text:
無論男定女,有一對濃密眼睫毛又懂得放電嘅眼睛,真係得天獨厚,但係而家即使天生條件有限,眼睫毛比較稀疏嘅人,只要你識得用啱嘅方法,一樣可以用人工嘅方法種出一對非常之靚,好似外國明星嘅眼睛!
(美國型男Zac Efron擁有一對電眼,其實不論男女,擁有一對豐盈眼睫毛嘅眼睛,都特別吸引人)
(荷里活大美人Jennifer Anniston承認有用Talika Lipocils去令睫毛增長)
(長眼睫毛係外國男人嘅吸引力象徵,Chris Hemsworth嘅長長眼睫毛令佢更man)
(Ian Somerhalder長長嘅眼睫毛真係電死唔少人)
相比起型到爆嘅外國男人同索爆嘅外國女人,亞洲人可能喺身材上較輸蝕,連睫毛都係又短又稀疏,除左喺美體方面要落功夫,對眼啲睫毛都要整整.
睫毛增長醫學美容現況
市面上有好多聲稱可以增加眼睫毛長度嘅產品,自生睫毛嘅好處,係無需要靠化妝,或一啲有可能折斷眼睫毛嘅方法,都可以令眼睫毛又長又密.傳統貼眼睫毛同埋用mascara嘅方法,係即時見到效果,唔好處就係久而久之,眼睫毛就會自然斷裂,導致造成眼睫毛不平均咁甩嘅情況.所以越來越多人會選擇用醫學美容嘅方法增長自己嘅睫毛.
香港其實有兩隻特別好用嘅睫毛增長液,第一隻就係經過FDA認証,能夠增長眼睫毛嘅Latisse.第二種,就係Talika Lipocils睫毛增長液.
(Latisse的外觀)
Latisse大起㡳
嚴格來講,呢個Latisse都算係醫學美容程序之一.因為Latisse睫毛增長液呢種產品只可以經由醫生處方,喺有醫生紙嘅情況之下先可以購買,一般嘅藥房,美容院,莎莎,卓悅等等都唔可以直接喺冇醫生紙嘅情況下購買.
Latisse其實係由Allergan藥廠出品,呢間藥廠亦同時出產世界知名嘅瘦面針Botox,經過臨床嘅驗證與及美國食物及藥物管理局嘅認可,對於眼睫毛增長,係有一定嘅幫助.
Latisse安全性問題
選擇睫毛增長液,最緊要嘅就係成份係唔係安全.因為眼周圍嘅肌膚同埋眼球本身都好敏感,如果選用不當嘅產品,會造成刺激,可能會導致不同嘅眼部疾病,甚至致盲!
Latisse 睫毛增長液嘅主要成份,係一種叫做Bimatoprost嘅化學品.Bimatoprost主要係用來醫青光眼.喺醫學研究嘅過程之中,醫生發現原來呢隻醫青光眼嘅藥物可以增長眼睫毛嘅長度,同埋濃程度,所以Allergan呢間藥廠,就同時將呢兩隻產品用兩個唔同嘅名字,喺市場出售.一隻就係轉系用來醫青光眼嘅Lumigan,一隻就係你見到嘅睫毛增長型Latisse.其實係同一樣野黎.
喺2008年12月,Allergan Latisse獲得美國FDA「醫學美容」功效嘅認證,肯定咗佢對於睫毛增生嘅作用.FDA原文講到Latisse能夠有效「increasing eyelash length, thickness and darkness 」.即係長度,濃度同深色度都可獲得改善.
Latisse嘅原理,就係刺激休息期(Telogen Phase)睫毛,變成生長期,(Anagen Phase).Latisse同Lumigan都係同一產品.
Latisse睫毛增長液都係醫學美容程序嘅一種,所有醫學美容程序都有風險,雖然呢隻產品得到FDA嘅認可,但喺佢得到認可過程之中,都發生咗一啲令人值得注意嘅事件.包括一啲測試者要求離開實驗,因為覺得產品可能對眼睛造成好大嘅刺激,雖然最後都得到政府認可,但係始終副作用會因為每個人體質嘅唔同意有少許差別,所以使用嘅時候都要自己注意,如果有不適就要立即停止.Latisse如果根據指示使用,基本上係安全嘅.
Latisse佢嘅缺點,就係可能導致眼珠嘅顏色改變!一般亞洲人唔會有呢個問題,因為你嘅眼睛已經係黑色或者深啡色,但係如果係外國人,本身係好靚藍色或綠色嘅眼睛,就有可能變得更加深色,甚至係某啲情況下,變咗啡色!呢個副作用就係要注意嘅地方.
同時,由於Latisse / Lumigan係署方藥,如果你考慮用醫療保險去cover,可能會被認為你有嚴重眼症,可能影響你的醫療紀錄,同增加你將來保費.
Latisse價錢同好用程度
價錢方面,Latisse 30日分量大概港幣$1600左右.
Latisse呢隻產品比較容易用,而且效果好顯著.佢嘅缺點,就係價錢實在太貴.一個療程四個月,就要用$6000!用一年就要超過一萬蚊!而且如果唔係一直使用,效果就會慢慢消退,打回原形.基本上開始咗就唔可以停止.而且一般人本身嘅睫毛如果唔係太短,用一啲化妝嘅方法,都可能做到望起嚟有豐盈嘅眼睫毛嘅視覺效果.用萬幾蚊去增長睫毛,無錯係靚嗰少少,但係就要比多咁多錢,真係要自己諗下值唔值得.
自己買原料整山寨Latisse!?
而家流行直接買美容原液DIY,我就絕唔建議!
Latisse生產原料喺香港係受管制藥物,實在唔適宜自己購買,以免觸犯法例.尤其系因為產品直接接觸眼睛,如果成份比例唔啱,就會造成眼睛嚴重敏感,甚至盲眼!所以呢啲嘢都係唔好搏.另外,好多人會喺網上兜售來歷不明嘅平價產品,尤其是一啲網店,但係千祈唔好制,因為呢啲野一係就係過咗期嘅貨,又或者係假貨!真真正正嘅原廠產品,係必須經過藥廠同醫生嘅正確渠道購買!
如果想購買Latisse睫毛增長液,最好嘅方法都係直接同你嘅家庭醫生講,又或者去一啲醫學美容嘅診所詢問.
Talika Lipocils眼睫毛增長液簡介
(我買嘅Talika Lipocils睫毛增長液實拍 )
同Latisse唔同,Talika Lipocil不含Binatoprost.
根據官網資料,Talika產品係法國醫生Danielle Roches於1948年開創嘅品牌,而家已經係美容集團Nobilis嘅成員之一.
Talika Lipocils睫毛增長液,無論係外國定香港嘅美容網站,都有好多嘅好評.連Jennifer Anniston都講過佢都有用Talika Lipocil去增長睫毛.
成份方面,Talika Lipocils嘅產品成份真係植物精華.作為一個負責任嘅美容評論員,我一向都要追查物品嘅成份,好多時我會留意究竟呢件產品有冇科學根據,成份係乜嘢.根據官網表示,呢隻嘢嘅產品主要成份係植物精華.
搵到嘅資料真係好少,咁就不如自己搏一搏試吓啦.一般嘅情況之下,我都唔會將一啲來歷不明嘅嘢茶上眼,但係由於呢個品牌係法國已經好多年,而且咁多正評,我都抱着搏一搏嘅心態試吓.
Talika Lipocils呢隻產品相比起Latisse更容易買得到,因為佢唔需要任何嘅醫生處方,喺莎莎,卓越,DFS免稅店隨時隨地都買得到.
用咗頭嗰三兩個禮拜,效果可以用兩個字來形容:驚人!
作為一個貪靚嘅人,我已經中伏過無數次!任何聲稱可以視覺上增長眼睫毛嘅用品,包括透明睫毛液,電眼睫毛,假眼睫毛,mascara等等我全部都買過,而效果真係一般.呢隻野的效果真係好好!
我只係用左好短時間,就已經發現睫毛睇起嚟更加濃密,同埋好似比較長.呢一點真係有啲始料不及,因為我喺網上已經見過好多外國網友關於呢隻產品嘅正面評論,但係我都好難想像係咁短時間之內,用一啲非署方嘅藥物,都可以令間睫毛變得咁靚咁多!
我用咗超過兩個月,眼睛都冇一啲唔舒服或者受刺激嘅感覺,相對都比較溫和.
Talika Lipocils嘅好處,就係佢嘅耐用性高,基本上每日使用兩次,都可以用差唔多六個月!
Talika Lipocils價錢方面,真係好平,一支都係$400港幣左右,可以用好耐(超過半年).而且最好嘅好處,係佢冇包含一啲高刺激性嘅成份,無需要醫生處方,都可以係一般嘅美妝店搵到.
更多有關醫學美容的原創研究,請按這裡


c: text/html

text:
(手機)轉台優惠2022年
(手機)轉台優惠2022年
近期手機轉台有啲乜嘢優惠呢?咁今次呢就同大家分享兩個比較突出嘅手機plan.咁第一個呢就係來至於Smartone嘅4.5g手機plan.咁就HK$98一個月42Mbps速度10GB數據,用完數據之後呢就係2Mbps速度無限數據嘅.而且合約期呢只係12個月嘅啫,仲送HK$100超市禮券添嘅.咁其實呢一個plan呢係HK$100以內呢都幾難搵到競爭對手嘅.最接近嘅可能就只有Sun mobile嘅HK$98一個月,同樣呢都係42Mbps上網咁佢有20GB數據.不過呢係用完數據之後呢,就只有128kbps速度啫.咁個速度呢,就同2Mbps呢相差10幾倍.可想而之,Smartone呢個plan用完數據之後呢仲有2Mbps速度嘅話呢,其實都可以話算係好唔錯㗎.咁呢個時候呢可能就會有人話咁唔係喎Sun mobile 個plan有20GB數據,SmarTone 個plan得10GB咋喎.咁無錯嘅,如果你用嘅數據量呢係唔超過20GB嘅話呢,對於你可能的確係冇咁大分別,甚至乎呢Sun mobile 個plan會係更加好.不過如果你每個月係會用超過20GB數據嘅話呢,呢個時候呢SmarTone個plan可能就會比較適合你.
咁第二個要分享嘅plan呢就係來自中國移動嘅5G手機plan.咁喺月費減免咗之後呢,佢嘅平均月費係HK$118,咁就有20GB數據.用完數據之後呢仲有1Mbps速度任用數據嘅.對於想嘗試5G plan但係又唔想畀HK$200,HK$300一個月嘅人嚟講呢,呢一個平均月費HK$118嘅5G plan可能就係一個比較合適嘅選擇啦.因為HK$118一個月呢,甚至乎係比某一啲4.5G plan呢,係更加平嘅.而且擁有嘅數據量呢,亦都係更加多嘅.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!

robotstxt: allowed

filter: keep


text:
「頭條」
《頭條日報》於八月二十日以頭條報道,引用消息指教協與多個資訊科技組織達成協議,將教協嘅一千五百名會員轉移成為資訊科技界選民.而選舉事務處提供嘅官方數字,對比二零一二年選民登記冊,選民登記冊上由教育界轉投資訊科技界嘅選民只有七十二名.只不過係前兩日,《頭條日報》仍然堅持指有一千五百名教育界選民轉至資訊科技界.真係以為重點要講三次!
「報紙」
其實依家嘅資訊咁發達,樣樣嘢都可以尋根究底,點解做報紙嘅連基本嘅專業操守都無?當然每個行業都會有競爭,都希望有好嘅銷售量,但係作為一個傳播信息嘅媒體,係唔係真係淪落到一個要誤導公眾嘅地步?其實如果報導錯咗就應該道歉同澄清失實報導!點解可以連續幾日嘅頭版都繼續報導錯誤嘅訊息?真係以為自己講一百次就係啱?真係離晒大譜!
「無恥」
究竟一份報紙可以有幾無恥?唔通佢哋收咗錢做新聞?香港其實真係仲有好多人相信報紙嘅報導.老實講我依家好少睇香港報紙,因為實在太多炒作.不過話雖如此,其實而家每一個人都接收緊好多唔同嘅資訊,所以好多時真係要小心求證,唔好相信片面之詞.同意亦都要睇清楚資料來源,如果唔係真係好容易被誤導.
Also published on Medium.


text:
「珍奶達人」許嘉浩孖黃榕同遊台灣日飲十杯珍珠奶茶
著名形象指導暨藝人許嘉浩(Karl Hui)同黃榕(Gloria)日前到荃灣荃興徑25-31號為全新台式飲品店「四郎製茶」作開幕剪綵嘉賓.被封台式飲料「珍奶達人」細細個開始已經好鍾意飲珍珠奶茶.仲會將珍珠奶茶茶膽嘅香濃情度,珍珠韌度,鮮奶品種等分析得非常仔細,所以有新進場的珍珠奶茶店網民都會睇Karl嘅點評,避免中伏.
Karl仲試過喺節目入以面匿名方式估二十間新晉珍珠奶茶店,結果係除左攝影師整蠱佢自己沖果杯之外,其他經試味後全部仲中.身旁的Gloria都話好佩服Karl係「珍奶達人」仲要飲極都唔肥! 佢仲不甘示弱笑住話自己係「真奶達人」.好鍾意睇台灣綜藝節目嘅佢話睇過台灣人常飲木瓜牛奶同黑糖珍珠鮮奶豐胸,自己都有成日飲.本身對奶類有少少敏感的她只能飲新鮮鮮奶,否則會即時肚瀉.
佢哋話「四郎製茶」採用台灣台中老字號供茶商-阿華師茶業和配方,不含咖啡因,以三角茶包泡茶茶味份外香醇.推介飲品包括: 四郎茗茶,香檸玫瑰果茶,黑糖珍珠鮮奶,Oreo熊貓奶茶,燕麥紅豆椰奶,芝士古樹金桂,芝士芒芒......談及台灣,黃榕話同Karl去台灣旅行行幾步就要飲唔同舖嘅珍珠奶茶,試過一整日早午晩加埋飲左十杯! Karl憶起果次台灣之旅就話:「果次係三年前同黃榕加埋佢男友「三人行」咁去台灣,仲要係佢地岩岩拍拖無人知,黃榕死都要叫埋我一齊去.
大家都好鍾意台灣嘅風土人情,一齊去左夜蒲之外仲去左動物園同大擦海鮮.最後遇上大颱風我哋仲要買左好多野食同足夠飲幾日嘅珍珠奶茶番酒店飲.」講起難忘嘅旅程,黃榕話已計劃下一次同Karl嘅閨蜜行:「同佢去旅行好好,佢會一早search定哂好玩好食好去嘅熱門行程.佢喺唔同國家都有好多當地朋友仔可以帶我哋周圍去,宜家係就緊佢啲時間.」講到早前生日正日喺社交平台上載有男仔準備靚車同生日氣球接載,黃榕話果個唔係追求者:「係一齊train健身嘅教練.因為要開始準備4月另一個健美比賽所以見密咗,唔好誤會.」身邊嘅Karl即時大爆佢又比人reject咗.


text:
(機場快綫優惠)低至八折 | 實在是居家旅行,外遊回港必備的良藥
去旅行除咗買機票,book酒店,你可能仲需要坐機場快綫!機場快綫係往返香港市區同香港國際機場最快嘅公共交通工具,如果你住喺港島,九龍西,青衣或者荃灣一帶,坐機場快綫就係最方便嘅選擇.不過,機場快綫作為一條快速鐵路,收費一啲都唔平,所以識玩嘅你,就記住預先購買機場快綫八折車票優惠.
機場快綫優惠:機場快綫車票收費
機場快綫作為一條快速鐵路,收費一啲都唔平,所以識玩嘅你,就記住預先購買機場快綫八折車票優惠.
購買優惠車票後,你將會獲得一個QR Code,可以嘟QR code直接乘坐機場快綫.
機場快綫優惠:車程
機場快綫係往返香港市區同香港國際機場最快捷嘅公共交通工具,24分鐘就直達中環(香港站).
機場快綫優惠:時間表
機場快綫每12至20分鐘一班車,由朝早05:50至凌晨00:59營運市區往返機場列車.
持有機場快綫車票,可以免費使用設於香港站或九龍站的機場快綫市區預辦登機服務.一般傳統航空公司同少部份廉航都有提供市區預辦登機服務,機場快綫乘客可於航班起飛前一日至起飛前90分鐘使用市區預辦登機服務,check-in領取登機證同托運行李.
機場快綫優惠:免費轉乘港鐵
機場快綫乘客只要喺香港站,九龍站或青衣站入閘或出閘,用同一張八達通喺1小時內轉乘嘅下一程港鐵就係免費喇(不適用於東鐵綫頭等,輕鐵和港鐵巴士)!所以最平嘅轉乘方法就係坐機場快綫至青衣站再轉乘港鐵.不過,使用QR code優惠車票係唔可以免費轉乘港鐵其他路綫.
機場快綫優惠:免費轉乘機場快綫穿梭巴士
機場快綫乘客只要出示機場快綫車票或八達通,就可以喺香港站同九龍站免費轉乘機場快綫穿梭巴士往返各區酒店.如果大家屋企喺呢啲酒店附近,就唔洗又上又落轉乘港鐵.
世界各地/香港景點門票邊度買至平?
–> 詳情請睇:https://wp.me/p8vzXP-6G <–
機場快綫 Airport Express
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
近年隨住物聯網興起,大家都關心多咗運營技術(Operational Technology,簡稱OT)嘅保安風險,事關以前一間公司入面,運營同IT可以分得好開,但自從有咗物聯網技術,就連運營部分都要連上網,從而分析當中嘅運營數據嚟節省成本,或者用數據嚟開發創新應用,最近Ponemon Institute同西門子就做咗份調研,大部分受訪者都話擔心OT嘅保安多過IT嘅保安,因為目前市場上都未有完備嘅方案,可以完全擋住OT方面嘅攻擊. 上星期就有個好消息,就係好叻做漏洞風險管理嘅Tenable,宣布成功收購咗Indegy,可能香港讀者唔係好熟Indegy呢間公司,其實佢係一間工業網絡安全系統供應商,曾經被以色列《福布斯》評為10大最有前途嘅網絡安全初創,佢有一套自行研發嘅系統,幾乎覆蓋所有OT嘅重要基礎設施,而且可以實時監測所有工業控制配置嘅變化,無論係有外來攻擊,甚至係有員工有意無意搞亂個操作,系統都會感應到,即時發出警報,確保運營安全. 本身做開漏洞風險管理嘅Tenable,就應該多啲人聽過喇,好多人都知佢最初成立時,係幫美國政府機構提供軍事級網絡保安設備,後來先將軍事級保安技術推向商業機構層面,去年7月喺美國上市,兩個星期就升咗三成幾,市值超過27億美金,係美國少數達「」級別嘅網絡保安公司,佢最勁嘅產品係Nessus,透過連續性監察,自動執行補救措施,縮減系統暴露於風險嘅時間.而家佢加埋Indegy嘅技術,就可以照顧晒OT同埋IT兩邊嘅攻擊.
Browsing: Nessus & SecurityCentre
© 2022 - wepro180 All Rights Reserved.


text:
「滿足」
一日一日咁睇住郭大少長大而應該係我每日最希望嘅嘢,因為錯過咗就真係錯過咗.係我眼中佢依然係最特別嘅小朋友,佢其實識好多嘢但係佢表唔表現俾你知係另一回事.相對好多小朋友真係托賴佢健康無乜太大問題,其實已經相當安慰.當然亦都因為老婆嘅功勞,一直堅持餵人奶.相信嚟個亦都係其中一個原因.見到佢每一自由自在,無憂無慮,開開心心就已經好滿足.
「回顧」
又係時候幫郭大少做回顧,今個月嚟個小朋友又長大咗,依家行路好咗,可以唔使扶都可以行到啲.不過識行路之後就變得好有主見,有時想去邊就要去邊,唔滿意就揈開隻手,真係要更加睇實啲.最近開始嗌爸爸多咗,識多咗啲單字,但係食嘢都係唔肯坐低,鍾意食就食好多,真係比佢激死.依家間唔使有會走嗲下我哋兩個,講真唔扭計嘅時候真係幾可愛嘅.
「性格」
嚟個小朋友除咗笑點低之外,依家經常要我哋唱歌俾佢聽,去到麵包店見到啲麵包就係咁話要食,見到所有人都主動打招呼撩人玩,見到啲大哥哥大姐姐就好興奮.佢嘅喜怒哀樂都擺係面上,出去玩已經同之前好唔同,如果個地方熟絡咗之後基本上唔會理我哋兩個.不過真係仲未可以教佢坐低食飯同掉嘢嘅習慣,真係要花多啲時間去改變佢嚟啲壞習慣.
Also published on Medium.


text:
(道家內養十三功)西醫:一口氣竟長至2分多鐘!對修復失禁,排宿便和病灶,腎動強腎很好;採補天地能量,全身真氣充盈.值得推薦! - 區可欣,西醫,180125
詳細文字版
你好, 各位好, 我係區可欣, 咁啦, 我本身呢係一個公立醫院既西醫.
道家內養十三功,學點樣用另一個方式既運氣啦, 發聲, 學點樣放鬆(沐養)自己啦, 點樣去嗯活骨啦, 等個身個筋骨係活化左啦, 放鬆到啦.仲有好多唔同既功法啦,好全面, 練晒你全身所有器官都係照顧到既.
咁就講下其中入面一啲感受啦, 其實就, 咁其實六字真言呢, 嗰六個字呢, 我地其實以前, 我, 其實一直都唔知點(理)解真氣咁我學左呢一PART呢好有共鳴架, 六個聲, 係可以透過聲(音)而(運)動用到我嗰個器官,甚至係嗰個五行既氣呢, 亦都覺得個身體呢, 個心肝脾肺腎強壯左既, 個氣亦都足左,同埋我係依家好容易就感應到佢地架喇.
咁另外就, 其他, 佢入面有好多既功法既, 令到你個人個身體個氣呢, 係會越黎越強既, 越黎越充盈既, 咁嗯, 係成身都充盈!
有一啲功法其實就係佢入面呢包括拍打自己既身體囉.經過師傅佢悉心既教導啦, 同埋解釋啦,明白個原理, 同埋其實亦都識得學識拍打自己身體正確既部位既.亦都明白左身體其實點運作啦, 點樣感受佢啦, 點樣令到氣會充盈呢, 點樣令佢健康呢!
咁練左呢個功法之後呢, 個人嗰個氣就更加更加充盈, 你更加容易知道點可以令自己充盈. 一分鐘正常可能係四至六下呼吸, 即係講緊十幾秒一下呼吸, 我地練完之後竟然係可以一分鐘甚至有, 有師兄係兩分幾鐘既一個呼吸, 係一件好驚人既事黎既, 因為其實無經過訓練其實係真係唔會將會呼吸可以咁長嗰喎! 呼吸長有咩好處呢, 你身體用(咁多)氧氣或者身體會用得好啲囉, 咁你唔需要靠不停咁樣好快咁呼吸去做到, 我地個個都好有好大得著架.
咁另外就有師兄都會, 嗯, 感受得到自己既關節呀, 或者甚至自己既唔好既病亦都係減低既. 試過有一次我地嗯, 最, 嗯, 最有感受係學拍打囉, 我地以為就咁拍, 其實當然唔係啦! 拍完之後, 你連身體原來大家要食藥先排到既宿便,甚至係一啲唔好既野, 身體腸呀唔好既野, 都可以好輕易咁排出黎.宿便呢, 其實就算你正常有大便, 無便秘都有既, 因為呢, 你總有一啲廢物痴左係係腸入面. 所以呢, 正常可能有啲人要驗查去做胃鏡呀, 腸鏡呢, 飲瀉藥啦, 希望將個浸宿便痾左出黎, 咁等佢檢查既時候可以見到佢原本個樣, 一個人要咁辛苦先可以清到既, 甚至都可能清唔到既! 咁有啲可能嗯坊間可能有啲人用其他既方法囉, 例如灌腸呀, 係喇, 咁先可以做得到. 但係呢個功法, 運氣同拍打就可以令到你做得到! 呢啲係啲廢物黎家嘛, 你痴係度痴得耐咁個腸咪唔健康囉, 咁所以清得到, 係當然係非常好啦!
其實以上所有既功法呢, 如果你個氣唔充盈呢, 係無可能做到架. 咁所以第一(要)令到你既氣充盈左, 咁你先有機會去做其他既. 佢入面既步驟, 會令到你有其他既既得著. 咁例如抱玄導引呢係好舒服既, 因為你運一個氣啦, 你係採補一個氣啦, 令到自己嗰個身體係可以得到能量啦, 咁一個係好舒服既狀態啦, 同埋可以排走一啲病,一D唔好既(廢)氣啦.
腎呢, 係一個好難感覺得到佢既器官囉, 即唔好話運動佢先啦, 其實你連感覺佢係邊呀, 都唔容易既., 咁運動更加唔洗講啦, 佢一個位根本就好難運動到既, 我地其中一個功係去特登係針對個腎去做. 練練下你會知道佢係度, 同埋知邊佢係點樣啦, 你感受到佢, 同埋你可以比能量佢, 令到佢呀, 熱啲, 到佢嗰個血氣係好啲架喎. 咁當然你亦都小便呀,排毒嗰方面亦都會好小小架.因為你會運動佢囉, 令到佢嗰個血液循環呀係好啲.
另外有一, 有一個其中一PART(部份)就係專針對你, 嗯, 嗯, 下一陰既肌肉啦.呢個其實係一個嗯, 好好既, 好好既功法, 因為呢, 正常你係唔會去用佢架, 亦都唔知點樣用! 咁所以有啲人可能年紀大左, 咁嗰個位置會下垂呀, 有啲人會失禁啦.對於任何年紀呢, 呢一個功法, 其實都可以幫到囉, 咁所以嗯, 係真係值得推薦既.


text:
5大男優嚴選「神11」女優 波多野最溫柔 明日花最識做
原文:娛聞樂|圖片:Instagram
5大男優嚴選「神11」女優
近日喺日本阿佐谷舉行嘅脫口秀中,就有四位男優,以及藝人兼AV評論家進行一番討論,討論邊個女優最可以代表日本.佢哋先係每人選出兩位自己最鍾意嘅女優~
三上悠亞
首先選擇嘅係日本搞笑藝人兼AV評論家宮地謙典,佢第一個揀嘅係擁有超高人氣,就算女仔就會識嘅「一哭二鬧」三上悠亞!原因係三上除了樣貌身材出眾,人氣高企外,更因為做過女團成員,好識得捉住粉絲嘅心~
大槻響
宮地謙典揀嘅另一位係今年30歲嘅知名女優大槻響(大槻ひびき),宮地認係佢演出作品多而且保持高質量,大槻仲曾被稱讚過好擅長判讀拍攝現場嘅狀況.
波多野結衣
大島丈第一位揀嘅係波多野結衣,「暗黑林志玲」無人不曉,佢話波多野結衣不但人氣高,地位高|仲係一位性格好好,好顧及其他人嘅溫柔女性.
茉莉花
仲有就係茉莉花(まりか),係美國發展嘅佢都有唔錯嘅成績,喺日本女優中屬少數!
鈴村愛里
吉村卓第一位揀嘅係鈴村愛里(鈴村あいり),佢覺得佢好有女朋友feel.
河合明日菜
另一位就係河合明日菜(河合あすな),吉村卓認為佢喺新一代女優中實力頂尖,年輕有活力.以勁爆身材見稱嘅河合出道後更被封為「平成最後の神乳」
吉澤明步
森林原人揀嘅第一位係吉澤明步,呢位34歲嘅女優出道多年,演出作品無數,係A片界其中一個Icon,森林原人覺得佢要代表日本絕對唔係問題!
春原未來
另一位係「百合系」N0.1嘅春原未來,覺得佢好有戲劇細胞.
明日花綺羅
最後嘅係田淵正浩,佢第一個揀嘅係AV天后明日花綺羅(明日花キララ),讚佢作為藝人非常識做,唔單止吸引到A片愛好者以外嘅Fans,而且「技術」方面都係愈來愈勁!
高橋聖子
第二位就係同三上悠亞叮噹馬頭嘅高橋聖子(高橋しょう子),本來係寫真偶像嘅佢樣貌出眾,仲有逼爆G Cup上圍,為A片界帶來一番新景象!
第11人美谷朱里
點解有第11人呢?因為除了每位男士揀出兩位外,仲有經所有人討論過後選出最後一人,呢位女優就係美谷朱里!理由係佢在男優間原來相當受歡迎,令人有種「想再加見到你」嘅心動感,而且其實個性表裏如一,係最大嘅魅力.
佢哋未必講到大家心目中嘅神級女優,但好似有位巴打咁講,佢哋話晒都食過咁多女優,應該要尊重佢哋第一身感受!


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年9月1日 星期五
聽花CD #4:Escharotic《Escharotic》Digi EP
「聽花CD」第一篇,反而唔係想寫CD.香港女聲metal fest The Voice of Sirens II比I成功,除咗樂隊夠多元化加隊隊都玩得好好(如果我話我鍾意二人組合嘅The Pafala多過三人組,會唔會俾人打),Escharotic隻digi EP亦係一大焦點.
用USB drive出single甚至專輯,無論主流還是獨立都賣咗好多年(場show早少少時間有個韓星出USB single,講到前無古人後無來者,見到笑而不語),不過作為一個音樂媒介優勢唔大,除咗一定要插電腦先有得聽(以前問題冇咁大,但而家有啲人真係屋企唔開電腦甚至冇電腦),仲似買精品多過買音樂.以前買過兩隻,陳奕迅隻手指整到成餅錄音帶噉樣,開嚟睇MV之後就收返埋冇掂過,USB本身就係賣細隻,你唔係叫我拎住咁大餅周圍去吖嘛?另一隻直到飛咗去屋企唔知邊度都未聽過,甚至連嗰隻USB係邊個出都冇晒記憶.
Escharotic醒在唔只得一隻USB手指,而係賣成部MP3機俾你,睇完show一出門口插隻耳筒已經立即有得聽,當隻EP五首歌四個字長,由HA返到屋企已經夠聽兩次,而當好多時買碟只為支持同收藏,十隻碟八隻拎到返屋企都唔會聽甚至唔會開,呢隻digi EP已經贏在令我最少聽過兩次,跟住仲可以入其他歌出街聽.當普通USB手指用除咗好大隻亦冇乜問題,好多artist賣USB隻手指整到鬼咁多花款真係唔多想用,就算唔怕整花整爛捨得用,有啲一插就autoplay成堆歌同片,點拎返公司用呀?
不過最正其實係個袋,估唔到買細細部MP3機有得送大大個環保袋,size剛剛好放到我部電腦,唯一煩惱係每次出去開會都要解釋俾班客聽點解我個電腦袋咁brutal.與其送一大堆拎到返屋企得個擺字用唔著唔要又唔係嘅雞肋,真係寧願你送個環保袋俾我仲實際.
至於音樂唔使講太多,香港最似Arch Enemy嘅band一定係Escharotic,但成也AE敗也AE,音樂非常似後期Arch Enemy唔算新穎,不過當你路線係純melodic death時規限自然大,就唔會求有大突破只求質素,呢方面就絕對交足貨,錄音反而值得講講.而家獨立製作要做到接近專業級質素唔難,但metal一向唔係靚聲就好,每種metal都有屬於自己嘅年代感同錄音製作方法,選擇配合自己音樂嘅聲音更加重要,可以想像一下用djent聲玩black metal會有幾柒(你話你玩post-black就另計啦).
隻EP以而家indie band錄音水平計可能只夠當demo,但音質同層次感已經唔會輸俾好多人,最重要捕捉得到需要同配合自己嘅感覺,單單入耳已經舒服過印象正面過好多碟,因為說服到我「係嗰樣嘢」.錄音質素可以更高當然更好,但除咗有時太靚反而失去應有感覺,仲有一個現實問題:你想追求某隊band或者某個外國級數嘅錄音,必須要有一定器材同技術,而且無可避免會被拎嚟同外國比較,唔夠資本同信心做到時就好易兩頭唔到岸.與其俾人話似某隊外國band但下一句就係唔夠人靚聲,我寧願製作質素唔係頂級,但聽嘅人會感受到你同你所代表種音樂份真實.
digi EP呢招精彩,不過我份人比較老土,有得揀都係鍾意買CD,所以正式出碟時,都係正正經經出返CD啦唔該. (同出普通膠盒版得架喇,最鬼驚digipak同禮盒裝,唔知點放好爛咗又冇得救,就好似下一次我寫嗰隻)
Escharotic@facebook
http://www.facebook.com/EscharoticHK
Escharotic@Bandcamp
http://escharotic.bandcamp.com
訂閱: 張貼留言 (Atom)


text:
我地有可能都會聽過Agent講過一般保險(General Insurance)呢個詞.照字面睇,一般保險咪就係一般我地買果啲保險好似人壽危疾果啲...其實一般保險並唔係指人壽保險或危疾保險.一般保險提供除左身故以外嘅損失保障,例如事故令你身體受傷或者資產受損.而一般保險係我地多數聽過嘅會係旅遊保,車保,家傭保險等等...而人壽危疾果啲就會叫做長期保險.
一般保險當中包括但不限於
1. 旅遊保
我地而家通常去旅行都會買一份旅遊保.因為買佢唔貴但保障範圍就好大,物超所值.但都要留意自己買果間嘅保障範圍係點樣.比如有冇包手機,電腦果啲,另外,主要就係一啲高危活動(潛水,爬山)有冇包啦.記得睇清楚條款又或者問下Agent.
要Claim嘅話就要留意啲細節位,例如唔見左銀包,大家係需要先係當地報左警之後先Claim到架.其實大家有咩突發情況記得記得第一時間問返Agent,因為佢地比我地熟理賠嘅過程,點樣易啲去Claim佢地會清楚過我地.最怕係到時因為某啲小原因而冇得賠,但係簡單問Agent一句(都係果句,係佢地職責黎架麻)就可以免除左我地嘅煩惱之餘亦都幫左Agent做小好多野.因為我地搞唔到都係要揾佢地幫手搞.
大家如果係Claim方面想諮詢下意見可以去InMAP問下專業顧問嘅意見.
2.車保
係香港,買車就一定要有車保先出得街.而車保除左唔同公司,唔同類之外主要分為兩種 – 全保同三保(第三者責任保險).兩者係價錢上,全保肯定貴過三保,但係佢地之間仲有咩分別呢?
全保 – 基本乜都包,比如你撞到人地架車,全保係會包你架車嘅修理費同人地架車嘅修理費,當然要扣減返墊底費(如果想了解咩係墊底費可以參考呢篇文章:墊底費)同埋折舊啦.另外,被人偷左架車或者有水災火災呢啲都有得賠.
三保 – 因為係第三者責任保險,意思係除左意外發生果時投保汽車嘅司機以外嘅人都係第三者,乘客亦都算係第三者.例子:你撞到人架車,除左自己果架車嘅修理費要自己比之外.基本上,其他嘅保險公司都會賠,比如人地架車嘅修理費,乘客.當然,同樣都係要比墊底費架啦.
兩種都一樣,一Claim左下年就會加價(Loading)同冇左無索償折扣(NCB/NCD)(想了解咩係NCD/NCB可參考:NCD定NCB).
3.家居保
就係保屋企嘅財產包括一啲貴重物品,家俬等等.另外亦可以加唔同嘅自選保障.詳情可以揾返保險公司/Agent問下.
4.家傭保
若果有請/有意想請姐姐嘅就一定要買.因為根據《僱員補償條例》規定唔為姐姐買家傭保係犯法架.大家係買之前記得要睇下保障嘅範圍有冇包危疾.因為姐姐病左又或係因意外受傷顧主係須要為姐姐比醫療嘅洗費.小錢都還好,但若果係大病嘅就好麻煩.所以大家唔好省果幾百蚊,要買埋危疾.
5.火險
火險只係包天花板,門窗同埋四面牆.唔同家居保,屋入邊嘅財物全部都唔保架.
6.意外保險
保障你因為意外而引致嘅醫療費用.值得一提嘅係,意外保障係長期保險果邊都有得買,而一般保險呢邊係會因為你Claim過而加價.
7.團體醫療
公司醫療.一般都係保障會比較少,要睇返自己公司買果份Plan係啲咩,最好問下Agent自己嘅Plan係包啲咩.(睇下以下文章可以知道點解有公司醫療仲要買個人醫療)
總結
除左以上之外一般保險仲有好多唔常見嘅保險例如水險,海外升學保險,Working Holiday保障等等,基本諗到嘅都會有.想知道仲有乜可以保?可以入黎係InMAP揾專業嘅Agent問下.


text:
作為一個加熱煙用家,見到班道德契弟成日話加熱煙「有害」,所以要求全禁,真係火都嚟.喂,呀哥,我知加熱煙都係煙草產品嘅一種,一樣都係有害,但重點係有害程度較低嘛.加熱煙嘅賣點就係有害物質比傳統煙少,亦可以解決到二手煙依個一直存在嘅問題——拎喺手嗰陣因為冇燃燒而唔會有煙出,對食唔食煙嘅人嚟講都係有益無害.當會噴到通街係二手煙嘅傳統煙仔都可以喺各大便利店有售,對所有人影響都細好多嘅加熱煙反而要禁,唔比喺香港銷售其實點都講唔通.
班道德契弟話食煙有害所以要禁,而加熱煙都唔可以避免.如果因為對人體冇益就唔可以賣,咁白糖一早就知係對人體唔好嘅物質,點解唔見班契弟打壓埋糖水鋪?垃圾食品係導致肥胖問題嘅元兇,點解又唔見人提議禁止老麥喺香港出現?要搵對人體唔健康嘅嘢實在太多,我唔明點解啲人偏偏要針對加熱煙,甚至講到佢同毒品一樣——癮君子都有政府提供美沙酮作為戒毒嘅過渡產品,點解加熱煙唔可以視為煙民戒煙嘅一個轉捩點?就算戒唔到,對非煙民嚟講食加熱煙嘅人影響唔到佢地日常生活,點都會比傳統煙民更易令人接受,點解依班人唔可以貼地少少,諗下依個民生問題?
班道德契弟嘅人仲有一個成日掛喺口嘅理由:怕會增加吸煙人口.Come On,點解IG賣煙彈會賣到成行成市,點解咁多相關騙案發生?因為相關嘅市場一直存在一直咁大,同你合唔合法無關.你唔比賣唔代表啲人唔會食,佢地一樣會搵方法去搵煙彈,甚至去食返合法但更唔建康嘅傳統煙.立例規管加熱煙有咩唔好?你可以控制售賣地點,確保冇未夠18歲嘅人買到;又可以貼滿哂禁煙標語戒煙熱線,增加吸煙阻嚇力.以前賭外圍波風氣嚴重,香港政府將佢合法化再加以規管個成果咪幾好,點解有個咁好嘅例子唔照跟?
香港一眾加熱煙煙民無時無刻都希望政府可以盡快立法,我地方便啲買之餘對其它人都百利而無一害.希望各位認同嘅上依個網站簽個名,比政府知道加熱煙其實一啲都唔可怕.


text:
前幾日玩d 交友app識左個好變態既女仔..仲約出左出去葵湧廣場見
-
alphaC
- 03-26
講出黎可能你地會覺得我係老作,但完全係真人真事
果排咁岩就失戀,結果就係D交友APP度識左個女仔
起初都無乜野,其實都係吹下水咁,直到某一日佢就話不如出黎見面,我心諗唔係掛傾左幾日咋喎,咁快就想出黎見面
於是我就拒絕左佢,話傾多一排先啦,咁佢都無乜野,講左句好,無問題.
好啦過左差唔多一個月左右,佢又話不如出黎見個面,咁我又覺得都傾左成一個月,應該無乜問題就應約啦.
出到黎個樣又同ICON差唔多,好在無中伏,高高瘦瘦,皮膚白,普通樣啦,於是就出發啦.
聽佢講話想去葵廣,好無問題咁去葵廣囉.
咁果日就其實要搭地鐵既,你知啦地鐵好逼架嘛,結果我同佢就逼左去個角落度,初初都係傾下計咁,跟住佢無啦啦問我
佢:我可唔可以拖你隻手?
(我心諗,喂唔係掛,咁當然口裡說不身體卻很誠實)
我 :好,拖囉
佢 :其實呢度好逼,我可唔可以攬住你
(喂大佬你即係挑戰我既姐,有咩理由開到口仲要拒絕)
我 :好,攬囉
於是乎就一直比佢攬住去到葵廣
如果有去到葵廣都知,有三層既電梯,戲玉就黎料.
咁上到電梯,企位就係佢企上面,我企下面啦,跟住佢無啦啦控個頭埋黎錫左我一啖,果下好突然我未反應到發生咩事,係電梯到左之後我先識問佢
我 :喂你做咩?
佢 :無啊,忽然想錫你咪錫你囉,你唔鍾意咩?
(你咁問我好難答我唔鍾意架喎)
我 :唔係,隻係太突然,我唔知發生咩事姐
佢 :咁你無唔鍾意就得啦,行啦
於是我就每搭一次電梯,就比人錫一次.
跟住行行下佢無啦啦扯我埋一邊想同我打車輪,但我呢下真係唔得,佢猛咁申條利入黎,救命好似前世未同人打過車輪咁癡線,結果我推開左佢.
佢 :做咩啊?你唔鍾意?
我 :係,我覺得太快啦
佢 :哦好啦咁我唔逼你
之後佢就好似發脾氣咁無出過聲,差唔多行哂成個葵廣之後,佢話想去荃灣海旁行下,咁好啦佢話事.
去到海旁之後,都係坐埋一邊大家都無出聲望住個海,氣氛尷尷尬尬.
跟住佢話
佢 :我想帶你去一個地方
我 :哦好,行啦
結果就行左去個殘廁前面,佢拉左我入去,跟住鎖門.
我 :無啦啦入黎做咩?
佢 :(無應我開始控個頭埋黎錫我)
我 :(推開佢)喂無啦啦搞咩呀
佢 :(開始除衫)
跟住我即刻禁住左佢,拉番佢件衫落黎
我 :你係咪癡線啦,無啦啦咁突然,今日先第一日見面就做呢D野?你傻左呀?
佢 :乜你地D男仔唔係好鍾意既咩?
我 :就算係鍾意都唔會第一日就做呢D野啦下話?用下個腦啦
佢 :(開始喊啦)我比男朋友飛左,好唔開心,淨係想搵個人陪我
於是我同佢就出番黎,坐埋一邊傾計,先知道原來佢男朋友識左第二個,於是同佢分手.
故事黎到呢度就完啦,可能你地睇到呢度會覺得我扮乜鳩呀,有得食又唔食,扮哂道德撚咁
但其實我係覺得呢件事對我黎講真係好反感,咁大個仔真係第一次遇到呢D咁變態既女仔
相關文章
- 相關關鍵字:


text:
中環食飯俾人嘅感覺就係「貴」,而且食晏時間人多,所以餐廳枱凳逼狹,但今日嚟到中環嘅滿滿食堂食lunch,除咗坐得舒服,仲要係平民價錢,食物質素高,性價比超班,啱晒上班一族嘅你啦!滿滿食堂提供相對平價嘅安格斯到貴價嘅和牛,鮑魚同帶子都有,豐儉由人,甚至連食素嘅朋友都照顧埋,有全素植脂嘅牛扒揀,簡直係照顧周到.
滿滿食堂嘅牛扒同魚嘅份量亦可以自由選擇份量,由最少100g到最多嘅240g,而湯同沙律都係自助式,可以無限添加,無論係雀仔胃定大胃王都啱啦!唔知大家食石板燒,有無試過食到尾嘅時候,塊板已經唔夠熱呢?抵讚嘅係滿滿食堂非常細心,如果食到中段發覺塊石板唔夠熱,可以麻煩店員將石板更換,咁就可以確保所有嘢食熱辣辣啦!
黑蒜油卜卜蜆
黑蒜味好香呀,勁似某一款公仔麵嘅黑蒜油味,令人回味無窮.鍾意食辣嘅朋友仲可以揀泡菜或者冬陰功味添!至於蜆肉大隻清甜,蜆身飽滿,完全無沙,唔會有好多空殼,非常抵食!
石燒雞扒加滿滿紫菜飯
厚切嘅雞扒好吸引呀!因為厚身,所以店員會事先將雞扒略為煎熟,先鎖住肉汁,之後再透過石板燒至全熟,唔洗擔心會唔熟或者要燒好耐嘅問題.食嘅時候,雞扒嫩滑多汁,juicy之餘雞皮仲燒到脆卜卜,充滿口感.
石燒套餐A
套餐A嘅食物有牛肩扒,魷魚,鹹牛脷配滿滿紫菜飯同甜品.牛肩扒生熟度啱啱好,充滿肉汁;魷魚爽口彈牙;鹹牛脷鹹香十足.至於甜品係黑糖布甸,整個石燒套餐份量十足,大胃王都肯定夠曬飽呀!


text:
5大CP值高日式燒肉 尖沙咀人氣九宮格燒肉,銅鑼灣放題晚市半價
晚市返嚟梗係要約朋友gathering!講到聚會食咩,日式燒肉都係其中一個好選擇,一邊食燒肉飲返杯一邊傾偈,簡直係人生一大享受~但日式燒肉選擇咁多,今期一於介紹5間CP值高嘅舖頭畀大家,包括尖沙咀人氣燒肉,銅鑼灣放題,日式石燒牛專門店,專食得獎A4薩摩牛嘅日本過江龍同另一間日本連鎖燒肉店,食完都唔會肉痛!溫提一下,而家經OpenRice訂座,更可按訂座人數賺取返相應嘅Rice Dollars架.
二人同行一人半價放題 燒鬼
餐廳以神秘嘅日本民間傳說為主題,無論裝潢,設計同食物等細節均加入咗唔同嘅鬼怪元素,帶畀食客不一樣嘅燒肉體驗.呢度主打唔同等級嘅燒肉放題,推介$398精品燒肉放題套餐,可以食到多款美國頂級牛肉,如封門柳,肩胛肉眼及牛板鍵香蔥薄燒等;海鮮有海蝦,日本多春魚,醬油迷你墨魚仔等,另外仲有多款刺身,壽司同日式小食,好多選擇.最抵係5月31日前做緊二人同行一人半價(指定時間),唔好等喇~
4000呎抵食燒肉 驚安燒肉商店
佔地4000呎高質又抵食嘅日式燒肉店,雖然係單點但價錢好經濟實惠,叫多多埋單都唔會肉赤!必試九宮格燒牛盛合,分別係牛小排,辣漬翼板肉,一口牛梅花,牛小排,A4和牛三角,牛護心肉,肉眼,厚切牛舌同果漬牛肋條,啱晒貪心嘅你.日本A4和牛西冷入口即溶又鮮嫩多汁,厚切牛舌芯都好值得一試,外脆內軟!
日式石燒牛專門店 直燒和牛商店
雖然都係燒肉但呢間就主打熱石石燒A4和牛,最抵食係$98任食吉列牛舌,平時吉列牛扒就食得多,吉列牛舌真係好少見~每邊燒幾秒就食得,食落柔嫩多汁,牛味濃郁.A4和牛厚燒都係百幾蚊就食到,入口即溶油香滿溢,呢個價錢有咁高質素好難得.如果鍾意甜鹹滋味,A4 和牛壽喜薄燒雪花分布平均,配上蛋漿同壽喜燒汁送飯食一流.
抵食豪華套餐 牛繁
一大班人去食燒肉,可以考慮下呢間尖沙咀同荃灣都有分店嘅日本過江龍.四至五人前豪華套餐價錢唔貴又高質,有齊7款靚牛,包括日本霜降黑毛和牛西冷,極上M9霜降和牛肩翼板扒,特上M9和牛肉眼扒,上級里脊肉配月見汁,厚切牛舌,特上牛胸腹肉同特上牛五花,日本霜降黑毛和牛西冷一入口感受到滿滿牛脂香.另外有自選豚肉,雞肉,海鮮,野菜盛合,前菜同沙律,份量超多!午市仲有一人套餐,「毒」食都無問題~
任食A4薩摩和牛 上村牧場
主打價錢親民嘅和牛燒肉放題,餐廳喺日本同台北都有分店,一樣設有「特急列車」送餐服務.燒肉放題分三個等級,最貴嘅套餐可以任食來自鹿兒島自家牧場嘅A4薩摩黑毛和牛,仲有和牛里肌肉,薩摩牛和牛壽喜燒,鑽石紋牛五花,海膽&鮭魚子壽司及松葉蟹壽司,牛魔王去食一定回本!
文: Yanica


text:
雖然鹹片經常出現高難度體位,但現實中究竟有幾多人鍾意玩得咁重口味?英國有調查指,有七成以上嘅男女都係玩開傳統體位,只係澳門十八桑拿嘅小雪卻認為,如果要同佢切磋,一定要搵番個拎得佢起又放得佢低嘅床上大丈夫.
鹹片中嘅高難度體位係就係睇得過癮,只係好多時唔係要有「過人之處」,就係要求男士臂力過人,否則好難玩到咁高難度嘅床上動作.小雪聞言便笑道:「就係因為體位難度夠高,床戰先至有樂趣,如果次次都係玩男上女下嘅話,呢啲床上記憶好快就會唔記得,你話事後又點樣回味呢?」不過難度高嘅動作,唔代表女伴一定好享受.小雪擰頭話:「其實只要男士衝得夠勁嘅話,乜嘢動作都可以帶畀女伴非凡嘅快感,如果加埋高難度動作更具有視覺享受.我就最鍾意喺鏡房度玩呢啲高難度體位,不但玩得夠興奮,最重要係視覺都可以享受埋一份,諗起都覺得刺激呀!」
小雪口中所講嘅高難度體位,難度系數真係好高,唔單止要抱起佢係咁衝刺,又要男士拗腰同佢玩地面戰,冇番咁上下體力同腰力,相信都好難滿足到佢,睇嚟啱佢胃口嘅非大隻猛男莫屬.點知小雪擰晒頭話唔係:「我最唔鍾意肌肉型嘅男士,事關我覺得男士太大隻嘅話好恐怖,體格適中嘅先至最啱我.」乜小雪唔係話要玩高難度體位咩?冇番咁上下精壯睇怕都滿足唔到你喎!小雪笑道:「其實我好輕身咋!一啲都唔重,故此唔使肌肉猛男先至可以滿足到我.更何況,我仲識得唔少高難度嘅體位,佢哋唔使好大隻都玩得,最重要係對方合我眼緣.」
身高:5呎4吋
三圍:34,23,34
撰文:魂
攝影:生
1


text:
職場初哥注意 辦公室招魂大法
好喇,恭喜你終於千辛萬苦,過五關斬六將搵到份新工,仲懷住一份熾熱嘅心,唔介意由底做起,打算成就一翻事業.
可惜,過一段時間就會發現,每日都有冗長繁瑣嘅工作,上司或腦細堅離地嘅指令,無理取鬧嘅西客等住你.正所謂再鋒利嘅刀都會有生銹嘅一日,何況係身為一個初出茅廬嘅職場新鮮人,所擁有嘅薄弱意志?究竟點先可以 Keep 心中嗰團火?﹝或者最少唔好蛻變為一個冇靈魂嘅肉體?﹞
得閒行行企企
唔係講笑,因為一坐落張凳開始做嘢,個人就會跌 Watt 係眾所周知嘅事,所以係生活中有適量嘅運動係可以提升工作效率,當然晨跑,游早水,踩單車返工呢啲聽落早起健康到爆嘅活動唔係人人做到,但起碼做嘢做到咁上下行下企下拉下筋之後,收工返屋企嘅時間啲筋骨都冇咁攰.
搵個知心好友
雖然你唔係叮噹裡面個技安,但都最好係公司搵個好知己.俗語話「人生不如意事十常八九」,公司有個朋友,遇到唔開心嘅事就可以互相分擔下,食飯又可以多隻腳,加上有人嘅地方就有政治,雖然你有事佢唔一定可以兩肋插刀,但最少平時都可以多個人幫手收風.
時間管理
有調查發現打工仔返工時通常係「扮工」多於「辦工」,工作時間縮短嘅情況底下要照樣完成當日嘅 Tasks,效率就顯得非常重要,而時間管理就係改善效率嘅方法.坊間有好多唔同種類嘅時間管理法畀大家參考,好似番茄工作法,教你每次工作 25 分鐘,之後休息 5 分鐘;四象限法就叫你先完成重要但唔緊急嘅事,再做緊急但唔重要嘅事等等.
帶飯
好多人帶飯嘅首要目的係慳錢,的而且確係可以慳到,但其實仲有其他好處.首先,話哂都叫自家製,冇出面咁多油鹽糖,點都健康啲;其次可以幫你清咗雪櫃啲隔夜飯;最重要係,可以畀機會你同帶飯嘅同事聯誼,吹下水講下是非.
當然,如果你公司環境唔方便食飯,腦細 Lunch Time 長駐或者你個圈子鍾意出去食又另當別論.
唔好啤行哂
唔係叫你唔好啤人哋﹝咁當然都唔好啦﹞,而係叫你唔好啤行隻 Mon.眼睛係靈魂之窗,除咗可以用黎同心儀同事眉目傳情之外,仲要靠佢哋睇嘢﹝廢話!﹞,如果佢哋唔舒服,咁你呢一日都唔駛旨意好過.每望 Mon 望夠 20 – 30 分鐘,就要望下遠嘢,俾對眼休息一下.
預早入倉
唔駛驚!唔係導你買基金,係叫你買定啲咖啡零食啫,等自己可以係跌 Watt,心情唔好,小休,無所事事嘅時候叉下電.由於黐飲黐食嘅人多如恆河沙數,若果唔想分甘同味,就要好好保護自己嘅糧倉喇!
成就紀錄
某程度上返工同打機差唔多,當你完成一定數量嘅任務,達到某啲成就就可以升級.開個 Folder 紀錄低你達成咗啲咩,可以俾你係心灰意冷嘅時候睇返原來做咗咁多嘢,等你可以自我感覺良好,重拾返一部份衝勁;當重要嘅 Appraisal 來臨,仲可以作為 Reference 俾腦細睇,提醒佢又係時候加人工喇!
本文章版權乃JOBMagnet所擁有,如欲轉載文章,請與我們聯絡.


text:
特拉普提派
特拉普提派(Therapeutae)又有人叫佢做“治癒者派”,而另有一個以女性成員為主嘅分派叫 "Therapeutridae",係一個同艾賽尼派好相似嘅猶太教苦修派系,但成員就以社會上層人士為主.關於呢個派系嘅資料其實好有限,大都係嚟自一本叫做《論冥想生活》(亦有譯《論默念沉思生活》)"On the contemplative life"嘅書,作者係斐洛(Philo Judeaus),但係喺斐洛寫呢本書嘅時候,呢一派已經沒落咗.
簡介改
呢一派嘅起源已經無辦法查証,但一般認為特拉普提派係喺公元1世紀時活躍喺埃及亞歷山大城郊,呢派人嘅生活方式同紀律都好嚴,佢地認為只要一入咗社團之後就唔再屬於呢個世界,而且要將全部財產都交晒出嚟.
佢哋視智慧為主要尋求目標,而每一日做嘅嘢就係祈禱同研究《妥拉》,因為佢哋認為《妥拉》嘅文字入面隱含住一啲潛藏嘅訊息同符號,只要努力探索就可以喺入面發掘出一啲秘密教條同靈意.
生活改
佢哋每一日嘅生活就係自己一班社團嘅人圍內互相照顧,雖然佢哋住埋一齊,不過大家都唔會干擾各自嘅生活,而且各自都有自己獨立一間房,每一間房入面都有一個祈禱同學習嘅聖所,用嚟做精神修煉.
一個禮拜六日入面,佢哋各自單獨生活,所有涉及身體嘅事,都要摸黑進行,禁酒禁肉不特止,好多人都係每兩日先食一餐,有啲重一個禮拜只食一餐.而喺每個安息日佢哋都會坐埋一齊食嘢,然後聽一啲派系入面比較資深嘅成員宣道.
神聖數字改
特拉普提派相信7同7嘅平方,重有50 都係一個好神聖嘅數字,所以每 50 日就會通宵唱聖詩,講道同共餐,之後守夜祈禱
影響改
參考改
- 猶太教小辭典 -上海辭書出版社 ISBN 753261241


text:
三張野, 又結咗婚, 好似踏入咗人生另一個階段, 證明自己已經唔係再係死靚仔, 要成熟D, 大個仔, 只小D細路會叫你叔叔多過哥哥啦! 最近呢一星期, 要預備在生日當日係公司一個對我幾重要既presentation, 所以講真由朝到晚, 日日個腦都係度諗梗呢單野, 都冇話因為就生日而有特別既感覺或者節目.
點知, 原來我好好既Rebecca已經為我安排好晒. 如常返到公司, 收到電話有人叫我收貨, 心諗係咪搞錯, 點知原來佢買咗個大蛋糕比我, 真係好大個呀! 收到真係好開心好感動, 收到一D同事既禮物, 跟住LUNCH又同阿GILL去咗撐台腳, 傾咗好多野, 同佢傾計好開心好舒服. 跟住就同公司所有三月生日既好多人一齊慶祝生日食蛋糕唱生日歌, yeah!
跟住雖然有D唔舒服病病地, 照盡力去講我預備咗兩星期既presentation, 我唔知講得好唔好, 不過我已經好努力, 而且今次學咗好多野, 所以自己已經好夠! 夜晚, 老婆同我去一間叫”榮川”既日本野食晚飯, 好有FEEL呀, D野又平又好食, 真係推介呀, 一定會再返CALL, 有興趣既大家一齊去食啦, 不過要BOOK位WOR! 諗起都想再去! 返到屋企再折禮物, 再同老婆食生日蛋糕, 好飽好開心好幸福既三十歲生日.


text:
鄭嘉穎收後輩利是 幾時同陳凱琳結婚生B?
撰文:東方新地
鄭嘉穎收後輩利是
早前陳凱琳接受本刊記者訪問透露鄭嘉穎細心冧爆其父,陳凱琳呢日又同鄭嘉穎去姊妹團拜,賴慰玲喺IG度甫咗幾張相,寫住:「帶Marat去逗利是,要派利是畀鄭生陳小姐」,有啲暗示咁喎!其中一張相睇到嘉穎笑住收人妻賴慰玲同陳嘉寶利是,雖然擠出燦爛嘅笑容,但論資排輩,嘉穎點都係前輩,真係有啲尷尬!
鄭嘉穎父愛爆棚
不過嘉穎抱住契仔Marat影相就父愛盡現,好有愛!陳凱琳仲話見到契仔Marat冧晒,個心都融化了,佢同嘉穎仲不時爭住抱B,既然兩位都咁鍾意BB,幾時生B兼派利是呢?
陳凱琳讚嘉穎孝順
陳凱琳接受本刊訪問時,大讚嘉穎的過人之處多到數唔晒,不過孝順肯定是優點之最,陳凱琳:「好孝順!佢(鄭嘉穎)真係好孝順,佢同我講賺錢都係為咗養媽咪同家姐,一個人賺錢養全家.我最鍾意佢嘅性格,唔會表面一樣嘢,內裡又另一樣嘢,呢個真性情我係好欣賞.佢對外界有時會起槓係因為佢以往嘅經歷所以想保護自己,佢本身真係一個好nice嘅人.」
陳凱琳爆嘉穎厚禮冧父
陳凱琳更自爆嘉穎曾買紅酒氹其父:「我Daddy好鍾意飲紅酒嘅,嗰時啱啱拍拖都希望Daddy對嘉穎印象好,見面前嘉穎問我Daddy鍾意啲咩?我略略提過佢鍾意飲紅酒囉!佢聽完好似冇嘢咁只係『哦』咗聲.到第一次食飯佢就買咗支好貴嘅紅酒,我Daddy收到時好似冇嘢咁望一望話:『哦!多謝你呀!』然後擺低支酒.當嘉穎出去洗手間時,Daddy再攞起支酒話:『嘩!靚嘢喎!』跟住我真係好開心呀!大家都開心,Why not?」問陳凱琳嘉穎是否她的Mr. Right,佢秒答:「Absolutely!(肯定)」隨即摸住凳連講二次「Touch Wood!」如無意外嫁硬啦!


text:
Press F to pay respects
23,383 views
•
548 upvotes
•
Made by RambIes 2 years ago
0 ups, 2y
What? He/she is not interested in her/him
FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF
He -yyyyyyyyyyyy (negative y)
The more fs in the word "oof" the more oof it is....
Too mad comments in this section have a character limit, so I cannot type my oof here.
OOFFFFFFFFFFFFFFFFFFFFFFFFFFFFFFFFFFFFFFFFF
OOFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF
0 ups, 1y
OOFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF
0 ups, 2y
That's too bad. Have an f, sir
Show More Comments
EXTRA IMAGES ADDED: 1 18zzi4kxxfk41.png
Oof size large
hotkeys: D = random, W = upvote, S = downvote, A = back


text:
講到大南街,自然會聯想起「咖啡」同「文青」等關鍵字,但喺大南商業大廈三樓,有個人正喺度一拳一拳打緊落去啲框框度,拳拳到肉,寄望有知覺嘅人可以覺醒,一齊去改變社區同固有思維,擴闊閱讀同生活嘅邊界.呢間就想「一拳驚醒讀書人」嘅一拳書館.
一間書店應該係點?
間唔中有折,系統化嘅書籍分類?店主龐一鳴先生希望借呢度向大家呈現,原來書店唔需要被太大框框所限制,各項細節都有種「一拳驚醒讀書人」嘅感覺,衝擊每個到訪嘅客人.
一拳書館唔似傳統大型書店,呢度地方唔算好大,比起書店其實更似一個平實嘅屋企.可能由於空間所限,店內書籍數量較大型書店少,但店主堅持預留部分空間俾讀者「打書釘」同埋舉辦活動.不過,可能都因為地方細,所以店主喺選書上會更花心思,為讀者提供更多元化嘅閱讀體驗,例如一啲大型書店見唔到,太敏感而被下架,或者其他聞所未聞嘅小眾書籍,都有機會可以喺度搵到.
書籍分類
講完選書,呢度嘅書籍分類方式都十分有趣,有異於一般認知嘅文學,歷史,哲學,商業等分類,反而係用特定主題例如生活情境或者概念,避免因為閱讀偏好及習慣而造成嘅單一化,,令讀者可以接觸到更多預想外嘅書籍,以下為其中一啲特色分類:
「酒吧話題」 - 意指作酒吧傾偈或者係生活話題,涵蓋文史哲類及工具書.
「無用之用」 - 集合被指「冇價值」嘅書籍,主要由係文史哲及藝術書籍組成.
「恩書」- 購買由讀者推薦嘅恩書,一啲曾改變過某人生命嘅書籍.
「絕」- 每本書,每個版本都有絕版嘅可能性,所以集合咗唔同罕有及懷舊書籍.
除咗以上各種命題,其實仲有更多分類或者不時都有小型出版社嘅迷你書展.
買書送菜 - 讓讀者接觸更多本地產品
一拳書館嘅書基本上都唔會有任何折扣,取而代之嘅係會搭棵菜或者其他本地產品.用有機菜,蝦子麵等本地產品代替折扣,目的係為咗尊重返書籍本身同作者,同時想令顧客有多個渠道接觸本地產品,發現更多生活可能性.
比書店更多
劃分咗空間用作閱讀及活動區域,成為書友同街坊停嘅聚腳點,所以不時都會有唔同活動喺度舉行,例如讀書會,分享會,工作坊,甚至,你諗到諗唔到嘅,都有機會喺呢個空間度發生.呢啲活動令閱讀超越閱讀,令整件事更顯立體,甚至可以話係營造緊一個以閱讀為中心嘅社羣.
喺金錢掛帥嘅商業社會,包括書店在內唔同行業都難以脫離大集團式嘅經營,格式化而變得統一.「一拳書館」以信念及堅持改變緊人們對書店嘅固有想法,擴闊緊閱讀及書本邊界,令閱讀變得更自由.
一拳書館
地址:深水埗大南街169至171號大南商業大廈3樓
營業時間:12:00pm-9:00pm
Facebook:www.facebook.com/bookpunch/


text:
親子餐廳你去過邊幾間?但係食物質素同遊玩場地同樣兼顧到的又有邊幾間?呢個Butcher and Baker Cafe實在值得推介給大家!
我哋今日搭港鐵第一次踏足堅尼地城站,我同媽咪都好鍾意呢隻色呀!😍
佢哋兩個真係好可愛,走去車頭前同港鐵講拜拜!有陣時又激死人,但係有陣真係覺得佢哋好天真
喺C出口步行大約5分鐘就到㗎啦!有咗港鐵站真係超方便
出站後沿左手方向一直行,旁邊石牆全係樹根!樹嘅生命力真係超強
行到科士街同西環邨轉角就是了
星期日的下午特別多人,幾乎一個位置也沒有,大家記住要預先訂枱,如果唔係可能都要等好耐.
一入到餐廳就見到這兩個盆,一個裝着Kids Free Lucky Draw,一個裝着朱古力,全係免費任攞,真係心心眼都彈咗出嚟!當然我哋要保持住禮儀,Lucky Draw唔中就唔再抽留機會俾其他朋友,朱古力都少食所以冇拎...好多!
相信Lucky Draw都係些小禮物逗小朋友開心
餐廳有好多外國家庭,不過再晏少少開始多香港人,可能香港真係習慣晏起身...哈!
門口呢個水吧真係好正,即刻幻想自己喺度工作都特別型仔
餐廳環境十分大,中間有個整Pizza嘅大爐灶同埋Bakery嘅地方
呢個爐燒出嚟嘅Pizza一定超好味,未食口水都開始流出嚟
所有侍應都好好禮貌,服務態度超好.起初嚟到呢種咁多外國人嘅地方,以為實會大細超唔點招呼我哋
再行到裡面有其他座位,真係可以食得好舒服好Relax
呢兩張沙灘椅真係爽,真係三五知己食完嘢可以過嚟坐低密密斟
最裡面向門口方向影番出嚟嘅角度,另外原來最裡面呢度就係兒童遊玩區
所以都未坐定,哥哥就一支箭跑咗入去
雖然話係親子餐廳,不過供小朋友玩嘅地方,老實講一點都不大,一個平台有舵手扮船長同埋旁邊放着一張乒乓波枱,但又確實已經好足夠小朋友玩喎
佢哋兩個自己想着想着,自創好多攪笑遊戲俾自己玩,所以話其實好多時都只係大人覺得小朋友唔夠玩,其實即使一張紙,一個筆可能佢哋都已經好滿足
舵手區那邊地上仲有兩個小洞盛載着好多波波,係一個超迷你波波池,即使咁細個㝫都係可以照樣捐入去,問你怕未!
玩飽之後終於肯過番嚟乖乖坐低食嘢,我哋張枱對住個超大電視,佢哋專心睇,我同媽咪就可以慢慢揀點餐啦!
BBQ Chix Tacos $135
入口好香滑帶丁點辣, 滑係因為餅上的水牛芝士, 比較適合大人食
Hippy Italian Pizza $140蝦好大隻好爽口新鮮, 茄汁帶點酸好開胃, 好重鮮茄味!
$Spaghetti Marinara $150Pizza有點似Pizza乞, 冇咩特別但都算係好味道
如果親子餐廳係一條Formula,(食物質素+遊樂設施=10分),可能以前去嘅親子餐廳都係比較着重遊樂設施,可能算式係咁(2+8=10分),但係Butcher and Baker Cafe,我會俾(7+3=10分)
老實講玩的地方不大也不多,但係我認為親子餐廳始終要以食物為主,再者這地方細細卻已經足夠兩伙子玩極唔走,所以 We'll be back!
食完嘢帶住佢哋周圍行,經過㕑房去到Bakery
餐廳內的Bakery部份食物全係免費任食, Cookie, Cupcake, 牛角包, 朱古力迷你cupcake都係任你拎
好開心呀,食完大餐仲有飯後茶點...都不特止
呢度最大特色都唔係親子遊玩區,反而係呢個Kids Kitchen,只要入嚟用餐,呢個兒童㕑房專區,大人細路都可以過嚟任夾任食
有爆谷,冬甩,橡皮糖,啫喱糖,仲有軟雪糕食!嘩,無聽錯係雪糕任食呀!仲有Cone㗎!
雪糕有3款,你梗係以為有士多啤梨,雲呢拿同埋朱古力,顏色你就估中,但原來佢哋係一樣味道,只係落咗唔同食物色質做出唔同顏色!不過點都好,唔駛錢任食,咩味都冇所謂!
喺Kids Kitchen隔離仲有兩大支氫氣,職員如果有時間就會免費送小朋友Balloon㗎啦!實行贏咗小朋友個心等你唔幫襯唔得
最後待應姐姐見到佢哋兩個仲每人送咗個卡娃耳小Cup Cake㖭!個衰妹剩係食咗上面個幾粒m&m!
來來回回食完又玩,玩完再食!今個晏晝真係開心到不得了,大人都食得開心又滿意,差唔多日落西山我哋先番歸!
最後Bonus Track介紹一下廁所,因為裡面都好有特色㗎,哈哈!
我哋搭番港鐵離開堅尼地城啦!今日嚟嘅呢間Butcher and Baker Cafe真係好貼地呀!
Photo by CANON 5D Mark IV, Len | EF 24-70mm f2.8L II USM
呀劍評語: 親子餐廳好食嘅冇幾多間,雖然佢俾小朋友玩嘅空間並非真係好大好好玩,但係對小朋友嚟講都已經玩得夠開心,始終親子餐廳都應該係嘢食先係主打!
營業時間星期一至日: 07:00-23:00
西環堅尼地城加多近街57-59號安發大廈地舖
交通
港鐵堅尼地城站 C 出口, 步行約4分鐘
電話
2591 0318


text:
珠海橫琴長隆海洋王國試業試玩體驗 – 下篇
上一篇同大家分享左今個年初四到珠海橫琴長隆海洋王國試玩嘅整體感受,以及介紹購買門票和交通方面嘅情況.呢篇繼續睇埋長隆海洋王國場內嘅情況以及我地遊覽嘅行程.
長隆海洋王國入口前嘅標誌,最上面個老虎仔唔係海洋王國裡面嘅動物,而係珠海長隆馬戲城嘅主角.
係中旅社買門票之後只有一張購票證明,正式門票要係長隆海洋王國嘅售票處領取,入場前先去攞飛先.如果在Klook客路或者淘寶網購票,也需要先在場外售票處兌換門票.
呢度有兩個售票處,有隻白鯨係上面嘅呢個係即場購票嘅售票處,人比較多.
如果已經係網上買左飛或者好似我地咁係旅行社買飛,就應該去呢個頭頂有隻海象嘅售票處取票.如果唔識搵可以問職員,售票處前面有好多職員係度.
係網上買飛或者係旅行社買飛之後,會得到一個憑證號,呢個憑證號再加上你嘅手機號碼就係用來取票嘅證明,排隊等攞飛嘅時候有職員會先幫你係紙仔上填好憑證號和手機號碼,去到售票窗口只需要將紙仔交俾售票員就可以攞到正式門票架啦.
入場前要先經過安檢,其實主要係睇你有冇帶食物入去,聽講每人只可以帶一支水入場,不過D保安check得好求其,我背囊裡面有一大包零食同飲品都冇被發現.
過左安檢要再過埋呢個驗票機
踏入場內第一個映入眼簾嘅就係呢個巨型魔鬼魚造型嘅巨型天花銀幕,很震撼.
巨型天花銀幕下面係海洋大街,兩邊主要係手信店以及食店,可以到離開時有時間先入去行下.
開始玩之前先係入口附近攞返張地圖
行出海洋大街最左邊係海象山,有海象館同埋一個叫超級激流嘅機動遊戲.
同樣係海洋大街左邊嘅叫繽紛世界嘅兒童樂園區,有旋轉木馬同碰碰車,仲有一個親親水世界嘅水池仔.
右手邊係海豚灣同雨林飛翔,有海豚館同表演,場內最受歡迎嘅機動遊戲飛越雨林亦係呢區.
橫琴長隆海洋王國園區正中央係呢個叫橫琴海嘅湖,每隔一段時間就有噴泉表演.
湖上仲會有水上電單車表演
湖邊呢隻仿古戰艦只可以睇,未上得去玩.
我地嘅第一目標係海洋奇觀,位置係樂園最入面,一直行過左湖嘅盡頭就係.
海洋奇觀嘅入口就係條巨型藍鯨雕像下面,因為我地一入場第一時間就黎呢度,所以排隊嘅人唔多,好快入到去,而且館內亦未算好擠迫,可以比較輕鬆咁參觀.
入到海洋奇觀第一個景係呢個弧形魚缸,雖然裡面見唔到魚但大家都照樣係咁影相.
係度洗緊魚缸嘅呢位潛水員成為大家爭相拍照嘅展品
同沖繩美麗海水族館一樣,呢度都有一個個獨立嘅小型魚缸,仲有顯示屏介紹展出嘅魚類資料,不過冇得互動.
海洋奇觀嘅重頭戲係呢個號稱全球最大嘅鯨鯊展館,同沖繩美麗海水族館相比,長隆海洋王國呢個魚缸嘅闊度較長,但高度就唔及沖繩,不過仍然好有震撼感,可惜係缸裡面嘅魚雖然唔少,但係欠缺大魚,巨型鯨鯊更加未見蹤影.(更新:海洋奇觀嘅主角 – 兩條巨型鯨鯊 – 已經在7月10日開始正式進駐.)
魚缸裡面竟然整左個玫瑰花形嘅大石,雖然幾靚但有D怪怪地.
海洋奇觀裡面有條觀魚海底隧道,不過冇咩魚睇,而且超多人,不宜停留.
海洋奇觀旁邊嘅五維影院-深海歷奇,不過仲未開放.
海洋奇觀區旁邊就係極地探險區,有生活係南北極嘅動物睇,首先入去呢個叫白鯨全接觸.
裡面唔大,只見兩條肥嘟嘟嘅白鯨係度游黎游去.
仲放左個蛟龍號模型俾人影相
長隆海洋王國裡面有三個動物表演劇場,分別係極地劇場,海豚劇場以及海獅劇場,其中海獅劇場仲未有表演.行到呢度首先入去極地劇場睇白鯨表演,唔知第日會唔會有埋企鵝表演.
個表演劇場地方都好大,可以容納好多觀眾,不過因為人太多,所以仍然係坐無虛席.
等緊表演開始之前,先攪攪氣氛等大家冇咁悶,就係將拍攝到場內觀眾嘅畫面駁上大銀幕,睇下大家幾雀躍.
開show啦,先黎個開場嘅小型舞蹈表演
跟住就係正式嘅白鯨表演
睇完白鯨表演已經係中午,園區入面遊客越來越越多,度度都迫爆人,本黎想食左午飯先,但因為餐廳人太多,冇辦法搵到位,唯有繼續睇多兩個展館等晏D先食嘢.
企鵝世界出面勁多人排隊,不過多人都要排,因為呢個展館係我地第二個最想去嘅展館.
由於人太多,企鵝世界裡面行都好難行,想插入去玻璃前面睇下企鵝嘅真容就更加困難.
只係見到成班企鵝好無奈咁企係度
企鵝世界裡面同樣有條海底隧道,可以見到兩三隻企鵝游水.
企鵝館對面嘅北極熊館-北極熊村莊係同樣令人期待嘅展館,不過同樣令人失望.
北極熊村莊外面仲有幾隻棕熊做陪襯
同企鵝館一樣北極熊館都係人迫人,入左個場只求可以快D出返去出面.
Hello! Anyone home? 北極熊去左邊?
原來訓左覺
嘩,好多北極熊啊!原來係假嘢.
長隆海洋王國裡面每一個景區都有最少一兩間餐廳,不過由於人太多,所有餐廳都爆滿,就算我地推遲食晏時間仍然好難搵到位食飯.
極地探險區內嘅橫琴灣伴餐廳,本來想係呢度食,但人太多搵唔到位.
跟住行去繽紛世界區內嘅美食天地,不過睇完餐牌冇樣啱食.
最後去到海象山嘅海象餐廳
因為限制唔俾人帶食物入場,所以園區入面嘅食肆可以大啖大啖咁宰客,一個普普通通絕不好味嘅碟頭飯賣四十至五十蚊人民幣,汽水飲品都要十幾廿蚊一支,賺死佢.
其他餐廳冇入去,所以冇影到相.除左餐廳之外,仲有一D小食店,亦有一D賣飲品麵包嘅小食亭,同棣好多人排隊.
海象山呢區嘅遊人比較少,可能係由於呢區已經開放嘅設施唔多,除左我地食午飯嘅海象餐廳之外,只有海象城堡同埋一個叫極速戰船嘅機動遊戲開左,其餘設施包括海獅劇場以及超級激流機動遊戲都仲未開放.
極速戰船
海象城堡展出嘅係海狗同海象,可能吸引力唔大,幾乎冇人入場.
如果行動不便最好唔好入去海象城堡,因為出口要行一大段樓梯.
超級激流係呢區主要機動遊戲,不過仲係度進行緊測試.
位於極地探險區嘅機動遊戲冰川歷險同樣未開放
長隆海洋王國裡面嘅三大機動遊戲設施只有呢個號稱亞洲第一個,全球最長嘅飛行過山車飛越雨林玩得,所以係樂園內最受歡迎嘅設施,而玩家嘅尖叫聲亦成為場內最動聽最吸引人目光嘅節目,似乎睇人受罪係唔少人嘅喜好.
雨林飛翔區除左過山車之外,仲有個展示熱帶雨林河流魚類嘅亞馬遜之旅.
最後仲有時間,睇埋海豚劇場嘅海豚表演,演出形式同極地劇場差唔多,只係主角由白鯨換成海豚,不過如果只可以二選一,極地劇場嘅白鯨表演會較值得睇.
資料介紹話長隆海洋王國會有花車巡遊,不過可能試業期間仲未ready,場內只擺放左幾部花車,未有巡遊.
另外,場內間中有D卡通人物走黎走去俾遊客影相.
雖然七點三會有煙花表演,不過唔少人未到六點就已經陸續離開,我地因為要坐六點半嘅中旅專車返澳門,所以都係六點前離場.由朝早十點幾入場到下午五點幾離場大約玩左七個鐘,因為冇花時間係玩機動遊戲上,所以時間算係啱啱夠用,但如果玩埋機動遊戲時間就可能唔多足夠.
未睇上篇嘅,可以睇埋《珠海橫琴長隆海洋王國試業試玩體驗 – 上篇》,寫左試玩後嘅整體感受,同埋介紹購買門票和交通方面嘅情況.
如果您覺得本Blog的文章對您有幫助,請到本Blog的Facebook專頁點個「讚」,支持一下吧!
繼續閱讀 >> 補充資料:澳門到珠海長隆海洋王國交通指南
相關連結:
________
本文網址:https://www.travelclassroom.net/2014/02/chimelong-ocean-kingdom-part2.html


text:
得成,陽光,康樂居,海外,星越-僱傭中心服務態度逐個test!
市面上有咁多間大大細細既僱傭中心,有D就細細過就聽過佢個名,有D就講到融入家中咁,仲有好多得兩三間門市既細鋪,究竟點揀好?價錢雖然重要,但祖迪媽話服務先係至緊要,之前有朋友試過請著個玩野既姐姐,點知間僱傭中心卸膊唔理!testingmama一於打去測試下佢地既服務態度,如果連問下價都服務唔好,我想像唔到有事個陣會點算呀!
1. 得成僱傭中心
測試結果:唔係唱K喎,洗唔洗係咁搶咪先?講野快到聽唔到,仲叫我自己上黎睇…umm…..
服務態度:
2.康樂居僱傭中心
測試結果:呢位sales姐姐好有耐性,有問必答唔會帶我遊花園,不過都係sell得最勁嗰個~(同埋問我點知佢間公司,我當堂O左咀)
服務態度:
3.陽光女傭中心
測試結果:Sales姐姐把口好緊,問極都問唔出個服務費呀!反而仲要我地比個人資料!麻麻地喎~
服務態度:
4. 海外僱傭中心
測試結果:都算係有問必答,但係好似好趕收工咁,未問完就搶答啦!感覺冇乜耐性~
服務態度:
5. 星越僱傭中心
測試結果:好恐怖呀!睇來電顯示知道我電話再打返比我!不過服務態度都唔錯,仲保證如果係佢地中心既問題唔會要僱主賠~
服務態度:
價錢大比拼


text:
我而家喺一間跨國企業返工.呢度本身係獨立公司嚟嘅,後尾就俾另一間大企業收購咗,而家喺人哋旗下.總公司就越做越旺,個個都買佢怕嘅;我哋公司就越做越頹,不過爛船都有三斤釘,叫做有啲國際知名度,亦都算好揾得錢.
生仔要用好多錢嘅諗法,點講都係唔對路嘅.如果真係得有錢人先至生到仔,啲幼稚園,小學執晒笠啦,殺晒校啦,點解政府要開咁多間臨時小學?所以睇嚟「生仔要好多錢」,「窮人唔好生仔」呢啲講法睇嚟只係唔想生仔嘅人用藉口,大家其實係講一套做一套嘅.不過為免有朋友真心想生仔救港,但係俾呢啲理論嚇親,我覺得我有需要幫大家做個正路嘅估算.
其實有段古嘅.
本身我嘅角度望唔清楚,仔細一望⋯⋯我見到嘅係一片綠色,畫面上面係
啲咩倫敦金呀乜幣物幣呀中聯辦呀香薰呢啲,係專呃啲最蠢嘅人.就算全世界話某樣嘢係騙局,佢哋都係會信.聽過你個名,要氹佢哋落疊就易好多.蠢人唔會慢慢做研究,甚至未必記得騙局嘅內容,頂盡記得個名㗎咋.
用電話打字,輸入法好緊要.如果個輸入法估到你想打乜,應該可以慳返唔少時間.幾年前轉用iPhone之後,我覺得用電話打字快咗,爽咗,當時冇細心諗,其實應該係iPhone配詞做得好所以先會快咗.iPhone嘅配詞有幾癲呢?我第一次留意到係打咗一個人名:曾焯文後面居然有配詞博士!
有種諗法,係香港受中國嘅影響日深,為下一代着想,要移民,噉樣先至保留到粵語,保留到香港人嘅認同.我知道香港移民好多都會堅持同細路講粵語,好抵讚.但係我要強調佢哋嘅角色好有限,亦都唔係一樣長久嘅做法.
錫錫又好做愛都好,都係對愛嘅期望嘅反映.畫面係由少女嘅角度出發,俾大家想像女神視角點樣睇愛呢件事.激情只係一部份,對男神嘅瑕想,對拍拖共處嘅憧憬,對之後一齊創造嘅回憶,都係愛情嘅構成.有拉麵同秋葉原,先至有做愛時嘅美好感覺.畫面同對白都有其層次,唔明白嘅人,可能太毒,或者係少女退化嘅熟女,我唔怪你哋.
「好心讀書唔掂你就出嚟做嘢啦!」但實情係,如果能力不濟嘅人,或者真係應該求其搵間大學(就算係遙距課程都好)讀咗佢.反而叻仔叻女嘅就想點都得(睇返我講十八歲結婚論).
湊一個細路要用好多精力,後生仔最多嘅就係精力.唔通等四十歲先至生?俗語話「有仔趁嫩生」,真係智慧嚟,唔係呃你㗎.
呢啲圖背後隱藏住深奧嘅人生哲理,唔通要IQ130以上嘅人先至睇得明?我試吓講講其中一幅.
以呢度各位嘅聰明才智,要學識幾句傍身,真係唔難.下面個表,對住嚟讀九成準,唔信可以試吓.英文唔好用蕭叔叔腔,用正常香港人嘅發音就得.
老老實實香港任何一樣嘢,實在嘅抽象嘅,就算冇咗,大家都冇咩感覺㗎啦,始終大部份嘢都係事不關己吖嘛.但係牽涉文化傳承嘅嘢就有啲唔同,因為呢啲係少數以個人單位可以控制到嘅事.大家冇嘢做得快,跳船就跳得最快.香港人隨機應變,一有咩風吹草動,即刻搵晒後路啦,仲等?
每次睇新聞見到有人抹窗跌死,我個心都會沉一沉.點解會有人為咗一塊玻璃透多啲光去搵命搏?係咪我嘅價值觀同其他人唔同,大家寧死都要日日抹到隻窗立立令?但係就算大家心目中,一隻窗係幾咁緊要呀,香港係一個打工仔劈砲唔撈都冇勇氣嘅社會,大家邊度嚟咁大勇氣去玩到咁大,執屋執到用生命作賭注?我知道價值觀人人唔同,但係如果事後諗返,如果面前有兩個選擇,一係「死,但係隻窗會乾淨少少」同「唔死,但係隻窗會有啲污糟」,你會點揀?我諗大部份人應該會揀後者啩.
天矇光見到嘅星,同日落見到嗰粒,其實都係金星,兩樣嘢所指嘅係同一事物,但係我哋可以用兩個方式去描述佢,雖然同樣都係指「金星」呢樣嘢,有同樣嘅指涉,但係兩個叫法,各自有唔同嘅意思:即係話,名同意思,並唔係一個一一對應嘅關係嚟嘅.
設計比賽入面有參賽作品,入面有貶低其他人(組織,團體,國籍,種族,宗教等等)令部份人覺得冒犯,可以點做呢?解決問題嘅方法好多,處理得體嘅,可以係好好嘅PR嚟.


text:
專欄:[香港在日本]
如果你係上世紀末來港嘅留學生,你會選擇住喺邊呢?
現任さいたま市(埼玉市)議員吉田一郎就選擇咗九龍城寨,原因只有一個:平.
吉田一郎曾經著有「九龍城探訪」一書
可能你聽完都會好似節目嘅主持同嘉賓咁吓出聲,九龍城寨出名冇皇管,甚至有人覺得係生人勿近,佢仲夠膽住? 喺呢個咁危險嘅地方住咗5個月之後又過咗30幾年,吉田終於喺《激レアさんを連れてきた.(我帶咗超級罕見嘅人嚟啦.)》中同大家分享佢眼中城寨嘅生活係如何.
(圖/截自《激レアさんを連れてきた.》)
就係因為間屋平就喺傳說中嘅無法地帶「九龍城」獨自生活嘅人,吉田(右)
先講講節目對九龍城寨本身嘅印象先啦.
一開頭介紹嘅片段中多次提及到佢係「傳說中嘅無法地帶」同埋「超級貧民窟」.主持人之一嘅若林正恭(Audrey)都十分認同呢種講法,話覺得城寨好似一個唔可以入去嘅區域,又好似喺電影先會出現嘅場景,住喺入面嘅全部都係黑社會.城寨密集嘅樓房同令人不可思議嘅衞生環境都為佢地驚訝,喺日本一定唔會見到咁話.
節目以可以容納約5萬人嘅東京巨蛋同城寨作比較.城寨面積細東蛋一倍,但居住人數都係約5萬人!淨係睇示意圖都嚇咗跳.
若林:做啲嘢咁衰嘅!!
點解吉田又會無啦啦住咗入城寨呢?話說喺1985年,當時只係21歲嘅吉田因為覺得搵工好煩,本身又對香港有啲興趣,就決定嚟香港留學.一開始佢住喺日本人嘅share house度,冇幾耐問題就嚟啦:去咗香港咁耐,佢居然淨係講到日文!為咗學好廣東話,吉田就決定要搬出去住.事實證明佢嘅決定係有成果嘅,節目上面吉田都讀過唔少廣東話嘅句子,全部都發音得唔錯㗎,後來仲做埋本地日文新聞嘅記者?!
好!搬喇!(請幻想弘中綾香主播同吉田講廣東話)
大家都知香港嘅樓價⋯⋯(笑)吉田仲係個學生哥,根本冇咩錢租屋.喺呢個時候就比佢搵到九龍城寨嘅樓盤!雖然地圖又淨係得白紙一片,地產經紀都唔建議佢租嗰度,但抱住「百聞不如一見」態度嘅吉田就用咗三日分別喺唔同時間探險.
就係咁吉田就決定要租落城寨嘅「筍盤」:頂層14樓角落嘅單位,兩房再加埋獨立廚房同廁所,月租1萬円(而家約港幣700).全場一片鴉雀無聲——1萬円換一個咁危險又污糟嘅居住環境,對於主持同嘉賓而言都係難以接受.吉田就解釋話香港樓價係東京嘅一倍有多,當時平均一個月租都成3,4萬円,算係咁㗎啦!仲要頂層日照同通風都良好,又冇咩臭味,亦唔會受污水影響,吉田對呢個屋企好似都相當滿意,若林都忍唔住吐槽「講到好似真係超筍咁嘅你!」
通常貪平都冇好結果,九龍城寨嘅生活可以話除咗平之外都一無是處.但錢就交咗啦,吉田唯有繼續住落去.不過呢個神秘小區入面都有鮮為人知嘅一面,雖然未去到刮目相看咁誇張,但總叫令主持,嘉賓同小編我都對城寨有更豐富嘅見解.
(在此響起成龍嘅《英雄故事》,作為背景音樂去講返吉田嘅另類「英雄故事」!)
最令人覺得嫌惡嘅就係城寨嘅衞生環境.
一show咗上圖出嚟,大家都紛紛話望住都聞到陣臭味,比想像中仲要惡劣.吉田補充話水渠嘅惡臭好嚴重,因為啲大廈起到好密,外牆嘅水管爛咗都修理唔到,所以啲排泄物就會漏曬落街,一個唔好彩仲會淋到全身都係.上圖就係吉田住嘅大廈嘅入口,雖然佢話住住下會慣,仲可以靠聽聲去預測以免「中招」.
另外吉田都有提及到城寨嘅水又鹹又混咗砂,對於直情可以飲水喉水嘅日本嚟講可以話難以想像.但係水費就比正常高出五倍有多,因為當時係由城寨嘅黑手黨負責收嘅.
食物衞生同樣係一個令主持人同嘉賓訝異嘅地方.講起城寨嘅食物自然就係諗起魚蛋,所以節目都展示咗以下魚蛋工場嘅圖片.吉田就話其實喺香港基本上都會煮過啲食物,唔會好似日本咁生食,所以冇問題啦~
城寨嘅生活當然唔係淨係得咁少問題啦.呢五個月間吉田又不停比便衣警察以為係可疑人物(終於連警察都認得佢啦),每日上落十四層樓梯出街同返屋企,仲有舊啟德機場係左近而被飛機聲騷擾住,若林都忍唔住問你仲唔搬?不過以一句「咁我交咗租吖嘛~」帶過嘅佢就真係好似幾留戀呢個地獄咁嘅地方,喺城寨拆咗之後佢覺得好寂寞,比起而家咁靚嘅公園都係鍾意舊時無政府狀態嘅城寨多啲.(而家吉田作為議員正大力推廣緊舊大宮市(現埼玉縣埼玉市大宮區)嘅自治同獨立)
不過城寨其實都有好普通嘅一面.住喺入面嘅同吉田一樣都係好普通嘅人(吉田表示我第一個見到嘅就係女高中生啦,你話幾普通),過住普通人返工返學行街食飯嘅生活.喺吉田比警察查問嗰陣仲會有人幫手解圍,亦有街坊會舉辦唔同活動,絕對唔係好似若林印象中咁淨係得黑社會.另外,當地外牆寫住防止劫匪既警告標語,但又真係幾恐怖既⋯⋯
遊戲,漫畫,電視劇,書籍,建築⋯⋯城寨確實喺唔同媒介裡面長存喺日本人心中,但係一百個人有一百種唔同對城寨既印象,節目入面就咁反映主持人,嘉賓同曾經住過喺城寨既吉田對呢個「傳說中嘅無法地帶」嘅睇法啦,唔知你又點睇呢?
節目詳情
《激レアさんを連れてきた.》(朝日電視台)
播放日期:2017年12月25日
播放時間:晚上11時15分~
主持(研究員,研究助手):若林正恭(Audrey),弘中綾香(朝日電視台主播)
嘉賓(客員研究員):市川由衣,川村エミコ


text:
Wednesday, September 19, 2018
Melbourne 墨爾本 / Great Ocean Road 大洋路﹒十二門徒石﹒一日遊
今次係 Melbourne 有一整日時間,決定去遠少少嘅 Great Ocean Road 大洋路,尋找 Melbourne 出名嘅十二門徒石 Twelve Apostles.由 Melbourne 市區出發到目的地車程要三,四個鐘,如果有兩日時間慢慢揸車 Road Trip 應該會好正.但奈何我地只得一日時間,唔想搞到自己太攰,就選擇參加 Day Tour.
上網搵過幾個 Day Tour,大部份 Local Day Tour 要$700-$800,但係 KKDay 只係二百幾.比較過行程其實差不多,評價都幾好,就決定揀 KKDay.朝早八點係唐人街集合,當日有二十人,點齊名就出發.係 Melbourne CBD 內導遊兼司機 Gavin 有簡單介紹 Mebourne 歷史,景點,食肆推介等,離開市中心範圍就俾大家靜靜地補一補眠.覺得 Gavin 幾好嘅係全程都係適當時候介紹景點,唔會不斷講廢話.呢個係普通話團,不過 Gavin 係廣州人識講廣東話.
去到 Great Ocean Road 牌前係 Anglesea 會落一落車,導遊就去入油.係小巴上瞓左成個鐘,落車行下好醒神!之後就繼續出發踏上大洋路呢個旅途.有個到此一遊必影嘅景點就係 Great Ocean Road 牌,好多人都堆係牌下面影相,但其實離遠少少兩個應該係預設好嘅影相位無乜人爭.之後就會經過 Lorne 去 Apollo Bay 食午餐.呢段路景色都好靚,不過可以落車影相嘅時間都好短,主要都係俾大家鬆下筋骨.
係 Apollo Bay 有一個鐘 Lunch Time,餐廳選擇唔多,有中式,日式同西式.用餐完畢可以去附近沙灘影下相.夠鐘就起行去十二門徒石 Twelve Apostles,車程大約一個半鐘,又係時候補眠.大約到達前十分鐘,導遊開咪介紹十二門徒嘅由來,又講返因為風吹同海水沖擊,現時只係淨返七座石.要睇呢七座石可以去觀景台或者乘搭直升機,我地當然就選擇直升機呢個 Choice 啦!
十五分鐘嘅 Scenic Flight 收費 AUD 145,另加 AUD 45 會有影片儲存係一隻直升機型 USB 帶走.因為避開左人潮,我地好快就可以上機.一架直升機可以乘坐七位乘客,好好彩我地坐到前座有最開揚嘅景!有得坐直升機已經好開心,飛到上去睇到好靚嘅景更加開心!機師會保持五百尺高度沿住海岸飛,同時會介紹唔同石嘅特點同歷史.其中有一舊真係好似 Cheese Cake!不過機師有好重嘅澳洲口音,而且講得好快好快,要聽得切聽得明係有少少難度.飛完十五分鐘仲有少少時間,我地就去埋觀景台行下.真心覺得山長水遠黎到,人唔太多的話就飛一轉直升機 Scenic Flight 啦!個景真係好壯觀好唔同!
之後去埋最後一個景點 Loch Ard Gorge,係度曾經有一架英國移民船遇難,最後只有兩個人生還,由沙灘徒手爬上崖再被人救起.依家有樓梯唔再需要徒手爬上爬落,不過行完都喘喘地氣.
去完最後一個景點就回程,返到市中心起經差不多八點,即係成個 Trip 去左十二個鐘.如果自駕遊的話真係會好攰,不過跟 Day Tour 有好多時間補眠,精神到失眠.如果只有一日時間,呢個 Day Tour 係一個好好嘅選擇.
Subscribe to: Post Comments (Atom)
© kiss me before flight | All rights reserved.


text:
[靈異] [愛情] [我同條女敦倫外傳]我屋企養左隻女鬼...: 夢1 / 第一件恩情
呢一日轉堂後嘅小息依舊都係嬉來讓往,變得好熱鬧,因為我呢堂係選修科,所以全部人都要分晒去唔同嘅班房上堂,跟返佢嗰科去唔同班房上,
而落堂都有早有遲,有啲人可能要再上耐少少,都可以話係OT,有時因為個miss講唔切書會連成個小息都用埋,之後繼續上堂,都咪話唔chur,
就好似今日都已經放遲左少少,我要落去班房放低啲野先,之後仲要換衫,因為等陣要上PE堂,所以呢20分鐘小息都好快過.
正當我落到我嗰層,係走廊行緊去班房嗰陣,我見到有幾條友拎住件PE衫同筆袋從班房度衝左出黎,
「喂,快,快,快啲走,襯閪盈唔係度快啲將佢件PE衫同筆袋收埋唔好俾佢換.」
佢地好興奮咁衝左出黎,望都冇望到我,原來啲野係阿盈嘅,我望住佢地衝到走廊最後嗰排locker放左啲野入去然後閂埋門,但冇上鎖,應該嗰個locker本身冇人用,然後佢地就直接入左廁所換衫,
啱啱聽佢地講阿盈唔係度,我估佢應該仲未落堂,襯呢段時間我可以去locker拎返出黎俾佢,大家都係同路人冇理由唔幫佢,
同埋我睇唔過眼,俾著我都唔會鐘意咁俾人玩,加上我依家親眼見到,都冇理由就咁掂行掂過,呢次係我第一次幫佢.
然後我襯佢地未出黎就快快趣行去個locker拎返啲野出黎,我打開個locker,入面果然係空,係冇人用,唔怪得冇上鎖,
我拎返啲野閂返埋locker,之後我急步行返班房,費事俾佢地見到我拎返啲野出黎,之後我就會變左代罪羔羊即刻到我俾佢地玩,
到我返到班房之後,咁啱其他人都去晒換衫,得返阿盈係度好慌張咁周圍搵佢件衫同筆袋,原來佢已經返左黎,睇黎佢為呢件事好苦惱.
「喂阿盈,你件PE衫同筆袋啊,係呢度.」
見到阿盈後,我即刻示意佢件衫係我度,佢亦即刻望過黎我度.
「點解會係你度!?」
阿盈眼裡帶著恨意咁望住我,佢應該覺得係我偷左佢件衫.
「嗱,唔係我偷嫁,唔好凝住係我偷,我只係咁啱見傻強同蛇仔明拎左你件衫同筆袋放入locker,我先好心咁拎返俾你咋.」
「點解你要幫我?」
阿盈帶住懷疑嘅眼神望住我.
「冇啊,我見大家都係邊緣人咪幫下你,唔通眼白白咁睇住你冇衫換俾人罰咩,我自己作為邊緣人嘅都唔好受啦,好彩咁啱佢地去換衫咋,我先可以拎返件衫出黎俾你,唔係的話俾佢地見到實仆街.」
「我都算係冒住生命危險咁拎,唔會仲係度懷疑我掛,如果我同佢地同伙大可以唔同你講,由你冇衫換仲好啦,點解我仲要俾返你姐.」
我講完之後,佢嗰個懷疑嘅眼神就冇左,好似清楚左啲野咁.
「多...多謝你,原來係咁,我差啲怪錯你.」
「原來你都識得講多謝嘅,平時見你好靜都冇乜點聽你開過聲,以為你唔識講野淨係識得擺副厭世樣,其實你把聲都幾甜呀.」
「嗯...」
我講完阿盈塊臉紅晒,應該第一次聽到有人讚佢,同埋佢都算內斂,邊會估到我咁多野講,唔知有冇嚇親佢.
「唔講住啦,我去換衫先,你都快啲去換衫啦,就黎打鐘,以後你啲野放好啲唔好俾佢地見到你啲野放出黎,佢地實會再玩你.」
說罷我就拎住自己套PE衫急急腳行左出門口再行去廁所,然後佢都跟埋出黎.
「喂阿洋等埋,我都去換!!」
然後我地兩個都急急腳咁行去廁所換衫,我行到廁所佢就轉另一邊走廊行去女廁換,我入到廁所,佢地兩個已經唔係度,睇黎佢地已經換完走左,我撞唔到佢地都鬆一口氣.
回顧返啱先嘅情況,雖然阿盈成日都厭世樣冇乜表情,不過原來佢另一面都幾好啊,幾有禮貌~ 亦係我第一次見到佢嘅呢一面.


text:
掃地吸塵機器人已經成為屋企嘅必備家電.禁掣定時清潔, 自動充電,節省時間而且清潔效果強,簡直係偉大嘅發明.品牌雖然多,但一定要推薦性價比超高嘅iLife!價錢合理, 仲有齊多種吸塵,掃地,拖地或洗地功能選擇 .
今時今日連家庭主婦都需要用到科技黎幫自己手 . 早排送咗部 iLife V5s Pro吸塵濕拖二合一機械人 俾媽子之後,媽子就對佢讚不絕口,仲話最近腰痛少咗,當然心情都好咗,冇再趁我打機嘅時候叫我去吸塵掃地啦.
iLife V5s Pro 完全解決咗屋企地下多頭髮嘅問題,底部分明而又纖細嘅掃可以輕鬆吸走所有毛皮,碎屑,灰塵和污垢.香港地特別多塵,以前掃完地一個鐘就好似冇掃過咁,而家隨便禁個制就可以解決煩惱喇. 再講佢有 300ml大水箱,一間普通400幾尺嘅屋都夠用,洗地過程中會自動加濕,勻速滲透,徹底清潔乾淨地面.
另外無可能唔提嘅就係 iLife V8s 吸塵濕拖二合一機械人,同樣係吸塵濕拖二合一機械人,但係佢有更大容量嘅集塵箱,而對於一個懶人嚟講,我最中意其實係佢可以一下拉個集塵箱出嚟 .iLife V8s仲兼具智能規劃路線功能,可以自選4種清潔模式,適合住村屋住戶或者小型辦公室.
iLife其他型號嘅掃地機械人都唔錯,譬如 iLife W400 洗地機器人 就係專門洗地嘅機械人,普通洗地機械人可能要洗刷同一個地方幾次先會完全洗乾淨,但 iLife W400 因爲有兩個水箱,一個負責噴淨水,一個負責吸污水,所以只要佢喺有污跡嘅地方高速刷洗一次就OK喇,放喺廚房或者廁所門口一流.
個人認爲 iLife 推出嘅掃地機械人特別貼地,每個設計都好似諗過踱過用家會點用先設計出黎咁,所以希望佢地可以吸引更多fans啦!
iLife 喺香港友和YOHO上網就買到,仲會不定時推出限定優惠 ! 記得睇下喇 !


text:
區議員宣誓在即,觸發民主派區議員大規模辭職潮,沙田區議會原有40位民主派議員中,只剩18名仍在任,其中禾輋區區議員李志宏日前已表明自己不會辭職,堅持留守議會到最後一刻.
15歲開始落區做義工,由議助到今天成為區議員,26歲的李志宏自嘲現正是「末代區議會」.兩年前參選區議會選舉時,已有兩項最基本的心理準備,「破產同坐監,做得呢行就有呢個覺悟.」
他形容現時香港人正面對一個很惡劣的形勢,相信未來只會更惡劣,「我哋睇歷史就知道,香港未來要面對嘅只會更加差,奉勸大家睇多啲歷史書,例如蘇聯解體,往往呢啲時期,人民一定係最辛苦.係呢段時期除咗要捱之外,我哋都要繼續做返自己嘅本份,因為淨係等待係無意思,所以就算形勢咁差,我都會選擇繼續堅持.」
年僅26歲的李志宏,是今屆區議會其中一名當選的年輕區議員,但原來他從事地區工作已有11年的時間,那是自他在中學時已跟隨另一名沙田區議員麥潤培做議員助理開始.「我15歲開始跟民主黨麥潤培做義工,嗰時佢準備參選2011年區議會,2012年佢就當選,所以就開始做佢嘅議助,一直做到2019年我自己出選,前前後後都係佢身邊做咗9年.而家做議員又做咗一年半,所以做呢行都做咗差唔多11年 .」
政治啟蒙始於中學 落區經驗逾10年
他解釋,因為當時中學要求學生有Other Learning Experience(其他學習經歷),所以半推半就下接觸了地區工作,「當時落區做吓義工之類,間中仲有機會拎到迪士尼飛去玩,所以當時覺得幾吸引.但做咗一,兩次後,就發現原來做呢個義工係同其他義工唔同,唔係就咁去一啲老人院探訪,而係做地區工作.地區工作嘅變化好大,每宗求助或個案都好有新鮮感,但當你幫到佢之後,受幫助嘅居民真係會記住你嘅,你會同佢哋建立咗一種關係,個感覺好實在,所以令我覺得成件事好有意義.」
他笑稱,現時回到馬鞍山麥潤培的選區,仍然會有很多街坊認得他,更會主動與他聊天,這種人與人之間的關係建立正正就是他為何會希望堅持繼續做地區工作的原因.
本來只將做義工當作是換取迪士尼門票的工作,卻因為當年協助麥潤培選舉時發生的一次小插曲,從此令他全程投入做地區工作.「好記得有次我俾對家嘅人鬧,真係攞晒粗口,指住我嚟鬧,因為嗰陣我掛錯咗橫額,見到有空位就掛上去,睇唔明嗰啲選舉橫額劃分圖,真係唔識,當時好細個咋嘛,只係收order做嘢,咁都俾人鬧到狗血淋頭.但我個人就係被人鬧完,就一定會做得更加盡,所以我決定日日落去幫手.民建聯嗰陣時鬧我,我而家就企係到反對民建聯,所以民建聯當年唔應該搵個義工嚟鬧我,搞到我而家仲企係到,哈哈.」
李志宏直言自己對民主運動一直抱着一份憧憬及堅持,中學畢業後,便升讀了香港城市大學專上學院的社會科學系副學士,希望藉此接觸更多的地區工作.「我本身都已經多接觸地區工作,其後更撞正2014年,大家一齊經歷咗罷課同佔中,我當時都係罷課其中一個搞手.所以經歷完2014年之後,就思考更加多,開始諗住服務地區,做個區議員,三,四萬人工一個月,幫到人之餘,自己又開心,咁點解唔做呢?」
李志宏認為早於中學時期便遇到他的政治啟蒙,那是他的中學通識老師.「佢係第一個人帶我去六四集會,連帶之後嘅七一遊行,我都自動自覺keep住有去,開始愈來愈留意政治同社會事件,跟住2014年都好自覺做咗學校罷課嘅搞手,然後中大罷課嗰日,都在中大內的百萬大道台上發言.」他回想起當時一起站在台上的人,不少是今屆的區議員,例如岑敖暉及張秀賢.
從政路未獲父母認同 憑信念堅持下去
雖然從小便熱衷於地區工作及社會運動,但李志宏坦言父母從不支持他的從政,「簡單啲講,我生長在一個支持政府嘅家庭入面,我爸爸係退休公務員;媽媽就係睇TVB大嘅,直到而家都仲日日睇緊TVB,總之我哋每一次傾政治都係會拗大交嘅.唯一支持我嘅就係妹妹,但奈何父母對我係一啲都唔支持嘅.」他憶述,父母在未發生任何政治事件前,已反對他從事政治事業,因為覺得這行無前途,無未來,「某程度上我唔反對佢哋呢一句說話,因為呢行確實係無咩未來同前途可言,但我個人就係咁,選擇咗一樣嘢就會堅持到底,加上我覺得現階段,呢一行就係我最想做同埋我要做嘅嘢囉.」
李坦言,與父母的關係未至於去到水火不容,但只要話題一牽涉到政治上,反應會大相徑庭,「譬如我以前去遊行,佢哋竟然覺得我有收錢,我而家就可以同佢哋講,我真係收緊錢做嘢,做佢哋覺得我唔應該做嘅嘢!」2019.11.24當選後,父母從無祝賀他,未去過他的議辦,未到訪過他所在的選區,外表剛強,性格倔強的李志宏口裡說無事,但心中的感受一直壓抑着,從不在父母面前流露出.「其實一定有啲唔開心,因為你咁努力做嘅嘢,某程度上係無人認同,尤其是身邊最親嘅人.但我都明白佢哋點解咁諗,始終在香港從政嘅風險真係好高.而家嘅我,其實唔介意佢哋政治上唔支持我,因為佢哋係生活上都有繼續支持,例如煮飯我食,煲湯我飲,呢啲我覺得都係支持嘅表現嚟.」
區議員薪酬$35,000一個月,對不少星斗市民來說,絕對是一份「筍工」,但任職區議員一年半的李志宏,生活未有太大改善之餘,更曾經試過窮到需要由大圍行路到禾輋返工.
被扣薪已負債 毋懼再被DQ追薪
事緣上年民政擱置了他六月及七月的議員辦事處開支金額,兩個月加起來接近20萬元,李直言自己無能力先支付這20萬,所以迫不得已只能去銀行借錢.「其實而家每個月都仲還緊錢,還緊嗰廿萬.雖然區議員人工睇落好似好多,但事實上我哋有好多必要嘅開支係不能避免,譬如好多時候開會,或者去一啲遠嘅地方見一啲官員嘅時候,我哋都要搭的士,無辦法時間太趕,我哋都控制唔到個會開幾耐,好多時都想堅持開到最後一刻.」
由於財政壓力一直都大,所以李志宏反而不懼怕破產的風險,不少議員為免宣誓被DQ後遭追討薪津,李志宏坦言因自己本身財政狀況也不是非常穩健,所以不太擔心.「我本身都負緊債,因為之前民政扣起咗我兩個月嘅薪津同開支,所以我去銀行借咗錢;另外我亦借咗政府9萬幾開辦費,每個月都要係OER(營運開支)到扣,假如我完成唔到任期,要提早還咗呢9.2萬嘅,如果佢真係要追討返啲薪津,開支,我都唔會有錢俾到佢.某程度上我做唔到區議員嘅話,我都無能力去償還到原本嘅債款,所以無論辭職與否,DQ與否,最差嘅情況我都要面對破產,變相財政壓力對我嚟講,唔係我最大嘅壓力來源.」
他又提到,當時2019年參與區議會選舉時,一早已有兩項最基本的心理準備,「破產同坐監,做得呢行就有呢個覺悟.」
因此李志宏直言宣誓與否,一直都不是他考量的範圍,他強調有無宣誓他都會堅守,繼續擔任禾輋區區議員.「當時選我出嚟嘅有4,837個人,我嘅決定至少要對呢4,837個投票俾我嘅人有交代,而我當初對佢哋嘅承諾就係要做四年.所以如果我做唔到四年,唔係我問題,我會用盡一切辦法繼續做好呢個任期,做到完全無得做為止.」
對於不斷有民主派議員請辭,他感到非常理解,他認為每個區議員的家庭背景,財政狀況也不同,並不是每一個都能夠承擔得起破產,甚至更壞的情況出現,所以他希望香港人能支持及尊重所有決定離職的區議員.「呢個咁惡劣嘅時間,每個人都有好多唔同嘅決定,每一個決定我哋都應該支持及尊重,因為佢哋嘅人生只有佢哋可以去承擔,希望香港人唔好太怪責佢哋.」
他又希望所有民主派區議員,包括已辭職的,都要去思考,「我哋應該點樣去面對呢一啲嘅苦難,痛苦,而唔係辭咗職就唔面對,咁就完結,我哋反而要去諗未來,我哋要點樣做,點樣繼續走落去.」
末代區議會嘛. 其實議會係我哋眼中真係唔係一個重點,我嘅價值並不在於我係議員,價值在於我做到啲乜,沙田區議會每一個區議員都做到,我相信街坊都見到,香港人都睇到.
李憶述自己在參選時對議會憧憬很大,一直希望在這崗位上大展拳腳,但他當選後,卻發現原來議會是「無用的」.
失望議會職權被削 難忘議員團結精神
「無論係區議會定係立法會,都一樣係無用,因為佢鍾意就可以DQ你,所以其實都無太多嘢可以做.只不過我覺得有啲位置,身位,仍然需要有人願意去做,覺得自己反正做咗咁耐,我可以係呢啲位置堅持,簡單啲講,區議會入面嘅工作係無嘢值得我留戀.」所以他認為自己就算之後不能再做區議員,也不會對議會有任何眷戀,反而最不捨得是與同事的相處和經歷.
提起沙田區議會的難忘往事,他淺笑一下,娓娓道來:「最難忘嘅事一定係民政處連咪都唔開俾我哋,但我哋都堅持講,譬如毋忘六四議案,反對明日大嶼議案之類的臨時動議.好記得當時民政處職員就離開,唔支援我哋個會議,我哋連個咪都開唔到,但會上有兩個議員有臨時動議要提出,一個係我,一個係岑子杰.基本上都係得我同岑子杰講嘢夠大聲,大聲到可以成個會都聽到,甚至錄音都錄到嘅.呢件事真係好難忘,大家都有共同理念,做一啲大家都覺得真係要做嘅嘢,呢個係其中一個難忘.」
另一次是沙田區議會影大合照,當時47人案已經發生,「Jimmy(岑子杰)已經還柙緊,我哋影相時特登拎咗支彩虹旗出嚟,感覺好似佢仲响度同大家一齊奮鬥咁,嗰種團結精神亦都係好難忘.」他笑言沙田區區議會的區議員「全部都係痴線佬」.
李志宏在訪問中再三重覆「議會係無用㗎」,他舉例稱「好似我哋原本沙田區議會會議室個名係叫『沙田區議會會議室』,但早幾個月無啦啦改咗做『民政處441室』,明顯就係連我哋區議會擁有一個會議室都唔畀;另外,除咗政治同全港性議題唔俾我哋係沙田區議會討論之外,連沙田居民強積金嘅問題都唔俾我哋講,強積金喎,已經唔係講政治,仲要係寫明係沙田區嘅居民,佢都唔俾我哋講,個解釋係因為強積金係一個大嘅issue,唔輪到我哋職權可以控制到嘅範圍,但我哋就連討論,問問題,俾意見都唔得,我哋都唔係想改變佢,純粹想問問題,都唔得,所以區議會個形勢就係惡劣到呢個地步囉.」
區議會形勢惡劣,但其實香港的形勢更加惡劣,現時身處香港的所有人都很難獨善其身,包括李志宏.他去年5月24日在銅鑼灣被警方拘捕,事後被控以一項「在公眾地方喧嘩或作出擾亂秩序的行為」,案件將於8月2日再訊.身陷官司的他對案件表示樂觀,儘管這宗官司有入獄的可能性,他卻笑容滿面地回答記者:「唔驚,破產同坐監,我選區議員之前已經一早有晒覺悟啦.」
好多人都話無懼,但無懼唔代表我哋真係唔驚,坦白講我話我唔驚去坐監,唔代表我唔懼怕呢件事嘅發生.坐監喎,點會唔懼怕啫,我好驚孤獨,我好驚自己一個人,好驚食唔到一啲好食嘅嘢,好驚用唔到電話,好多嘢其實都會好驚.但當我哋面對自己恐懼嘅時候,明知自己驚,仍然選擇去面對,堅持,承擔,呢種先係真正嘅無懼.
性格決定命運,李志宏倔強的性格為他帶來不少麻煩,甚至惹上官非,但倔強亦為他帶來堅持的勇氣,成就今時今日的李志宏.「香港人面對緊一個好惡劣嘅形勢,相信未來只會更加惡劣,雖然好似好空泛咁,但因為我哋未來都唔知會面對嘅係啲咩.我哋睇歷史就知道,香港未來要面對嘅只會更加差,奉勸大家睇多啲歷史書,例如蘇聯解體,往往呢啲時期,人民一定係最辛苦.係呢段時期除咗要捱之外,我哋自己都要繼續做返我哋嘅本份,因為淨係等待係無意思,所以就算形勢咁差,我哋都選擇繼續堅持,就係咁解.」
終有一日離任區議員的他,最不捨得還是禾輋選區的街坊,他嚥下湧出的情緒慢慢道:「老實講,我會好唔捨得禾輋嘅街坊,落咗區咁耐,同街坊建立咗好深厚感情,我而家見到啲公公婆婆,其實都唔係好知點面對佢哋.不過,就算我之後可能唔再係議員,只要我一日都仲有自由之身,一日都會繼續返嚟禾輋見吓啲街坊,繼續用自己嘅能力幫佢地.」他續指,可能未來都不會再有區議員幫街坊處理區內的大,小事務,例如填表,寫信,甚至都不會再有區議員幫街坊向政府反映區內的民生問題,但他希望大家都能夠保重,最重要的還是平安.
他亦呼籲香港市民,就算沒有了區議員也無需太過擔心,因為就算沒有區議員,區入面也不會毫無生機,「社區仲有好多唔同嘅嘢,只要大家願意行多一步其實係可以做得更多,例如互委會,業主立案法團,大家都應該多啲參與.雖然我哋區議員係市民同政府之間嘅橋樑,但就算無咗呢啲橋樑,市民都一定會有方法搵到政府,大家一定要認真思考呢個問題.」
李志宏最後又寄語香港人:
真係要堅持,雖然好似好唚氣,不斷咁講『堅持』兩隻字,但香港最而家最需要嘅就係呢樣嘢.好似『見字飲水』咁,講緊唔係叫你飲枝水咁簡單,而係叫你記得take care自己身體,無論面對任何事,要記得保持身體健康,因為你唔知去到幾時,你嘅身體就係有用之軀,就係需要你身體力行嘅時候.所以堅持一定要去到最後一刻,係好空泛㗎,我講唔到究竟所謂堅持係做啲乜嘢,但堅持係一種信念.


text:
星期五借 D 耳上左去 Talkonly,因為今集有幾多野玩,hee hee.係度多謝 @Netbugs 同 A網友 @abc1230 招待.
其實今次上去好明顯係為左主角 Kinect,因為今次玩法真係同以前好唔同;我之前參加過 Microsoft 同數碼港合搞嘅活動,不過上次只係試過玩跨欄同保齡,當然,我完全玩唔掂喇,所以今次再上去 Talkonly 挑戰一下.
今次係 Talkonly 玩多左唔少 Game
1. Dance Central
2. Kinect Adventures
3. Kinect Joy Ride
其實這幾隻 Game 都係幾好玩嘅,不過佢地講話跳得最差果個放上 Youtube 就真係驚驚 XDDDD
呢隻 Kinect 真係會 Kill 哂 Wii 同埋 PS3 Move,因為無需要再禁制,完全係好 Natural 咁玩 Game,個感覺係好唔同嘅.
而佢 Detect 得幾準,就算有人係面前行過,佢都唔會當左第二個人係你,呢個真係幾聰明.
其實上次去 Microsoft 個 Event,已經講話依家 Kinect 已經比初初出嘅時候,辨識距離短好多,但玩過後,覺得距離依然係太遠,香港啲發水樓,咁窄嘅廳基本上好難玩到,尤其係兩個人嘅時候,需要嘅距離更遠.
不過 Kinect 感覺真係好玩同好高科技 (雖然呢樣科技已經面世好耐),以前從來無嘅體驗,依家係 Kinect 得到,所以有 Xbox 360 嘅朋友絕對值得買.
至於 Galaxy Tab,我用過之後,覺得「算吧喇」.
原因好簡單,成件野係一個未完成嘅作品,尤其係 OS 層面上面,完全無就 Galaxy Tab 優化過,佢個 Mon 我知係靚料,不過無任何一樣野可以俾我見識到有幾靚,Icon 又唔見靚,字體又唔係靚,影相又唔係靚 (未有機會從 PC 入相).
試過輸入網址時中間打錯字,完全唔知點樣 Back 返去改正 (聽聞所有 Android 都係咁).
睇網頁時可以用災難去形容,尤其係有 Flash 嘅網址,完完全全好lag,就算用 Dolphin,都唔見得特別好 (雖然已好好多).
7吋 Screen 搞到睇網頁或睇 PDF 成日需要 Zoom in Zoom Out,好唔方便.
不過,當然 Galaxy Tab 唔係一無是處,7吋 Size 羅出街係方便嘅,尤其係地鐵迫車果下,細細部係唔錯.
重量亦適中,一隻手羅都唔會支力.電量初步使用,好似都唔錯,續航力 OK.
而且見到唔少 App 都可以兼容到,例如 Angry Bird,玩得都好流暢.
不過如果真係羅 Galaxy Tab 去睇書,D 書真係要如佢個 Screen 制作專用版本,或者例如 PHP 版本的報紙,先至真係可以發揮佢嘅優勢,否則依家高不成低不就,真係等死.
至於 Nokia N8,都係覺得佢係一部 Feature Phone,唔係一部 SmartPhone,介面都係好難用.
雖然 Nokia 話 S60 會繼續用係高階手機入面,不過我覺得只係佢地虛張聲勢,遲早所有高階手機都會使用 Meego,不過希望佢快啲出喇,Nokia N8 真係唔得
P.S. 祝 @Netbugs 好運,似乎二手市場 N8 唔係一部好流行嘅機呢.


text:
- 絮言.狂想#037:跨語言飲沝大會 - 23/06/2022
- 航班取消,機場淪陷 😱 我到底去唔去得成Polyglot Gathering? (粵字/en subs)曼城✈阿姆斯特丹✈華沙,DAY 0 VLOG - 18/06/2022
- 絮言.狂想#036:又講咩話????? - 11/06/2022
上回講咗我點樣從零開始,受香港抗暴之戰啟發,構思咗一個將真實事件戲劇化,探「暴動」同「暴政」嘅劇本.然之後,就嗱嗱聲搵人寫劇本.
唔試唔知,搵人寫歌劇嘅劇本都幾難.一方面要識發展一個故事,同埋將個故事濃縮,設計成一個舞台表演,另一方面要識用(相對上比較)詩嘅語言嚟創作,最好有啲音樂感添.喺我呢個project裡面,就再加上要熟識香港時事,但係又要用英文寫嘅要求,更需要有至少一兩個月嘅空閒時間投放入去.
我一開始試過問喺自己嘅奇博學院(Keble College)識嘅創意寫作學生,佢本身有同我打算夾弦樂四重奏(最後拖下拖下拖到武肺),都好有興趣幫手寫,但係暑假忙住寫論文,皮爾修.又試過搵暴大音樂系有英詩底嘅師弟墊屍底,可惜佢文筆又生疏,又忙住搞音樂會.
最後friend搭friend搵咗一個寫開英詩嘅,見住佢有寫開……性質相近嘅題材(放過佢啦国安叔叔),就大膽向佢提出呢個構想.從此,呢套劇,就開始由一個人嘅project,漸漸變成一team人嘅project.
藝術家脾性,創作者同創作者合作,真係唔容易.啲諗法由我源起,交到佢手上反覆噉斟,經歷大改,細改,內容,情節褪嚟褪去,等到佢慢慢吟完詩,再交返畀我譜曲.成個過程由八月左右開始,要喺十月排練之前完成,其實好難;有時會偷雞寫咗音樂先再fit返落啲詞度,而且最後都遲遲先完工.
開工期間,牛津現代歌劇學會就開始招其他人幫手籌備.因為場音樂會會有三套微歌劇,所以一截止報名,我哋三個作曲家即刻開始爭人.我考慮過自己做音樂總監(指揮),但係指揮責任太重大,都係做返副總監(即係排練時嘅伴奏)算.反而一見到我好欣賞嘅本科音樂學生,斯洛伐克女指揮死線一刻報名,即刻mark住佢,同其他作曲家bargain咗返嚟.深思熟慮後,再揀埋標榜一生人睇過幾百套歌劇嘅德國人數學博士生做導演,玩少少音樂但係好有戲劇經驗嘅英國學生做副導.
十月中上旬,我飛返牛津,開始我個學位嘅第二年.星期日到埗,星期一朝早就喺哈里斯.曼徹斯特學院為organ scholar嘅職位試奏,星期二晚就輪到我同其他作曲家去遴選啲報咗名嘅歌者.好驚,成世人聽得兩三套歌劇,突然大權在握,要揀歌喉,揀演技,揀台風.都係嗰句,我本來以為淨係寫音樂㗎咋.
好彩學會個阿頭一早諗好曬程序:每一個參選者入嚟,我哋各自介紹我哋嘅構思,講下我哋作曲進度幾咁唔掂,然後佢就唱一首歌,讀一篇戲劇獨白(dramatic monologue)(隔籬兩個都係英國人,中學時已經熟習呢啲戲劇嘢,我都係要google咗先清楚咩嚟).我好後悔自告奮勇做伴奏,搞到聽又難,寫碌屎又難.聽咗兩晚,終於聽曬,又要同人理論邊個套劇更需要最出色嗰啲歌者.好彩得我嗰套有男高音,另外兩個作曲家唯有睇住我擸走呢個貴族姓氏,戴頸巾,聲底靚,又勁有魅力嘅法國人哲學系博士生,成就我嘅「暴動」.相反,搵女高音就波折重重,但最後都搵到對呢個製作有熱忱嘅「暴政」.
同我個小團隊嘅初次開會,係角色遴選後一日,喺琴房嘅地下.當時有少少緊張,少少尷尬.始終我領導一個創作團隊嘅經驗欠奉(本身就冇諗住要),又係成間房裡面對歌劇認識比較少嘅一個.(就算演出後,次次re-u,一傾到歌劇話題,我都會保持緘默.)最擔心嘅係,我嘅題材咁本地,咁個人,對佢哋嚟講咁遙遠,喺佢哋知道故事內容之前捉佢哋入我條team,感覺好似氹咗佢哋落搭,或者拐咗佢哋幫我做嘢噉.
不過,我諗多咗喇.
佢哋都同學會主席一樣,認為歌劇係應該反映社會嘅.佢哋都覺得,香港嘅事,唔止係香港人嘅事;全世界注目之下,香港嘅浮沉,都係對世界嘅警惕.最重要嘅係,作為三套歌劇之中唯一唔係「全英班」嘅團隊,我哋係吸納緊唔同民族歷史嘅教訓嚟做呢一個製作.計埋演員,我哋一team人(除咗僅有嘅三個英國人)有香港人,德國人,斯洛伐克人,新加坡人,法國人,佢哋民族嘅近代史,都有同極權擦肩嘅慘痛經歷.佢哋都深明,而家嘅香港,就係慢慢,慢慢噉向住四十年代嘅西歐,六七十年代嘅中國,91前嘅蘇聯進發.香港人今日嘅故事,亦都係每一個民族嘅故事.
後來傾傾下,個故事嘅中心思想就變成從香港嘅出發點睇世界:每個國家,每個文化,不論係喺過去,現在,定係將來,都一定有類似嘅人物,事件出現過.往往都有為理想社會而無懼挑戰現狀嘅年青人,有只睇到癥狀而睇唔到病因嘅收成期分子,同埋有自以為主管公義嘅當權者.作品副題係「捏造嘅真相同反射嘅大話」(a chamber opera on manufactured truth and reflected lies,梳,我措詞唔係好掂),正正反映極權點樣用威權改寫現實,但係冷血嘅舉動只係掩飾佢嘅軟弱.
仲記得,我哋一路傾,大家都好雀躍噉話想有機會喺香港再演.可惜,佢哋而家可能連香港邊境都入唔到嚕.
籌備,排練嘅過程,下次再寫.
有關我嘅作曲生涯同埋作品,或者想睇下譜,請移玉步去我個音樂家主頁.


text:
銅鑼灣至平任食打邊爐 包羅萬有(萬友)火鍋
「我之前落嘅生蠔,點解唔見咗?仲有呀,我塊黑豚肉呢?又係你食咗呀?」有時打邊爐落嘅食物,轉眼就會唔見咗,絕對唔係靈異事件,只係M佬食咗姐!所以我真係好鍾意一人一鍋形式嘅打邊爐,又唔驚佢落啲我唔鍾意食嘅嘢落去,破壞我嘅湯底!好多人覺得一人一鍋嘅打邊爐價錢都相對貴少少,但位於銅鑼灣嘅包羅萬有(萬友)火鍋就打破慣例,價錢抵食兼任飲任食,CP值超高呀!
湯底
包羅萬有(萬友)火鍋提供接近10款嘅湯底選擇,加上餐廳主打1人1鍋,可按自己喜好揀選心水湯底!選擇分別有特式川味麻辣湯,養生藥膳醉雞湯,正宗越式牛骨湯,溫補椰子雞湯,秘製沙嗲湯,芫荽皮蛋豆腐鍋,連1人1鍋非常少見嘅老壇酸菜魚片湯都有,夠晒驚喜!而我哋就揀咗暖笠笠胡椒豬肚湯同蕃茄薯仔洋蔥豬骨湯,店員建議我哋可以喺打邊爐前飲啖湯,湯底唔會太鹹,非常清淡,唔似有落味精,抵讚!
食物自取區
包羅萬有(萬友)火鍋主打抵食價錢,店主為咗唔想將貨就價,所以食物自取,以減省人手費用.雖然食物自取,但我哋又幾鍾意呢個安排,至少唔怕漏單,又可以自取相應份量!餐廳嘅食物選擇唔少,除咗豚肉同牛肉之外,連羊肉都有呀!當然唔少得丸類,牛柏葉,水魷同菜等等嘅選擇,餐廳嘅人流唔少,所以食物都會keep住refill,非常新鮮!而講到最新鮮係啲菜呀,超鮮甜又爽脆!另外,餐廳仲提供少量熟食,每晚款式不同,今晚就有乾煸四季豆,避風塘雞翼,薯角等等,等你可以食住等火鍋料淥熟之餘,仲啱晒送啤酒添!
飲品
呢到嘅飲品係另一個抵讚嘅位!除咗罐裝同無糖茶之外,仲有自家製嘅凍檸茶同凍奶茶,全部都係無限任飲架!
甜品
作為打邊爐嘅餐廳,餐廳大部份出品都未能考慮廚師嘅功力,所以推出自家製甜品,其中班蘭椰汁糕就係餐廳嘅招牌!食完打邊爐之後,班蘭椰汁糕真係可以消油解膩,加上甜度適中,非常高水準!
包羅萬有(萬友)火鍋
地址:銅鑼灣謝斐道496號金利文廣場1樓
電話:+852 3956 3128
營業時間:星期一至日 12:00 – 22:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
我係香港最後一個冇打針嘅人: 四/甲級囚犯=我?
好彩佢係背著個廁所門,如果唔係翻版林明禎就會見到佢拎住個電話企係我隔來,到時水洗都唔清.
翻版林明禎見到我望著店主姐姐擠眉弄眼就用銳利嘅目光望著我問:「你在做什麼?我沒說你可以跟人交流.」但係你都冇話唔可以呀嘛,不過我當然冇咁樣答佢:「冇呀,我有啲口乾想飲啲水炸嘛.」佢停咗兩秒之後話:「走.」就一嘢扯著我條…鐵鏈上番架車到.唉,求救任務失敗咗,不過諗番我打俾我媽其實都冇用,我係一個囚犯都冇人會同敢救我.
軍裝大佬見我地上番車都冇咩特別嘅表示,翻版林明禎笠番個黑布袋喺我個頭到之後就叫司機出發,我地就繼續向呢個唔知咩口岸出發.軍裝大佬咁cool唔通其實佢係啞嘅?呢兩個係咩人來,做咩要捉走我,我人又老錢又冇冇理由係劫色架…
終於,車再次停落來,今次佢地冇幫我除咗我嘅黑布袋,我感覺到我嘅手扣又俾人好大力咁扯住,我落咗車之後跟著嗰個人行咗大概十五分鐘,突然嗰個人鬆開咗佢隻手,我俾人從背後大力推向前.「啊啊!」俾人咁大力推咗下我真係嚇親,成個人仆咗落地,後面有把普通話大叔男聲呼喝我:「上去!」大佬呀,你地係咪唔記得咗我個頭仲係俾嘢笠住咗,好彩我未仆死姐.
佢應該良心發現,拉咗我起身之後除咗個布袋,原來我企咗喺一個火車嘅月台,睇落似喺高鐵月台但係周圍除咗著住軍裝拎著槍嘅軍人之外,一個乘客都冇,睇來呢到啲保安好嚴密,應該係俾啲重要人物上車嘅地方.月台上面停咗一架全黑軍用火車,成架車有十卡,每卡都有三隻窗但係裝晒鐵絲網,好似驚人會跳車咁,車門睇落好厚重,我估係用防彈物料整嘅.
唉今次碌柒我竟然要俾人送番上大陸,睇來都係兇多吉少.行咗上面前架火車之後,見到車卡入面有九個男人,全部對手扣著係身後.車卡入面唔算特別寬敞而且感覺好簡陋,得左右兩邊貼著車身嘅黑色長櫈,佢地所有人都坐定定係到,剩番嘅空位應該就係留俾我坐架啦.佢地一見到我行入來就上下打量我,之後一個軍人尾隨我上車,佢推著我背脊去到果個空位到大力禁低我落張櫈到,再拎咗一條鎖鏈出來將我對手扣落牆到.怪唔之得佢地坐定定唔郁啦,原來佢地都俾人鎖著咗郁唔到.
個軍人攪掂之後就落咗車,然後「砰」一聲車門就閂埋咗.我依家先有時間睇清其他人嘅樣.兩邊長櫈都各坐咗五個人,我係坐得最近車門嘅邊邊位,對面嗰五個人睇落正正常常唔似啲戲入面紋晒身個樣兇神惡殺嘅黑社會大佬,最左邊果個人身型好魁梧,雖然個樣睇落未到好惡但係目光都唔多友善,坐佢右手邊嘅係一個乳臭未乾嘅𡃁仔,個頭染咗做粉紅色,兩隻耳仔戴住十幾隻耳環,依家興啲咁鮮艷嘅顏色架咩?Fashion呢家嘢我真係唔識欣賞.中間嗰個人睇落平平無奇,似普通寫字樓番工嘅白領嘅樣因為佢仲戴咗副好辦公室feel嘅眼鏡.佢嘅右手邊就係一個長毛阿叔,啲頭髮好凌亂,皮膚好黑,我都唔係好睇到佢個樣因為啲頭髮遮住晒.最右邊果個有個啤酒肚,成面都係鬚,典型中年發福大叔樣.
坐我隔來果個人個樣四四正正,睇落似係大學生嘅年紀,啡色頭髮,瘦得來又有少少肌肉,小麥色嘅皮膚,佢係學校應該係幾受女仔歡迎嗰啲人來.我未來得切睇埋其餘嗰啲人個樣,隔來個大學生就問我:「見你個樣斯斯文文咁,你殺咗啲咩官員俾人捉上來架?」
「我剩係冇打針所以政府用疫苗法捉我坐監炸嘛,可能唔打針仲衰過殺人放火掛.」我苦笑,然後問:「呢到啲人全部都係殺人犯來架?」
佢聽完我講之後用一種奇怪嘅眼神望咗我望我,然後答:「咁又唔係,不過係當地政府每年都會送啲甲級囚犯,姐係犯咗非常嚴重罪行嘅囚犯,送佢地上去大陸最高級別嘅監獄到.唔好問我點解,總之佢地每一年都會咁做.呢架火車喺來香港之前已經去咗好幾個省,最後一站就係香港,之後我地就會直接上去架啦.」
聽落咁恐怖嘅,喺香港唔打針原來真係仲衰過殺人放火,我都係冇打針姐,至於下話…「咁…你知唔知嗰個監獄係邊到?」
「我剩係知佢係一個隱蔽嘅島上面,其他就唔係好清楚啦.」
「你又會知咁多嘢嘅,係喎你都講廣東話架喎,你係香港人?你又做咗啲咩窮兇極惡嘅嘢俾人捉來架?」佢個樣真係唔似嗰啲做咗啲壞事嘅人,不過樣呢啲係冇得睇嘅,好似對面個office boy咁都睇唔出佢做咗啲咩,可能係金融罪犯.
「我係香港人,不過呢啲唔講啦,大家一齊坐係到都知咩料架啦.」
「頂你呀,呃咗我講自己又唔講.」之後佢笑咗笑就冇再講嘢.
算,我都冇必要知佢做過啲咩,反正大家依家都係一齊俾人送去嗰個唔知咩監獄島,唔好俾我同啲太過變態嘅人困係同一個監倉我已經謝天謝地.


text:
Day 11
快樂嘅時光真係過得特別快,咁就滑完兩日雪
今日我哋嘅行程係揸車返ROVANIEMI, 再坐內陸機返首都HELSINKI,係HELSINKI留一晚再返香港
陪伴左我地10日既戰車XDXD 車牌都睇唔到啦
呢兩日都會係ruka滑雪 xdxd
由於我地有晒所有裝備,包括滑雪板,所以我哋就係咁買個pass就玩得啦
ski pass收費如下
呢到每個星期5晚仲可以night ski添架
Kemi除左有破冰船玩仲有另一景點,就係snow castle啦
snow castle每年只開幾個月好似破冰船咁,印象中好似係1月尾至4月頭啦
我地去個時已經就黎完,所以都無咩人
Day 6
check out 移動小屋後就出發返rovaniemi
其實之後編排既行情係去kemi玩破冰船既
但由於inari離kemi都幾遠下有成500公里,為左唔好渣車咁累
決定留一晚係rovaniemi休息,第日先再由rovaniemi出發去kemi
經過3,4個小時車程,終於返返rovaniemi
由於無今日無編行程,隨意係市中心行下shopping mall
晚餐就係tripadvisor搵到間中菜,可能你會話去歐洲食咩中菜啊,但芬蘭菜真係來來去去得個幾款,
面對之後幾日都要係d細town到過,又一定要再食個幾味送,今日都係食返餐中菜啦
叫左個水煮魚,雖然唔係好正宗,但係芬蘭食到都帶幾分感動
今日會去inari住移動小屋
點解我地會揀住呢間而唔揀玻璃屋呢,原因有二
第一 玻璃屋貴,成4千幾5千一晚,移動小屋只需2千幾
第二 玻璃屋私隱度低,大家望到格黎屋,移動小屋一到夜晚就會拉我哋架車出去冰湖面,私隱度極高同零光害
至於浴室,大家都係無既要用share既
好啦半個鐘到終於到,途經超市買埋今日要煮既野食同酒水
check in 過程好簡單,老闆都知今日有咩人住,因為移動小屋數量小,得4間,
之後老闆就帶我地參觀小屋啦,細細地但都幾舒適,
d屋仔全部都係老闆自己起架,老闆話遲d想改造床下面個位可以再放多d行李
跟住再睇埋share既kitchen同浴室,好好彩今日得我地同另一對德國夫婦入住,唔怕爭啦
黎到第4日,我哋去咗玩husky ride,都幾貴,成千蚊港幣一個人玩2個半鐘到
其實玩鹿拉車就平d,8百幾一個到啦,不過我地嫌鹿行得慢所以無玩佢lol
黎到無理由咩都唔玩架,同埋唔玩呢d係finland真係無咩做
不過玩完後覺得完全值回票價,仲十分推介
愛狗人士亦不需擔心,因為呢到d人對d狗好好,同埋d狗狗係鐘意跑既,佢地跑得不知幾high
係tripadvisor 做左research 之後就選左Saariselka其中一個husky farm
離ivalo 半個鐘車程到啦
我地去到先book,好彩下午都仲有位,建議去既都預早一日book就穩陣dbook 完就係附近行吓食個lunch等出發
我哋一早就出發去Ivalo 啦
芬蘭d 路你睇幾直,仲要人影都唔多隻
沿途係油站食d野,係芬蘭d郊外地方係無咩餐廳,係油站先有餐廳
其間仲見到d人騎雪上電單車黎入油,幾好玩咁wor
揸咗大概4個鐘頭車我地終於到Ivalo 啦
其實黎緊呢4日3夜係ivalo 同inari 都無咩特別既行程,最主要都係睇極光,
因為極光呢家野唔係話睇就睇到,為免睇唔到失望而回,我地決定留多幾日穩陣d
我哋揀咗三月尾四月頭去芬蘭 點解?
因為睇北極光好睇呢幾個因素,唔可以有雲,天夠清,同夠北
而4月頭唔會點落雪,天清同冇禁凍,12月至2月都成零下20幾度架,要出時間企係室外等極光真係雪條咁
當然都要d運氣啦,我哋都算好好彩睇到三日
第一日,搭finnair 直航到首都helsinki 再轉飛到rovaniemi
今次坐芬蘭航空去helsinki,本來來回都係用全新既a350,不過a350仲未收哂貨,所以變左來回都係坐a340,
雖然a340 同a350 都係有fully lie flat bed, 不過a350商務客係可以免費享用空中wifi,
所以今次就無緣係30000呎高空上打卡....lol
同屬oneworld 既finnair,可以入qantas / cathay d lounge,而我緊係去返我最愛既qantas lounge 啦,小人d又可以望下飛機,
同好多飛歐洲既機一樣係夜晚飛,所以今次就係lounge到沖埋涼,舒舒服服咁上機訓教xdxd
回程時係芬蘭飛返香港都係夜晚飛,而係芬蘭個邊個lounge仲有sauna架,去到一定要用下


text:
更多
2021-12-01 1824 瀏覽
第一次來食,最初問有冇蝦餃,燒賣佢話無,係一個turndown,唸住走啦..但見menu得意最後都黎返trytry.男朋友話要試下一間店嘅水準必試咕嚕肉,有兩個main都好吸引,一個係菠蘿入面有咖喱牛肋,一個係冰鎮咕嚕肉.因為唔想食辣,叫左後者.第一道菜就係主菜啦!冰鎮令個皮更加突出「外脆肉暖」嘅效果,加上哈密瓜同車厘茄,唔會太熱氣,幾refreshing.overall係好食.之後來左個紫薯swannnn...黑色同白色梗都係 無味嘅,無咩特別.正常酥皮加紫薯(偏甜)餡,賣相係幾靚,有整到一雙翼.味道一般.朱古力熊熊包~呢個好個人啦!我好鐘意食朱古力,入面係流心朱古力,感覺好滿足!個包都幾厚身.男朋友唔鐘意朱古力,所以..🤣比我食哂佢!呢個係黑金流沙包,好味,有做到應有水準~流心!黑色皮無咩味.山竹就係我哋compromise兩人最鐘意嘅點心,價格無咁貴又食到蟹肉同滿滿龍蝦汁流出來,上面係細細枝嘅百力枝,有d似忌廉湯.係比較熱氣,趣皮下面有厚厚的紫色糍米,但覺得唔錯.都係差唔多嘅皮.入面係黑椒牛肉味.我鐘意上面多d, 有湯汁流出來嘅感覺,男朋友兩個都like.呢個係水煮魚春卷,中間好
但見menu得意最後都黎返trytry.
男朋友話要試下一間店嘅水準必試咕嚕肉,有兩個main都好吸引,一個係菠蘿入面有咖喱牛肋,一個係冰鎮咕嚕肉.
因為唔想食辣,叫左後者.
第一道菜就係主菜啦!
冰鎮令個皮更加突出「外脆肉暖」嘅效果,加上哈密瓜同車厘茄,唔會太熱氣,幾refreshing.
overall係好食.
之後來左個紫薯swannnn...
黑色同白色梗都係 無味嘅,無咩特別.
正常酥皮加紫薯(偏甜)餡,賣相係幾靚,有整到一雙翼.
味道一般.
朱古力熊熊包~
呢個好個人啦!我好鐘意食朱古力,入面係流心朱古力,感覺好滿足!個包都幾厚身.
男朋友唔鐘意朱古力,所以..🤣比我食哂佢!
呢個係黑金流沙包,好味,有做到應有水準~流心!黑色皮無咩味.
山竹就係我哋compromise兩人最鐘意嘅點心,價格無咁貴又食到蟹肉同滿滿龍蝦汁流出來,上面係細細枝嘅百力枝,有d似忌廉湯.係比較熱氣,趣皮下面有厚厚的紫色糍米,但覺得唔錯.
都係差唔多嘅皮.入面係黑椒牛肉味.我鐘意上面多d, 有湯汁流出來嘅感覺,男朋友兩個都like.
呢個係水煮魚春卷,中間好辣!加上熱熱出爐,等等先食比較好.但我麻麻.最主要係食辣味.
見到其他桌嘅大肚婆炒飯,蟹都好正,推薦大家來!
雖然無傳統蝦餃燒賣(有素食版),但我最鐘意創意點心!所以pass! 呢間適合一家大細來啊~不過大家小心上火熱氣,飲返d下火茶就ok na~
張貼


text:
施榮懷︰「要摒棄對中國的成見」
施榮懷八十年代出身,當年機會處處,身兼全國政協並兼任多項公職,亦身兼多個港府委員會要員,施強調做公職不是為助生意,是希望可以回饋社會;陸叔今期續與他暢談如何看當今製造業前景,另時下年青人是否需北闖才可找到機會……
陸︰施兄,上次講到你第一間廠係total loss,之後仲有無去其他地方設廠呢?
施︰陸叔,大約喺九七年我哋止蝕離開崇明島之後,就去咗自己故鄉福建起廠,嗰時仲揾埋弟弟親自上去睇住,之後喺湖南湘潭,即係毛澤東故鄉設廠.之後又喺廣東,南海設廠,依家差唔多全部關門,得番一個喺江西.
陸︰建廠唔容易,點解要結束呢啲廠呢?
施︰內地廠嘅經營成本一路膨脹得又貴又高,好難做,人民幣又一路升值,時下大趨勢係要做高增值嘅產業,於是我哋喺○六年開始,已經慢慢退出嚟唔做廠,轉行投資地產,依家三弟基本上係負責內地嘅地產項目.
陸︰咁係咪你覺得製造業呢行無得做落去?
施︰應該咁講,製造業做得辛苦的確係鐵一般嘅事實,我好多朋友嘅第二,三代又未必肯接班,佢哋喺美國,英國,澳州放洋返嚟,除非間廠已經做到上晒軌道,叫佢哋去幫吓手,諗吓新嘢;如果間廠面對好多困難,就算年輕嘅肯幫手諗計救忙,分分鐘係個年長嘅唔想,行業前景我比較睇淡.
陸︰爸爸放手畀你哋幾兄弟負責生意,佢就負責打通關係,咁你同爸爸究竟邊個做公職多啲?
施︰爸爸做內地嘅公職多過我,我真正開始喺香港做公職,要數呢十二,三年左右,喺我入咗廠商會之後,政府加多咗唔同嘅委員會,例如勞顧會,標準工時委員會,我代表廠商會,工商界,事實上我用喺呢兩個會嘅時間相對較多,不過我覺得好有意思又有意義,委員會喺呢幾年有比較多嘅議題,由最低工資,標準工時到輸入勞工等,好多勞工政策都係响勞顧會傾完,再拎去立法會討論.
陸︰咁你覺得政協委員個名幫唔幫到港商?
施︰我覺得廿幾,三十年前做政協委員,可能會幫到啲嘅,依家內地社會咁進步,唔好諗住做過政協委員就可以幫到做生意,中國係希望委員將香港嘅思維帶入去幫佢哋發展.至於喺香港做公職,我亦唔覺得可以幫到做生意,有時付出仲多過收穫,好多時仲要避嫌,喺開會前要申報利益,講清楚會有咩衝突.
施榮懷認為中港交流不足,「年輕人應該先返內地睇吓,唔好固步自封.」
陸︰你年輕嗰時就已經幫屋企打拚,咁你覺得依家嘅年青人又可以有咩抱負?
施︰我認為無需要大學畢業出嚟就一定要創業,你諗吓一百個人創業,後生嘅唔後生嘅都好,當中唔知有無百分之五會成功,有幾多個真係好似嗰班偶像級咁叻咁成功,年青人打工先都好o架,創業唔一定係唯一出路囉.
陸︰好多人都講要北闖,咁你覺得我哋班年青人北闖有無機會呢?
施︰我覺得好多人對內地都有啲誤解,年青人無論打工抑或創業,都應該先返內地睇吓,內地好多嘢有時行得仲快過我哋,所以要從中互相學習交流,大眾創新萬眾創業,千祈唔好固步自封.
陸︰點解會有咁嘅發展吖,係年青人嘅問題,管理嘅問題,抑或係大多數人嘅問題?
施︰我覺得係整體嘅問題,又唔可能淨係年青人嘅,某程度上香港跟內地交流不足,香港嘅發展空間亦有限,所以要出去面向世界,我認為一係大陸,一係同內地企業一齊行出去,襯香港依家仲有競爭優勢,應該要好好把握.
陸︰係咪好多廠商寧請內地人都唔請港人?
施︰呢個又係另一樣誤解,香港係難請人返內地工作o架,好多人聽見返大陸就怕,唔好話工廠,上面房地產項目大部分都要喺內地請人,香港本身勞工短缺,有啲人一聽見廠,就已經以為係陳寶珠年代嘅模式,我哋廠商會已經有組團去睇吓廠,希望引起港人返內地工作嘅興趣,依家生存到又有啲規模嘅廠,普遍已經採用科技及科學化管理,以前我哋最擔心內地人嘅忠誠度,依家睇到佢哋有進步有改變,加上內地人工對比香港仲係平靚正,香港人力資源嘅競爭力真係要急起直追.
陸︰最後有無咩你想同年青人分享呢?
施︰從一九四九年立國到依家,話佢有唔完善之處咁一定有,畢竟中國地方人口大我哋咁多,最緊要係內地已經肯改變態度,依家推出嚟嘅政策又行啱方向.我睇翻今日見到嘅北韓同我三十年前去嘅北韓分別唔大,但大陸嘅發展就已經翻天覆地,我認為做人做事都應該睇長線唔好咁短視,要識得放低歧見,社會上大家加強溝通,我好鼓勵同支持身邊年青嘅朋友,多啲出去睇吓外面嘅世界,有時錯過咗機會就無o架喇,二千年熱爆香港嘅.com科網熱,依家都無人提起啦,機會係要自己去搵嘅.


text:
新年期間為食的我可以話食唔停口,瓜子,開心果,朱古力..等,真係唔熱氣嗰啲都唔多食,所以攪到喉嚨都成日痕痕癢癢咁,所以就煲返個雪梨乾甘草雪耳瘦肉湯等自己滋一滋啦~
雪梨乾同埋雪耳都係可以滋陰潤肺,乾咳痰嗽,而甘草就可以清熱解毒,祛痰止咳,所以好啱我依家喉嚨唔舒服時飲呀!
雪梨乾一兩(約有十二片),甘草半兩(約五片),雪耳一個,蜜棗三至四粒及瘦肉$40~
其實甘草原食譜係落一兩,不過當我去藥材店執藥材時,店員話如果落太多甘草的話,整煲湯就會甘味比較重,小朋友應該唔鐘意嗰一陣味.
其實我鐘意煲湯唔多唔少都係為左小小豬,佢平身因為濕疹關係,好多嘢都唔食得,所以要多啲煲湯等佢吸收唔同營養.為左令小小豬開開心心咁飲湯,我就聽店員建議啦!
雪耳浸發洗淨切件,瘦肉切件出水,其他材料浸洗乾淨~
由於雪耳唔可以隔夜,所以我都係煲夠一餐嘅份量,用1L水可以煲出六碗湯,夠我地三口子飲啦!
待水再滾後轉低火煲一個半小時~
其實初時都俾店員嚇一嚇,好驚個湯唔好飲.但飲落又真係唔錯,入口第一啖就覺得清清地又甜甜地,當入到喉嚨時又感受到嗰一份甘甜味,連老公都讚有驚喜,飲完喉嚨又真係幾舒服哦!
哈哈哈....就連小小豬都話好飲,飲完兩碗之後仲要追住添飲.不過湯就真係每人兩碗冇得多,小小豬唯有向食左會靚仔嘅雪耳埋手,整煲湯嘅雪耳都俾小小豬食晒呀~
難得佢地兩父子都咁鐘意,真係勁有成功感,等我過多兩日再煲多次,等三口子滋潤下之餘,又等我添多啲自豪感啦....哈哈哈!
小小豬的成長日誌
大家一齊嚟交流下煮飯仔及去玩嘅親子樂啦


text:
去完「中正紀念堂」之後,買完鳳梨酥,Winnie 就離我哋而去喇!皆因佢約咗佢個台灣 friend食飯呀.所以我哋三個就係無 "領隊兼導遊" 嘅情況下自己行街,自己搵食喇!哼,呢個領隊兼導遊真係失職啦,自己走咗去被人 "餵豬" 咁食!!(佢自己用個咁嘅形容詞咋 )
嚟到台北,就梗係要去「台北 101」啦,就好似去大馬一定要影雙子塔咁囉!叫做到此一遊兼影張相留念嘛.
「台北 101」個門口.
3日時間話咁快就過咗喇,係時候去機場 check-in,準備飛返香港喇.
由於機場客運新大樓果邊有個 Hello Kitty候機室,身為佢忠實 fans 嘅 Winnie就梗係唔會錯過呢個機會啦!所以我哋就搭程無人駕駛嘅接駁電車過去新客運大樓.
接駁電車個車廂.
新客運大樓呢邊果然新好多,靚好多!
大樓內都有好多綠化嘅裝飾.
大樓樓上二樓食肆.
仲有間老牌台灣店舖o添!
依,點解無端端有個林柿人坐喺度上網嘅?哦,原來佢係機場內提供 FREE Wi-Fi service 公司嘅代言人嚟嘅!林柿係佢哋品牌個 logo.
呢張大合照就結束咗我哋喺台北嘅 3日自遊行喇!但最終 Winnie 都無去到 Hello Kitty 候機室參觀,點解?等佢自己親自解釋啦,之前我都講過,我喺台灣係個 "癈人" 嘛,都唔知佢哋同啲職員喺度講緊乜,聽啲唔聽啲,淨係聽到一堆「@!%$#&*#」咋!( 你哋唔好以為佢哋喺度互相問候對方呀!)
唏,仲未大結局 o架!仲有少少幕後花絮俾你哋睇,睇埋呢個 series最後一篇 blog啦!


text:
[靈異] [愛情] [我同條女敦倫外傳]我屋企養左隻女鬼...: 接放學
「屌睇你條毒撚都dry左好耐啦,仲唔撚想快啲搵返條女出pool咩,依家我幫你執好個look包你好快溝到女.」
「你放心喎,你陪唔到我咪算鳩數,我又唔係得你一個fd,你溝到女我鄧你條毒撚開心添啦.」
聽到呢番說話我心更痛,果然佢不斷推開我,我係佢眼中亦唔係矜貴嘅一個人,有冇我都冇所謂,即係我個look就算執得幾好都唔會得到你歡心?但世界咁大,我淨係想要你一個…
「孔樂兒!」
我忍唔住啦,我實在按捺唔住內心嘅情緒,我要爆啦!
「做咩?」
Chole姐一臉疑惑望住我.
「我…其實我…其實我鐘意…」
但到左危急關頭我又變得戰戰兢兢唔敢講出口,只知道我心跳得好快好緊張,手心都出晒汗.
「我鐘意呢套衫,我就買呢套啦.」
最後我都係唔敢講出口兜走左,覺得如果真係講左出黎俾佢拒絕會好柒,其次講完如果佢連朋友都唔想同我做咪仆街…
「哦,想買呢套衫咪講出聲囉,做咩變到咁撚緊張咁大反應.」
「屌我都話呢套衫啱你架啦,你都覺呢,你今日呢一下大翻身包你好快溝死女.」
我竟然咁簡單嘅一句說話都講唔出口,我真係冇膽,我正一廢柴.
「冇計啦,因為我實在太鐘意呢套衫我太興奮,估唔到可以咁文青,我一定可以好快溝到條女俾你睇,到時你唔好掛住我.」
我按捺住內心嘅痛講出呢一堆假話,其實只係想激下佢,但佢應該都唔會有咩反應,
睇黎我之後都只可以咁樣暗戀佢,默默為佢付出,但當講完後我眼框就冇啦啦湧出淚水.
「你做咩流眼淚?」
仆街俾Chole姐見到我喊添.
「冇…冇啊,我興奮得濟興奮到忍唔住流眼淚咋嘛,多謝你今日幫我大改造,我終於唔洗再做毒撚.」
「屌你有套新衫姐唔洗興奮到喊掛,同埋唔撚洗多謝我喎,咪當報答你教我功課.」
「不過講起靚衫,我啱先都睇中左件衫幾靚,頂但最撚衰我今日又帶唔夠錢出街買唔到,唉so鳩sad.」
「你鐘意邊件,我買埋俾你啦.」
只要你開心就好,我鐘意嘅係你,我唔買俾你唔通買俾其他人咩,我默默地付出就得.
「咁撚好,多謝晒喎.」
說罷我就同Chole姐行返去女裝嗰邊揀衫,佢顯得好雀躍,睇得出佢呢刻嘅興奮係發自內心嘅興奮而唔係假…
當我地大家都買完衫後,我就遮住佢一齊去搭車返屋企,期間遮住佢嗰邊多於我,所以我最後都係淋濕左的.
返到屋企後,我每次都會同阿盈分享返嗰日同Chole姐做過乜,當然我冇講我鐘意佢,然而佢知道chole姐今日突然喊總覺得佢有啲野收埋.
.
.
.
「今日放學可唔可以黎接我放學?」
又兩日過去,呢日我晏晝起身冇耐就收到Chole姐send俾我嘅wts叫我接佢放學,女神今日竟然主動邀請我接佢放學?身為暗戀佢嘅我感到一陣興奮.
「好啊 但點解今日咁突然想我接你?」
好奇之下我都想問下佢點解想我接.
「屌你唔好問啦 叫你黎接就黎接.」
當然佢都係冇答我,究竟點解佢會想我黎接佢?
「Ok 我晏啲黎接你.」
到左差唔多4點嘅時候,我獨自黎到佢學校門口等佢放學,我著住前日我買嗰套文青裝黎到呢度,心諗如果我係佢男朋友就好,
身為一個男朋友黎接佢會好有一種保護感,亦都會好有愛,可惜我咩都唔係,就只係佢嘅一個朋友.
冇耐裡面嘅鐘聲響起,學生逐漸地一個個行出校門,期間有啲女仔望住係門口隔離等候嘅我,
唔知係覺得我靚仔定見成條街得我一個係度等人覺得奇怪,總之有少少老尷.
再過左一陣,前方出現一個熟悉嘅身影,佢孭住一個粉紅色嘅書包,側邊扣住一個之前去迪士尼我買俾佢嘅豬仔公仔,正一搖一擺地行緊出黎,
但奇怪嘅係,後面仲尾隨住幾個女仔疑似不斷指責佢,Chole姐冇理佢地,我隱約聽到班女仔叫佢還錢.
「bb你到左啦?」
Chole姐一步出校門見到我就即刻感到好雀躍地撓住我隻手,佢…佢仲叫左我一聲bb?究竟咩事?我一時無言以對,而後面幾個女仔亦止住了腳步暫時冇再指責住.
「呢個係我男朋友,有咩問題你搵佢啦.」
佢…佢講咩話,我係佢男朋友?佢直接當左我係佢男朋友?係咪意料著我要出pool啦?我一時間變得好緊張.
「係…我係佢男朋友,你地幾個做咩係度指責佢?」
「唔係下話,你條臭雞幾時又冇啦啦多條仔?」
臭雞?其中一個女仔竟然話Chole姐係臭雞,我感到有少少嬲.
「你地講乜撚野呀,做咩話我條女係臭雞?」
因為佢地出言太無禮,一黎就聽到佢污辱Chole姐,所以我咩都冇理直接當左Chole姐係我女朋友,我立即躍身成一位護花使者.
「傻仔你唔係信佢真係當你係佢條仔下話,佢當你係兵咋,你俾條臭雞玩鳩左啦.」
另一個女仔接著駁我.
佢地講呢啲野真係好難聽,我內心亦有少少難受,兵?冇可能,佢對我咁好又幫我唧暗瘡又幫我試衫又剩,點會當我係兵,佢都會著緊我關心我架,只係我付出比佢多姐…


text:
《何謂文學》
講開文筆,不紡講多幾句.而家一般人文筆差,唔通作家既文筆就好好?我夠膽話唔係.你試下攞本三國演義睇睇,再攞本時下既文學作品睇睇,就知道個分別.點解?睇而家既作家睇咩書啦.
一,西洋文學理論
二,西洋小說(好多時仲要係翻譯)
三,譯詩
但係從來無人睇章回小說,筆記,經史諸子,咁試問點樣寫到優美既作品呢?而家既作家既問題係,未學行,先學走.大家唔應該將文學語言同日常語言截然二分.文學語言同日常語言固然有唔同既地方,但文學語言同日常語言都要講求遣詞造句,都要講求用字精準,對詞語語義敏感.點解而家既作家下下比人屌,就係因為佢地既連基本既嘢都未掌握到.
不妨睇下之前既人睇啲咩書,再分析下個問題係邊.
經書:詩經,尚書,左傳等.
史料:史記,漢書.
諸子:孟子,荀子,莊子.
集部:多到唔洗舉.
(仲有近代現代既文學作品,金庸古龍董橋劉以鬯都係.)
嚴格來講,經史子都唔係文學,詩經都唔係(先秦未有文學呢個概念).經史都係史料,子部都係哲學評論.只有集部出現得最遲,先係純文學.但點解之前史料如左傳史記,諸子如孟子荀子都可以當文學讀呢?因為佢地識得運用語言,只要識運用語言,咩內容都可以係文學.話知你係史料,定係哲學,抑或佛經,都可以成為文學.調返轉頭諗,就明白點解而家連啲純文學都無文學價值.
咁我不妨講白啲,而家既作家問題出係邊?就係啲作家係日常語言之外,別求一種文學語言,認為日常語言同文學語言唔同.文學語言應該係由日常語言到提揀出來,而唔係話日常語言之外,別有一種寫作方式叫做文學語言.只有最頂尖既高手,先可以由日常語言到提煉出日常語言,而呢位精通日常語言既高手,就係文學家.試問如果連最基本既作文都唔識,又點做作家呢?
而家既作家,讀西洋理論,讀翻譯小說翻譯詩歌讀得津津有味,但係連最基本既遣詞造句都未識.唔讀經史子集,唔讀史料筆記,唔從漢文文獻吸收養份.所以連通順既句子都寫唔出,讀者睇唔明,就美其名話呢啲叫文學語言,屌啲讀者識條春.唔磨煉中文既文筆,試問咁樣連作文都唔掂,又點做作家,又點寫到優美既文學作品呀.更有甚者,空談理論,不顧文筆.理論就好似骨骼,內容就好似肌理,如果條女得彭骨,搵鬼睇咩!
頭盔:唔係無好作家,例如董橋,董橋學究天人,而家有幾多作家跟董橋條路來行.


text:
羅天宇湯洛雯《愛回家》4年情終分手 同苟芸慧拍過拖又係見光死
前排湯洛雯IG po相就話要「took a deep breath and let it go」,粉絲即刻就問女神發生咩事係咪唔開心,能夠令女人唔開心通常都係因為感情事,近排靚湯出活動提起男友羅天宇,都因為工作太忙,大家都係send message好少見面,唔通感情亮起紅燈?就係因為呢個線索,竟然驚揭羅天宇同湯洛雯4年情斷,仲要原來已經分咗手4個月,真係不得不佩服大家咁強嘅摩擦力.
分手消息:
雖然盛傳就係因為陳瀅介入,但羅天宇先解釋大家係和平分手嘅,唔關陳瀅事,之後湯洛雯亦喺IG公佈分手,原因就唔講,但就唔關第三未事.但網民就唔太收貨,事關羅天宇個Record太花,前女友歷史輝煌,仲好睇過《愛.回家》入面個馬子仁.
先講第一個大家有印象嘅Coffee林芊妤,傳聞就係羅天宇嘅初戀,但可惜就發生咗殘廁Gathering事件,搞到滿城風雨,之後仲要有「朋友」報料將Coffee同羅天宇嘅親熱照唔小心流出,嚇到羅天宇鼻哥窿都冇肉,雖然Coffee就發晒誓話:「我唔係做新聞搏上位嘅人,啲相係我朋友放上去…….」但真相係點真係冇人知,淨係知呢段戀情就無疾而終.
之後就應該數到苟芸慧,傳聞苟姑娘最深得羅媽媽歡心,兩個人相差成4年,係姊弟戀,大家都唔太睇好佢哋,聽講仲話因為苟姑娘同羅天宇都係基督徒,兩個人「同居不同床」,導致最後分手收場.有報導指苟姑娘一直都想復合,仲行「奶奶政策」,時不時都搵羅媽媽談心,可惜羅天宇就分手要狠,頭也不回就走咗.
羅天宇拍《愛.回家》同入面做佢阿妹嘅蔣家旻走得好近,兩個就好似孖公仔咁出雙入對,唔知仲以為佢哋拍緊拖,傳咗好耐但佢兩個人都冇認到,觀眾就一於懶理,當「馬子仁」,「馬子妮」已經一齊咗,仲幾buy佢哋.
最Update嘅女友就梗係今日公佈分手嘅湯洛雯,兩個人同樣都係拍《愛‧回家》而撻著,但因為之前羅天宇曝光嘅戀情都冇好結果,佢哋就地下情咗3年,到上年10月終於公開,點知都仲係見光死,儘管靚湯漏過口風話想結婚,但都敵不過命運,羅天宇都係整定做娛樂圈浪子,一隻冇腳嘅雀仔.


text:
漳州管理分公司养护中心,福建省三顺交通工程有限公司2019年协作队伍库补充扩容资格预审结果公示
2019年5月21日,福建省高速公路集团有限公司漳州管理分公司养护中心,福建省三顺交通工程有限公司组建评审小组,对新提交申请文件的单位进行资格审查,并对合格申请单位结合入库类别申请表对照资格审查办法分类推荐入库.现将评审情况公示如下:
一,共有66家申请单位新递交了资格预审申请文件,经评审,其中资格审查合格的单位有50家,不符合资格审查要求的单位有16家.
二,合格申请单位分类推荐入库情况:日常维护类共有31家(福建天景园建设工程有限公司,福建省东安交通工程有限公司,福建凯乐市政园林工程有限公司,福建省天都建筑工程有限公司,福建省高速路桥工程有限公司,福建开辉市政建设有限公司,福建西景市政园林建设有限公司,三明市鸿业交通工程有限公司,福建陆海工程勘察设计有限公司,福建省固佳路桥工程有限公司,福建怡鹭工程有限公司,厦门百城交通工程咨询有限公司,福州桂冠电力发展有限公司,大田县鹏程公路有限责任公司,福建昊天建设工程有限公司,福建福永工程技术有限公司,福建省交建公路工程有限公司,龙岩市新宇公路工程有限公司,福建荣煜发建设有限公司,龙岩市新鑫公路工程有限公司,厦门市元固建设工程有限公司,福建晶石建设工程有限公司,福建省顺通路桥工程有限公司,福建东方建筑工程有限公司,三明昌盛公路工程有限公司,福建新日建设工程有限公司,三明永达公路有限责任公司,福建竣丰建设工程有限公司,厦门合诚工程技术有限公司,上海先科桥梁隧道检测加固工程技术有限公司,福建省漳州鸿通公路工程有限公司);边坡锚索(杆)特殊防护加固工程类共有21家(福建省天都建筑工程有限公司,福建省高速路桥工程有限公司,福建开辉市政建设有限公司,三明市鸿业交通工程有限公司,福建陆海工程勘察设计有限公司,福建省固佳路桥工程有限公司,福建怡鹭工程有限公司,厦门炬安建筑工程技术有限公司,大田县鹏程公路有限责任公司,福建福永工程技术有限公司,中铁西北科学研究院有限公司,龙岩市新鑫公路工程有限公司,福建省交院工程建设有限公司,福建省顺通路桥工程有限公司,福建东方建筑工程有限公司,福建省高速公路养护工程有限公司,三明昌盛公路工程有限公司,福建新日建设工程有限公司,三明永达公路有限责任公司,厦门合诚工程技术有限公司,福建省漳州鸿通公路工程有限公司);地基与基础特殊处理工程类共有23家(福建省天都建筑工程有限公司,福建省高速路桥工程有限公司,福建开辉市政建设有限公司,福建西景市政园林建设有限公司,福建陆海工程勘察设计有限公司,福建省固佳路桥工程有限公司,福建怡鹭工程有限公司,厦门炬安建筑工程技术有限公司,厦门百城交通工程咨询有限公司,大田县鹏程公路有限责任公司,福建福永工程技术有限公司,中铁西北科学研究院有限公司,龙岩市新鑫公路工程有限公司,厦门市元固建设工程有限公司,福建省顺通路桥工程有限公司,福建东方建筑工程有限公司,福建省高速公路养护工程有限公司,三明昌盛公路工程有限公司,福建新日建设工程有限公司,三明永达公路有限责任公司,厦门合诚工程技术有限公司,上海先科桥梁隧道检测加固工程技术有限公司,福建省漳州鸿通公路工程有限公司);桥梁结构维修加固工程类共有26家(中汇建筑集团有限公司,福建省东安交通工程有限公司,福建省天都建筑工程有限公司,福建省高速路桥工程有限公司,福建陆海工程勘察设计有限公司,福建省固佳路桥工程有限公司,福建怡鹭工程有限公司,福州永年工程技术有限公司,福建省鼎坤建设发展有限公司,厦门炬安建筑工程技术有限公司,厦门市鑫路广工程有限公司,宁德市安盛公路工程有限公司,大田县鹏程公路有限责任公司,福建福永工程技术有限公司,龙岩市新鑫公路工程有限公司,厦门市元固建设工程有限公司,福建晶石建设工程有限公司,福州卓强加固工程有限公司,福建省顺通路桥工程有限公司,福建省高速公路养护工程有限公司,三明昌盛公路工程有限公司,福建新日建设工程有限公司,三明永达公路有限责任公司,厦门合诚工程技术有限公司,上海先科桥梁隧道检测加固工程技术有限公司,福建省漳州鸿通公路工程有限公司);隧道结构维修加固工程类共有25家(厦门市闽迪交通工程有限公司,中汇建筑集团有限公司,福建省东安交通工程有限公司,福建省天都建筑工程有限公司,福建省高速路桥工程有限公司,福建陆海工程勘察设计有限公司,福建省固佳路桥工程有限公司,福建怡鹭工程有限公司,福州永年工程技术有限公司,厦门炬安建筑工程技术有限公司,厦门市鑫路广工程有限公司,宁德市安盛公路工程有限公司,大田县鹏程公路有限责任公司,福建福永工程技术有限公司,龙岩市新鑫公路工程有限公司,厦门市元固建设工程有限公司,福州卓强加固工程有限公司,福建省顺通路桥工程有限公司,福建省高速公路养护工程有限公司,三明昌盛公路工程有限公司,福建新日建设工程有限公司,三明永达公路有限责任公司,厦门合诚工程技术有限公司,上海先科桥梁隧道检测加固工程技术有限公司,福建省漳州鸿通公路工程有限公司);园林绿化工程类共有31家(福建天景园建设工程有限公司,福建省三明市宏景园林工程有限公司,福建省东安交通工程有限公司,福建凯乐市政园林工程有限公司,福建省天都建筑工程有限公司,福建省高速路桥工程有限公司,福建开辉市政建设有限公司,福建西景市政园林建设有限公司,三明市鸿业交通工程有限公司,福建陆海工程勘察设计有限公司,福建省固佳路桥工程有限公司,福建怡鹭工程有限公司,福建省鼎坤建设发展有限公司,厦门百城交通工程咨询有限公司,大田县鹏程公路有限责任公司,福建昊天建设工程有限公司,福建省交建公路工程有限公司,福建荣煜发建设有限公司,龙岩市新鑫公路工程有限公司,厦门市元固建设工程有限公司,福建晶石建设工程有限公司,福建省顺通路桥工程有限公司,福建东方建筑工程有限公司,福建省高速公路养护工程有限公司,三明昌盛公路工程有限公司,福建新日建设工程有限公司,三明永达公路有限责任公司,福建竣丰建设工程有限公司,厦门合诚工程技术有限公司,上海先科桥梁隧道检测加固工程技术有限公司,福建省漳州鸿通公路工程有限公司);机电,消防设施工程类共有6家(福建省天都建筑工程有限公司,福建开辉市政建设有限公司,福建省固佳路桥工程有限公司,福州桂冠电力发展有限公司,福建省顺通路桥工程有限公司,福建新日建设工程有限公司);房屋建筑与装饰类工程共有21家(福建天景园建设工程有限公司,福建庄胜装饰工程有限公司,福建凯乐市政园林工程有限公司,福建省天都建筑工程有限公司,福建省高速路桥工程有限公司,福建开辉市政建设有限公司,福建西景市政园林建设有限公司,福建省固佳路桥工程有限公司,恒晟集团有限公司,福建省鼎坤建设发展有限公司,厦门百城交通工程咨询有限公司,福建昊天建设工程有限公司,福建荣煜发建设有限公司,福建晶石建设工程有限公司,福建省顺通路桥工程有限公司,福建东方建筑工程有限公司,福建新日建设工程有限公司,福建省天盛建设工程有限公司,福建竣丰建设工程有限公司,福建省永润建设工程有限公司,厦门合诚工程技术有限公司);公路路面工程类共有25家(福建凯乐市政园林工程有限公司,福建省天都建筑工程有限公司,福建省高速路桥工程有限公司,福建开辉市政建设有限公司,福建西景市政园林建设有限公司,三明市鸿业交通工程有限公司,福建陆海工程勘察设计有限公司,福建省固佳路桥工程有限公司,福建怡鹭工程有限公司,福建省鼎坤建设发展有限公司,厦门百城交通工程咨询有限公司,大田县鹏程公路有限责任公司,福建昊天建设工程有限公司,福建省交建公路工程有限公司,龙岩市新鑫公路工程有限公司,福建晶石建设工程有限公司,福建省顺通路桥工程有限公司,福建东方建筑工程有限公司,福建省高速公路养护工程有限公司,三明昌盛公路工程有限公司,福建新日建设工程有限公司,三明永达公路有限责任公司,福建竣丰建设工程有限公司,厦门合诚工程技术有限公司,福建省漳州鸿通公路工程有限公司);交通安全设施工程类共有28家(福建凯乐市政园林工程有限公司,福建省天都建筑工程有限公司,福建省高速路桥工程有限公司,福建开辉市政建设有限公司,福建西景市政园林建设有限公司,三明市鸿业交通工程有限公司,福建陆海工程勘察设计有限公司,福建省固佳路桥工程有限公司,福建怡鹭工程有限公司,福建省鼎坤建设发展有限公司,厦门百城交通工程咨询有限公司,大田县鹏程公路有限责任公司,福建昊天建设工程有限公司,福建中驰交通工程有限公司,福建省交建公路工程有限公司,厦门合顺公路交通工程有限公司,龙岩市新鑫公路工程有限公司,福建晶石建设工程有限公司,福建省顺通路桥工程有限公司,福建东方建筑工程有限公司,福建省高速公路养护工程有限公司,三明昌盛公路工程有限公司,福建新日建设工程有限公司,三明永达公路有限责任公司,厦门鹭城益交通工程有限公司,福建竣丰建设工程有限公司,厦门合诚工程技术有限公司,福建省漳州鸿通公路工程有限公司);
(合格申请人推荐入库单位和未通过资格评审的申请人单位名单附后)
公示时间: 2019年5月30日至 2018年6月3日
监督部门:
1,福建省高速公路集团有限公司漳州管理分公司纪检监察室
电话:0596-7076708
地址:福建省漳州市龙文区水仙大街石仓段漳州交通服务指挥中心十一楼纪检监察室
2,福建省高速公路集团有限公司漳州管理分公司漳州南片区党支部
电话:0596-3915567
地址:龙海市九湖镇蔡坑村漳州南收费站
附件:合格申请人推荐入库单位名单及未通过资格评审的申请人单位名单
福建省高速公路集团有限公司漳州管理分公司养护中心
福建省三顺交通工程有限公司
2019年5月29日


text:
若果他朝有日,粵文做到咗Official Language嘅話,我個人掗既唔支持用拉丁字母,亦唔支持用返漢文,因為嗰啲都係人哋文化嘅產物,因乜解究我哋粵人壹定要攞人哋啲嘢嚟用㗎喞,我哋粵人又唔係寧舍屎過人,因乜我哋粵人就唔得自己Design自己Native嘅嘢,跟住用返自己粵人Design整出嚟嘅粵嘢呢?所以我個人諗住係可以戥啲粵人嚟重新Design返種堅粵文字.
註音呢便我諗住係用返隻壹隻堅粵文字入便壹啲有規律嘅「固定結構」,「偏旁」又抑或「部首」(下底縮簡嗌做「註音結構」)嚟包埋有註音作用,而隻壹隻嘅呢種「註音結構」,亦都淨係有得噯嚟分別代表其中壹種「聲母」,「韻母」又抑或「聲調」入便嘅其中壹個音素,壹隻字入便至少要包埋叄隻嘅「註音結構」嚟分別代表「聲母」,「韻母」同埋「聲調」,而分別由壹隻「聲母註音結構」,壹隻「韻母註音結構」同埋壹隻「聲調註音結構」撈埋壹齊整出嚟嘅嘢掗嗌做「音節」,壹隻「音節」對應返讀出嚟嘅壹隻音,壹隻粵文字入便可以有多重「音節」嘅「註音結構」,讀法係照返隻字入便有幾多隻「音節」嘅「註音結構」,掗讀返幾多隻音出嚟,之不過基於多重「音節」嘅「註音結構」會造成使用者判讀艱難,兼夾帶嚟判讀錯誤同整出歧義呢啲唔等使又冇必要嘅嘢,所以Design啲堅粵文字嗰陣應該要儘量避免單壹隻堅粵文字入便出現多重「音節」嘅「註音結構」.而若果啲字嘅意思相近,之但係讀音唔同嘅話,就算淨係得個「聲調」唔同都好,噉相應嘅,其中代表「註音結構」嘅「固定結構」,「偏旁」又抑或「部首」亦都要跟住變,衹要係讀音唔同嘅字,隻字個樣就壹定唔得壹樣,惟有噉樣先至有得包保壹隻字淨係得壹種音,冇多音字呢樣惡攪嘢,兼包保埋代表隻字點讀嘅「註音結構」同個註音規律係啱Fit嘅.
字型呢便有得攞深筆漢文粵字嚟做型意字Design嘅參考,堅粵文字個字型嘅造字原則可以照抄返深筆漢文粵字嘅造字原則,將深筆漢文粵字嘅壹啲字型結構,譬如話「扌」,「訁」,「⻊」之類嘅,轉成遞個樣噉寫出嚟,而呢類字型結構係唔包埋註音作用,淨係噯嚟表達隻字嘅意思,跟住再加埋啲代表隻字點讀嘅「註音結構」掗掂水嘞,但係仟祈唔好係同漢文個樣差唔多,畢竟用同壹樣嘢又抑或差唔多嘅嘢嘅話,相互影響係必然嘅,而Design堅粵文字嘅其中壹個目的就係要徹底擺脫畀漢文文化捆綁同埋潛移默化嘅影響.
而隻壹隻堅粵文字Design嗰陣點都要秉持住有型有音,型靚夾音正嘅理念,綜合噉考慮曬「字型」,「用法」,「讀音」同埋「意思」之間係互相合理相通嘅,最好掗諗埋隻字嘅靚度,壹隻標準嘅堅粵文字應該包埋有「代表字型意思而冇註音作用嘅結構」同埋「代表註音作用而冇字型意思嘅結構」,亦可以兼埋有呢隻字獨有嘅結構抑或元素,嚟同其他嘅近似字做出明顯分別,要做到意思似嘅堅粵文字應該要響「代表字型意思而冇註音作用嘅結構」喥似,而讀音似嘅堅粵文字應該要響「代表註音作用而冇字型意思嘅結構」喥似,戥人壹見到呢隻字就有得即刻明點用,點讀同埋點解,之餘又靚到得人鍾意,亦唔使驚啲字嘅結構唔夠用.我個人發覺到嘅就係,攞人為Design嘅同埋自然發展而出嘅語言文字嚟比對嘅話,啲人為Design嘅語言文字有個著數位,就係有得將啲語言文字儘量噉Design得好使好用,同埋戥啲Design出嚟嘅字都係有規律,冇例外,衹要記實個規律係點,就壹定明隻字點解,兼且衹要照上便呢條路數噉Design好曬個規律,唔單止方便用嘅嗰個,亦都方便埋做Design嗰個.
傳統嘅字最煩嘅就係,壹嚟冇註音符號係噯嚟做字型結構噉寫響啲字入便,啲註音還註音,隻字還字噉樣分開,兩樣嘢你可以話係冇乜啦掕嘅,兼且又攪到人哋第壹次見啲字嗰陣連讀都唔識讀,貳嚟又會出現有多音字呢樣惡攪嘢,雖然用落咗係會識得分同用,但係呢啲都係冇必要嘅嘢,叄嚟査實響用傳統漢文字嚟書寫粵文嘅家下呢個時勢,你亦會發覺到仲有好多粵文專有嘅字音,係冇得攞任何壹隻傳統漢文字嚟對照到嘅.
跟住我哋再睇返照上便噉講Design出嚟嘅堅粵文字,因為本身啲字型入便都經已包埋咗啲「註音結構」,亦即係有規律嘅「固定結構」,「偏旁」又抑或「部首」,話埋畀人知點讀,跟住粵文又有經已用口文相傳咗咁耐嘅歷史,噉掗講明咗基本上衹要讀啱音,就即明係寫緊乜嘢,對於Cantonese Native Speaker嚟講,簡直易上手到爆,大大降低初期推行嘅難度,兼且又係型意字噉輔助啲人明隻字點解,而呢樣嘢無論係粵砌字,粵文諺文又抑或拉丁粵文都做唔到嘅.
仲有得包保埋,識寫就實挺識講,識講就實挺識寫,到其時嘅粵文掗有得攞書文同口文呢兩種方式流傳到後世,無論係邊壹種方式流傳落去,衹要都仲流傳到落去,粵文嘅「字型」,「用法」,「讀音」同埋「意思」掗點都唔會失傳;我個人覺得若果係照住我講嘅計仔噉又Design得好嘅話,照計對粵文嘅傳承同埋保育都係佰利而無壹害嘅.
當然啦,「新仔嘅報到」事關「粵文歌歌詞文法」,響喥再戴返個頭盔先,上便講嘅皆In My Opinion,用字呢便亦係因我個人喜好嚟用,仲未經過任何史料檢證,齋參考用㗎喞.


text:
我愛MamaCategory
(復活節食譜)莎莉雞造型饅頭
有復活節蛋,就當然唔少得雞仔啦~大家知唔知莎莉其實唔係鴨?係雞仔嚟㗎! 呢個造型饅頭唔單止簡單易整,唔好見佢咁得意,顏色鮮豔,全部都係天然造色,無色素!
(免費復活節字卡!)中英對照學習復活節生字!
一連四日嘅復活節假期,當然唔可以浪費!小編特意為大家準備呢set自家製復活節字卡,不如趁機同小朋友學吓有關復活節嘅新生字啦~
(家長必睇!)每個BB都有機會遇到!醫生教你4招預防濕疹!
BB嘅皮膚又比較敏感,所以好容易會喺面部頸部關節嘅摺位,出現痕癢嘅紅疹.但其實預期等到BB出現濕疹先去治療,做好「預防」先係真正嘅最佳處理方法啊!即刻睇吓Dr Cheryl Chan教大家4招預防濕疹嘅方法啦!
(復活節食譜)可愛小雞造型飯糰
嘩!啲雞仔好得意啊!復活節嚟緊,爸爸媽媽們安排好節目未呢?不如同朋友一齊嚟個親子活動,簡簡單單整個可愛小雞造型飯糰啦!
(手機APP一影實物就知係咩!)即埸分析花草植物,寵物或任何物體!
今日介紹呢個Google APP入面嘅Lens功能,只要一影就可以即場AI分析花草植物,寵物或任何物體,非常適合帶小朋友去郊外時用!當佢哋問「呢個係咩嚟㗎?」嘅時候,你都可以識答啦!
(復活節快樂!) 9款DIY復活節手作合集
趁復活節假一於同小朋友一齊動手整吓小手作,享受親子時光啦!小編一次過為大家搜羅咗9款DIY復活節手作,唔同程度,唔同Style都有,有啲仲帶有遊戲性質㗎𠻹~
(HolidayMama)2大1小低至45折!太空/森林/露營家親子主題Staycation
今日介紹呢個香港黃金海岸酒店優惠,2大1小可以低至45折入住特色親子主題酒店房,超用心嘅裝潢,小朋友見到一定好鍾意!一個價仲包工作坊+2個戶外活動,例如:飛天鋼索,小火車等,啱晒小朋友啊!
(HolidayMama)彩虹花路超靚打卡點!超多嘢玩!餵羊駝x遊樂場x天鵝船
天氣咁好,最啱就係一家人出去農莊玩!今日介紹呢個新開嘅農莊「大埔蝶豆花園」,有小朋友最愛嘅遊樂設施:彩虹滑梯,沙池,車仔等等,仲可以近距離接觸羊駝,羊,兔仔等小動物!仲有彩虹花路等多個靚靚打卡點,無論大人定細路都玩得開心!
(CookingMama)8m+ BB食譜 – 爆漿藍莓糕
呢個爆漿藍莓糕易整又冇難度,簡單幾個步驟就整好,啱晒想做甜品但係又怕手殘整衰嘅媽媽.最重要係唔使用麵粉,無鹽無糖!
(15m+ BB食譜)蒜香牛油脆脆
可以同小朋友一齊嚟動下手啦~ 蒜香牛油脆脆蒜香味十足,細細塊咁一塊接一塊,食到停唔到口啊!雖然做呢個美食係需要等待,但俾小朋友郁下都冇咁悶啦~


text:
crypto單純機制上, 好過好多現有貨幣系統
上左鏈,所有transaction,你識睇,乜都可以睇晒
發幣機制,跟算式,有規有矩
相比法幣印最多錢係銀行貸款,條數又唔pulbic,有delay,其實仲虛
但不透明對政府亦有用處
法幣優勢係機制以外
監管,法例支持,炒大鑊有backup
所以大國之外的法幣系統係廢
其實Crypto都可以引入一定程度嘅監管,而家趨勢都係慢慢咁行緊.經過LUNA事件,呢個趨勢會行得更快.
又要去中心化又要政府監管
笑死
呢班人貪20%息比人割係唔抵可憐
“去中心化”係個程度問題啫,係啲幣膠死腦筋,先會完全反對任何監管,結果出咗事就去警局報案
次次都係交昜平台出古惑食夾棍話黑客入侵,偷晒D幣
每次見到呢啲新聞都覺得好神奇
銀行唔見左客戶存款,除左某強國之外係好大件事
但crypto交易平台自稱比黑客入侵係新常態
其實呢...
好多時入侵偷既COIN都會扔曬入黑名單 冇得再TRADE
而亦有好多BOT去MON住佢地既流向
不過呢個POST好多人將自己幻想既野當係真咁
唔識就嚇餐死
識就笑向左走向右走死
扔哂入黑名單即係total loss,你仲覺得好有保障真係笑向左走向右走死人
幾時講過有保障
都話左你班友成日係到自我幻想
有病
咁你講有人mon住d coin做正義的事咩勁唔搭Seven仲懶醒
我邊到有講有保障????
我只係陳述緊現實發生緊咩事
你條傻仔繼續活係自己世界
多謝哂你陳述炒幣有幾危險喎 見你前面講到法幣都係憑空創造咁我仲以為一夜之間我d美金會變零呀
條友都唔向左走向右走正常, 好似D 中學生, 會考0分, 少少常識都無,
佢講到美金個D 會隨時清零, 咁向左走向右走離譜, 仲同佢傾
虛擬貨幣 咪又係為左搵 法定貨幣, 而做出來


text:
讀者可以參考以上片段.「Cheat Chat」依然係成個節目的主要笑位.今集開始加入「娛樂家族」的林師傑應該破咗最快中招的記錄,因為佢地通常玩遊戲之前會先多謝預備野食的廚師Jacques同佢助手,今次林師傑佢頭上個牌正正就係「多謝Jacques」,想唔中都唔得啦,一開始就由Liza姐直接Trap左佢(譚嘉儀中嗰下就有少少「夾硬嚟」).三位嘉賓的「防衛意識」其實都幾高,不過洪永城就先被人圍攻佢的女朋友.之後到楊秀惠諗住trap蔡思貝時,講中藥都可以連繫到「有身紀」,跟住個個即刻將目光放咗喺Dickson余德丞身上,Dickson都即刻幫口澄清,唔通八掛消息講嘅緋聞係真? 楊秀惠諗住trap人唔成,反而自trap,當Liza姐提番好耐之前同佢一齊拍劇,佢就自爆有「Baby fat」.
洪永城俾人攻擊完女朋友之後,就到佢俾人攻擊佢嘅拍檔黃翠如.其他人諗住洪永城成日喺鏡頭前都會串佢拍檔「翠如BB」,應該好容易trap到佢啦,但洪永城就好醒,偏唔中招,一直係咁讚黃翠如,連「好True,好Pure」的說話都講得出.跟住陸浩(陸浩明)一句:「洪永城,佢嫁咗俾蕭正楠,你有無一刻嬲過先?」終於搞到洪永城講:「有人接收佢梗係好啦 ! 」再被人追撃的情況下,佢一句:「咁佢完美囉 !」成功擋曬所有人的攻勢.
至於「Liza Magic」,作為呢個節目第二個笑位,可能之前俾網民批評話提示太明顯同埋太簡單,所以今次兩Round的難度都深咗唔少,加上字幕的提示都少咗,小編自己都估唔哂,唔知你係唔係兩Round都好似Bella林穎彤咁估中曬呢?
Ref: TVB


text:
呢個咁勵志嘅故事,要由佢24歲開始講起.
一般足球員都係由細開始陪養,少年軍,青年軍,再到一隊,然而24歲嘅美斯亞斯雖然出身於巴甲球隊高士路青年軍,但足球之路並不順利.佢之後去咗意大利生活,不過佢無放棄過足球夢,一邊做做送貨司機,一邊踢波.25歲個年,佢來到意大利為第5級別聯賽嘅卡薩萊效力,32場比賽中佢射入咗21球,幫助球隊升上意丁.
美斯亞斯喺意丁為基耶里效力咗一個球季,33場射入15球;之後又再進一步,27歲嗰年加入意丙球隊在戈薩諾,終於踏上咗職業球員之路;28歲時嘅喺克羅托內踢意乙,並協助球隊最終拿到聯賽第二升入意甲,雖然球隊踢咗一季時間就降班,但美斯亞斯踢咗36場意甲,入咗9球.努力終於得到回報,30歲嘅美斯亞斯迎來了AC米蘭伸出橄欖枝,並借用咗佢一季,美斯亞斯發夢都無諗到自己可以加盟一間百年豪門.
美斯亞斯今季意甲只係上陣過2次,呢場更加係佢首次喺歐聯披甲,結果一球成名!
賽後美斯亞斯激動地表示今次係對佢最重要嘅勝利:「入波一刻我好想喊,我為比賽結果感到開心,我終於等到報答球隊嘅機會,呢場係我今世人最重要嘅一場勝利,呢個入波我要獻俾巴西嘅屋企人同朋友,仲有嗰啲始終相信我實力嘅人.」
可能一年後佢會消失於大眾嘅視野,但呢一刻請大家記住佢個名,佢叫美斯亞斯(Junior Messias),一個努力追尋夢想嘅普通人!


text:
嚟英國生活,幫小朋友搵學校真係好重要!
小編就係度分享吓搵學校嘅小小資料啦.
首先留意返,唔同Council有唔同做法.有啲地區係你直接搵Council報學校,有啲地區好似Birmingham咁,插班生係直接去學校度報名唔經Council,所以搵學校之前,你要去所屬嘅Council網站睇清楚點玩法.
入Postcode搵學校 – Compare school performance
英國公立學校多數係用住址距離為收生標準,你只需要係Compare school performance依個政府網站輸入Postcode,就可以搵到25公里範圍內嘅學校.網站會列明Ofsted Report,學校類型,宗教背景等等,仲有學生係不同學習階段嘅成績等等,資料非常詳盡.
最強搵學校天書 – Locating
Locating 的功能最強大!有分免費版同收費版.免費版睇到基本學校資料,包括免費政府學校,收費私校 ,評級,小朋友開心指數等等;收費版要註冊同收 7.99 英鎊月費 (可以隨時cut),可以睇埋catchment area,以往嘅考試成績,家長們嘅評價數據等,係家長搵學校嘅重要參考資料.
我個細路讀Year 幾呀?- Pupil Asset Age Calculator
每日都唔少客人問依個問題.英國公立學校嘅入學年紀同香港有啲唔同,係Pupil Asset Age Calculator 依個網站,只需要輸入小朋友出生日期,就可以即刻搵到應該讀咩年級,勁方便好用呀!
小編幫各位睇過,無論你係插班生(In-year admission),抑或跟正常程序由小學升中學,我哋熱賣樓盤Colindale Gardens 嘅 Barnet Council 都係只需要係Council網站Submit application,佢地就會幫你安排入邊間學校.我哋數過,Colindale範圍 3 英里內,有89間小學同21間中學 Ofsted評級為Good 或 Outstanding,難怪依個樓盤咁受歡迎啦! 快啲登記英華嘅專題講座了解更多啦!


text:
電視精
2015過年最紅 超人三胞胎
Ads by Google
韓國親子綜藝節目《超人回來了》自 2013年開播大受歡迎,一班星二代嘅人氣直逼韓星,最受歡迎的,一定要數演員宋一國的三胞胎囝囝,三個小朋友喺節目入面好可愛,俘虜唔少姐姐嘅心, 2015年曝光率有升無跌,收視長紅,難怪被視為韓國最有潛質嘅小明星呀!
宋一國嘅三胞胎(左起)大韓,民國,萬歲喺《超人回來了》入面贏盡觀眾歡心,月曆以不同身份慶祝節日,新年梗係著韓服拜年啦!
童心救爸爸
三胞胎嘅爸爸宋一國,曾經主演《朱蒙》,《被稱為神的男人》,形象 man到不得了,不過都唔使將囝囝個名改成「大韓民國萬歲」咁老土啩?其實宋一國來自政治世家,太公及阿公分別係韓國抗日名將金佐鎮及金斗漢,媽媽係國會議員兼演員金乙東,老婆係法官鄭升妍. 2012年三胞胎出生,嫲嫲就將佢哋分別取名大韓,民國同萬歲,真係夠晒愛國!宋一國自己嘅民族觀念都非常重,喺 2012年曾經參加游水登獨島嘅宣示主權運動,引起好大回響,令佢有份演出嘅劇集被日本禁播,事業陷入低潮.反而多咗時間和三胞胎相處,間接造就佢今日翻身.宋一國帶住囝囝喺上年 7月加入《超人回來了》,一個男人要對住三個百厭仔 48小時,實在好崩潰,見到佢束手無策,但依然循循善誘嘅情形,好多觀眾俾佢嘅慈父形象吸引,更加有男觀眾向佢請教湊仔心得,將對面台嘅《爸爸去哪兒?》完全比下去,成為新一代好爸爸典範!
湊一個小朋友已經忙到頭昏腦脹,同一時間要湊三個,真係諗到都驚,好彩三胞胎唔似港童咁煩.
三兄弟一齊長大,梗係好感情,有一個喊,另一個即刻走過嚟錫番,真係 sweet!
人細鬼大
講到尾,人都係膚淺嘅,都要三胞胎得意先有人睇.大韓,民國同萬歲雖然係同一條腸出,不過每個樣都唔一樣,性格都完全唔同,哥哥大韓有大將之風,比較穩重,二仔民國最靚仔,又鍾意撒嬌,細路萬歲最活潑,成隻甩繩馬騮!三胞胎就嚟 3歲,人仔細細不過好多計,由牙牙學語到而家講嘢有紋有路,三兄弟相親相愛,一時玩到糖黐豆,一時鬧交水溝油,觀眾就好似陪住佢哋成長,收視當然節節上升,幾乎每集都有 15%以上.隨即而來就梗係豐厚嘅廣告收入,三胞胎做小 model不在話下,就連爸爸宋一國嘅代言都接踵而來,銀行,手提電話,飲品等等,財源滾滾來.不過宋一國都好識得回饋社會,每年佢都會幫三胞胎印月曆,派俾親戚朋友,今年佢就同慈善團體合作,將月曆義賣,結果賣超過 30萬本,銷售額高達 10億韓圜( 900萬港元),而家喺韓國斷晒貨,可見佢哋嘅人氣有幾高!
宋一國同三胞胎嘅廣告而家喺韓國幾乎無處不在,呢個係銀行 sell儲蓄,好有說服力.
上年仁川亞運被揀中傳聖火,爸爸將三個揹晒上身,兩歲已經係聖火手,大韓,民國,萬歲,好嘢!
宋一國多數飾演好有霸氣嘅角色,喺戲入面幾型都好,返到屋企對住三個仔一樣無晒符.
撰文:關錦雯
mailto:hotpot@nextmedia.com


text:
熱浸塑穿線鋼管
友誠管業,以品質求發展,以口碑做市場
全國服務熱線13703173800
- dn65熱浸塑鋼管應用領域:電力穿線工程
連接方式:承插口連接
- 承插熱浸塑電力鋼管應用領域:電力穿線工程
連接方式:承插口連接
- 電力涂塑管應用領域:電力穿線工程
連接方式:承插口連接
- 熱浸塑電纜穿線管應用領域:電力穿線工程
連接方式:承插口連接
- 熱浸塑鋼管報價應用領域:電力穿線工程
連接方式:絲扣連接
- 電力穿線管價格應用領域:電力穿線工程
連接方式:承插口連接
- 熱浸鍍涂塑管應用領域:電力穿線工程
連接方式:承插口連接
- 電力電纜穿線用涂塑復合鋼管應用領域:電力穿線工程
連接方式:承插口連接
- 熱浸塑鋼管廠家應用領域:電力穿線工程
連接方式:承插口連接
- 電力電纜保護管應用領域:電力穿線工程
連接方式:承插口連接
- 熱浸塑鋼管應用領域:電力穿線工程
連接方式:承插口連接
- 穿線管應用領域:電力穿線工程
連接方式:承插口連接
- 電纜保護管應用領域:電力穿線工程
連接方式:承插口連接
- 電纜管道應用領域:電力穿線工程
連接方式:承插口連接
- 熱浸塑鋼管涂塑鋼管應用領域:電力穿線工程
連接方式:承插口連接


text:
上年, 第一次去北海道. 始終地方又大又不熟, 所以選擇了跟團. 今年, 全程自己一手安排. book酒店, 租車, 訂機票, 自己駕車真係十分過癮. 行程首先會係留壽都渡假村過兩晚, 滑雪為主. 之後一晚駕車落小樽一間溫泉酒店, 享受溫泉. 之後再到札幌過一晚, shopping美食. 最後一天晚機回港...一行4人有我, Ivy, Peter 同 Lilian. 五日四夜的北海道之旅, 正式開始...
12月24日 凌晨3時
由於我哋係加班機, 所以半夜3點半起飛. 到達北海道是早上9時, 可謂玩足5日. 好彩係飛機上睡得了, 要不然一落機仲要揸長途車都幾係嘢. 我經Nippo Rent a Car租咗一架車, 去到新千歲機場攞車, 都好方便. 由租車公司出發, set好個衛星導航, 只要輸入目的地個電話號碼, 條路就即刻顯示出嚟...十分易用.
Check in 後, 大家都急不及待去滑雪了, 由於大家也只是初心者, 所以都選擇了ski. 足足一年無玩, 唔知仲得唔得. 買個半日pass就上咗山頂試吓, 好彩都無咩退步. Peter同 Ivy 就喺下面暗斜的地方pick up吓先. 而Lilian因腳傷關係, 所以無得滑雪, 全程得個睇字.
我滑咗幾轉, Peter 同 Ivy都跟埋一齊上山頂試吓. 由於剛下過大雪, 雪面十分粉狀, 令滑雪者更易剎停, 就算跌亦不太痛. 大家都玩得好開心, 不知不覺都玩到天黑. 原來下午4點幾就開始天黑, 好彩個場有夜燈照明, 結果大家玩到7點幾先收手.
之後我哋去大浴場沖涼, 浸溫泉. 真係舒服到爆. 之後再去食晚飯, 哩度佢哋會包埋早, 晚餐, 有十幾間餐廳任你選, 有日有西. 我哋選了日本餐廳, 有魚生有蟹有和食, 十分不俗. 經過一日嘅運動, 真係特別好胃口. 食完飯, 該酒店由於係聖誕節關係, 仲放煙花啦. 雖然唔係香港d噉大, 但都好靚啦. 睇完煙花, 大家都番房瞓覺了...
12月25日
第二天早上十點幾先起身, 過晒早餐時間. 我哋選了在附近的一間西餐廳飲咖啡. 點知張早餐卷仲可以用嚟換同等價錢嘅食品, 我叫咗個海鮮意粉, 當食埋午飯. 之後, 再去滑雪. 今次我選咗玩Snow board, 成日覺得人哋玩得好鬼型, 我又有多年wakeboard經驗, 而之前係星加坡學滑雪時都見到人哋學snow board嘅基本嘢,應該都ok啩,就膽粗粗去咗試.開頭唔敢上山頂,行上斜路滑番落嚟.累到死.結果唔理照上山頂,不過今次搵咗條易d嘅雪道.搭吊車上去,開頭唔識落,成日跌倒.不過滑落去又唔難,好易pick up,好好玩.玩多幾轉都已經似模似樣.後來Ivy嚟搵我,都話估唔到我噉勁.
之後慢慢玩多d唔同嘅turn,發現玩snow board都會跌到個pat pat幾痛,可能又加上無雪落啦.不過我真係好鍾意,以後都唔打算玩番ski囉.
12月26日
早上食過早餐自助餐,便向下一個目的地小樽出發了.由留壽都駕車去大約要個多小時, 我們check out 後大約下午1點多到達. 聽聞小樽有一條好出名嘅壽司街, 我哋就選咗間歷史最久最出名嘅"政壽司"試吓哪. 店內多數都係香港人, 可能d旅遊書推介得多啩. 我哋order咗响螺, 鮑魚, 牡丹蝦, 海胆...好正, 未試過食生鮑魚係唔硬嘅, 係好爽甜. 未試過食隻牡丹蝦仲係生勾勾, 個肚仲有春, 又大隻. 師傅仲將個頭拆埋膏出嚟比你食, 好正. 而北海道嘅海胆你比加拿大嘅淺色同清甜同細隻, 我個人比較鍾意加拿大嗰d. 不過大家千其唔好叫佢d魚, 左口魚都ok, 最差係toro, 油金魚, 又無光澤又唔新鮮. 始終唔係佢哋產地, 真係唔係好掂.
7點半係房內一齊食晚飯, 有鮑魚海胆, 魚生剌生, 北海道蟹同一d和食. 不俗不俗. 一路食飯一路飲sake, 好開心. 食完飯d人入嚟收拾清潔, 然後鋪出Futon(Tatami). 本人十分鍾意瞓, 好鬼死舒服.
之後我哋繼續飲酒傾計, 大家仲興起話著住泳衣男女一齊浸溫泉一路飲sake啦. 四條友一路浸一路傾計, 好鬼開心. 飲吓飲吓Peter都頂唔住要瞓先, 淨番我哋3條女著番浴衣繼續飲, 結果飲到2,3點先瞓.


text:
-
旺角點心專門店外賣自取!$56一個人點心拼盤唔使怕選擇現分歧
(#外賣點心)相信好多拍拖情侶都會經歷過菜式選擇嘅分歧,一個想食日式,另一個想食泰式,又或者係一個想食台式,另一個想食中式,而家外賣自取就可以同時解決兩個人喺菜式選擇上出現嘅分歧問題.當中,旺角一間點心專門店不...
-
大圍舊式茶樓客香邨現已恢復24小時營業 火鍋店616班底接手保留經典糯米包/魚翅餃
(#24小時茶樓 )舊式茶樓係本地愈來愈罕見嘅產物,更不用說同路人嘅舊式茶樓,今年初就有一間街坊舊式茶樓被收購,正式由人氣火鍋店616接手,店內有多款非常罕見嘅傳統點心,而茶位人均則只為$5.疫情期間曾一度停業...
-
全港3間分店!復古裝潢還原屋邨走廊賣懷舊點心 老馮茶居不如用一款點心單飛?
(#砵仔蒸飯)現時開茶樓賣點心少啲諗頭都唔得,老馮茶居一直靠復古裝潢,懷舊點心,於全港已經開咗3間分店,除咗元朗元祖店,大埔亦有分店,而最近更於荃灣開第3間分店,似乎受到各區街坊歡迎,拍拖兩個人去隨時等位等到天...
-
(區區有💛)全港5間本土中式點心酒樓 沙田富東閣超抵食「一盅兩件」下午茶 邊間有加大版糯米雞?邊間雞札重有火腿魚肚?
(#酒樓點心)要數中式酒樓,大多都係連鎖式酒樓,能夠安心幫襯嘅酒樓少之又少,今次編輯就找尋全港市區5間中式酒樓,方便大家都可以隨時去拍拖兩個人「飲啖茶,食個包」,歎返「一盅兩件」,滿足口腹之欲,而當中只有2間係...
-
點心界KOL? 本地人爭食招牌牛肉點心 女人街一盅兩件好過去酒樓
旺角女人街一間點心點近月成為排隊店,本地人個個爭食招牌牛肉點心,到底有無咁好食?
-
沙田石門點心店燉湯試伏 荷葉飯一盅兩件又抵唔抵食?
呢間中式點心店位處沙田石門,一盅兩件好過去茶樓,但燉湯就飽受負評,到底點解?


text:
「數據」
其實我係有諗過寫本書講數據分析,只不過邊度會有出版社會有興趣投資啲咁嘅題材,或者應該問邊個會睇我寫嘅嘢呢?其實係香港見過咁多公司同教咗書咁耐,當然係有得著,以至於點樣利用數據營運模式都真係好視乎間公司會唔會用數據.香港實在太多公司太過短視,而認真對待數據嘅都真係少之又少,所以如果遇到一啲認真對待數據嘅客戶,我哋都真係好開心.
「寫文」
好多朋友都有同我講過不如寫多啲同數據分析有關嘅嘢.其實我係有寫只不過唔係日日寫,有時自己又唔記得去將佢分類.不過有時真係唔知道可以寫啲乜嘢,因為有無可能用人哋嘅數據,事關有商業成份,而且好多時我哋都有保密協議,好多嘢唔講得.不如大家問我問題,之後我去解答或者好少少.當然有一啲通病可以同大家分享,其實數據分析係易學難精,唔係真係數學叻就得.
「題材」
如果真係要寫關於數據嘅題材,真係要由零開始,而且一定要講埋數碼營銷.因為真係遇到好多人連最基本嘅數據同知識都無,所以有時都有啲頭痛應該由邊度開始.與此同時要再講得深入啲就一定牽涉到程式層面,所以又係另一個大問題.不過凡事都可以有個開始,乜都試咗先,睇下有啲乜嘢反應再算.最起碼見到市場仍然有好大嘅空間同需求.都係不要問只要做,試咗先講!
Also published on Medium.


text:
「廢青宿舍」應由懲教署經營
am730 (大明燈 M34, 2011.10.24)
孫柏文最近識咗個八十後W,讀緊大學,又係典型牛市先開始炒股,一開波買乜贏乜,覺得巴菲特都冇自己咁勁.
好啦,今年個市咁差,W輸到趴喺度,見呢排多咗人玩牛熊證,想跟著炒,W學咗少少,知道牛熊證等於買大細,就索性瞇埋眼收市買一邊,博第二日裂口高開或低開就走人,點知就輸埋大學畢業後諗住搬出來住嘅租金,基本上之前贏嘅已經嘔突,W問孫柏文點算好.「你炒咗咁耐先輸,都學到唔少嘢,咪當交學費囉!好過你拎啲錢去讀埋啲量化寬鬆咗嘅金融碩士課程吖.」我安慰佢.「我想要私人空間,好需要錢搬出來住.再炒牛熊證得唔得呢?」W問我.
「你已經輸成咁,再炒咪連本都冇埋!對上嘅金融海嘯前後,又係好似依家咁,牛熊證佔成交額超過一成,最近仲誇張,有幾日佔約兩成,又係另一個大跌市訊號!不如儲啲錢遲啲執平貨,俾少少耐性啦!」我答W.
W都仲係覺得等唔切,臨走話:「好彩施政報告有話起青年宿舍,申請唔切公屋都叫有個水泡,有多啲私人空間,第日如果有女朋友,仲可以去宿舍一聚,同大學住宿舍冇分別.」
孫柏文聽到「廢青宿舍」呢個idea嘅時候,已經覺得呢個係全份報告入面最睇唔起後生仔嘅政策.
表面上就話因為年輕人要有私人空間,所以政府就要起啲床位俾佢哋,潛台詞就係批死依家啲後生仔太廢,根本冇可能用自己能力爭取想要嘅嘢,不如政府用納稅人嘅錢施捨俾佢哋.唔知當日特首曾蔭權加呢一項上去施政報告嘅時候,心入面有冇睇唔起呢班廢青呢?
呢項政策最差嘅地方就係判俾非政府組織做,因為交俾呢班貪得無厭嘅社運演員經營,佢嘅只會向入住青年灌輸「新廢青主義」,有乜都攤大手板向社會拎,總之千錯萬錯都係社會嘅錯,自己就啱哂,成為特區成立以來最大嘅廢青基地,咁班社運演員就唔止可以收?,仲可以增加「受助人」數目,瘋狂向政府要更多資源.
既然錢點都係立亂使,孫柏文覺得呢項政策應該修改,應該將宿舍判俾懲教署,選址沙頭角,或東平洲等不食人間煙火地區,同時亦都有好嚴舍規,例如晚上9點落閘放狗,10點熄燈,每朝6點就要起身,一間房至少有10張碌架床,唔俾帶異性入宿舍等,等啲為咗要「平價私人空間」嘅廢青明白到,要求政府用低價,甚至免費提供服務俾你哋時,代價就係你身為成人嘅尊嚴!


text:
日常炒股嘅盲點(蔡嘉民)
上期專欄提到點解美國個指數會表現得咁好,長年累積落黎平均年回報有成10%,連股神巴菲特都夠膽同對沖基金大佬對賭,話基準指數(Benchmark index)一定會跑贏對沖基金.唔通係因為對沖基金好廢?其實魔鬼存在於細節中,從中作梗嘅其實就係Survivorship bias,即係倖存者偏差.
就好似恆生指數咁,好多製作指數嘅團隊定期都會為指數成分股重新審視,睇下有啲咩要加入或者踢走,做俗稱換馬嘅動作.而美國嘅基準指數都會做呢啲替換嘅動作,佢地每次加入嘅都係一啲短期表現好好嘅股票,每次踢走嘅都係表現差嘅公司.所以長年累月以來,標普500指數入面都係地表最強嘅500間公司,所以佢地優秀嘅股價表現就會令到標普500指數嘅走勢靚靚仔仔,唔洗失禮,而走勢核突嘅股票已經消失得無影無蹤.
其實呢一個現象都存在於我地身邊,成日聽倒身邊啲人炒野好勁,咩一個月賺幾十Percent,甚至真人真事聽過有人話佢一年賺10倍.嗰一刻當然留名跟進啦,可惜一年後已經無左佢消息.點解身邊個個都咁勁呢,係咪真係自己特別廢呢?又係Survivorship Bias喺度作祟,因為佢地賺錢先會跳出黎講,仲要賺得愈多錢嗰啲,嗌得最大聲,而輸錢嗰啲就自動消失,所以先會形成呢個現象.
所以,我地做Backtest嗰陣,千其唔好俾自己個測試出現呢個Bias,即係測試策略嗰陣,唔好有意無意咁喺測試之後,望倒結果之後,拎走表現唔好嘅測試結果.特別好似之前舉嘅死亡交叉例子咁,唔可以拎走失效嘅死亡交叉,然後話死亡交叉威力無窮.


text:
希臘 10 大島嶼
邊個最啱你?
伊奧尼亞海同愛琴海有 6,000 幾個希臘島嶼同島礁,雲集全歐洲最靚嘅海灘,自然奇觀同歷史遺跡.每年夏天,部分島嶼會化身 Party 勝地;而由於呢度一年四季都氣溫宜人,活動種類又多,探洞以至出海搵龜通通有得玩,所以無論乜嘢季節,都總有一個希臘島嶼樂趣滿 Fun!
你想去天體海灘,參觀古城,食 Mezze 希臘料理,定係玩水上運動?希臘群島一定幫你夢想成真!呢個係我哋精選嘅希臘最佳島嶼名單,希望幫到你 Plan 下嚟緊嘅歷險旅程.
米科諾斯
基克拉澤斯群島上嘅 Party 島
- 拍照
- 晚間娛樂
- 單人旅客
每逢旺季,米科諾斯島 (Mykonos) 都會成為基克拉澤斯群島 (Cyclades) 嘅終極「Party 島」,遠近馳名!之不過,島上嘅純白教堂﹑16 世紀風車,同埋綿延萬里嘅白色沙灘同樣具有獨特魅力嘅.
你可以喺海濱享受傳統嘅希臘 mezze 餐飲氣氛同海鮮美食,又或者到訪米科諾斯鎮橫街窄巷上嘅商舖同小酒館,感受吓當地文化.想飲 Cocktail 到天光?天堂海灘 (Paradise Beach) 就係你必遊之地—每年夏天,呢個沙灘嘅夜店仲會請到世界知名嘅 DJ 嚟,炒熱全場!唔講唔知—呢區有好多隱世天體海灘,啱哂你邊 hea 邊曬日光浴,收穫一身健康小麥膚色.
科孚島
遊覽威尼斯風格遺址同寧靜葡萄園
- 歷史文化
- 拍照
- 遊歷
科孚島 (Corfu) 喺 1864 年與同希臘統一,堪稱建築文化之鄉,處處盡顯當地喺英國﹑法國同威尼斯統治下嘅歲月痕跡.崎嶇嘅山巒映襯綠意盎然嘅景致,為海岸同僻靜海灣增添自然風光;而科孚島最古老村莊 Old Perithia 附近嘅葡萄園正正係幽靜嘅靈修同品酒勝地.
沉醉歷史嘅你,不妨參觀科孚鎮嘅威尼斯碉堡要塞,同埋位於 Palaiokastritsa 嘅 13 世紀修道院;鍾意冒險嘅話,仲可以去埋 Sidari 試玩懸崖跳水同浮潛,又或者去水上樂園瘋返日;自問「勇氣與體力並重」,可以遠足登上 Pantokrator 山頂,飽覽海島全景.
米洛斯島
純淨不染嘅彩色之島
- 歷史文化
- 拍照
- 遊歷
米洛斯島 (Milos) 係基克拉澤斯群島 (Cyclades) 上面嘅火山島,自然景觀未受破壞,因而贏得「彩色之島」嘅美譽.當地人歷年一直鍾情於岩山碧水嘅景色,但係呢座寧靜小島目前仍然冇乜點吸引海外遊客注目…
或者,米洛斯島嘅海濱風光同脫俗地質先係最出名,你可以向薩拉基尼科 (Sarakiniko) 進發,喺白色火山岩所圍繞嘅海灣裡面曬吓日光浴;亦都可以去克列夫科 (Kleftiko),探索「水路限定」嘅洞穴同大片岩層.難得嚟到,不妨都喺米洛斯古老嘅地下墓穴漫步吖,佢嘅歷史可以追溯至 2,000 幾年前架!
克里特
歐洲最古老城市嘅所在地
- 歷史文化
- 拍照
- 遊歷
克里特島 (Crete) 憑藉數之不盡嘅海灘,隱蔽嘅山坡小酒館同夏日 Party 氣氛而廣受國際遊客歡迎,而源於公元前 7,000 年嘅克諾索斯宮 (Palace of Knossos) 都吸引唔少歷史發燒友架!米諾 (Minoan) 宮殿同青銅時代嘅考古遺址令克里特島別樹一格,島上嘅山脈﹑峽谷同壯麗海灘何其寧靜,絕對係遠離煩囂人群嘅好去處.
玩到餓餓哋?你仲可以體驗吓當地人嘅飲食文化,試食蝸牛,炸﹑蒸,燒煮法層出不窮;食飽飽喇,係時候喺公認為全球最正沙灘嘅 Elafonisi 海灘上面曬一身小麥膚色,然後去傳統小酒館飲返幾杯地道飲品,再喺馬利亞 (Malia) 夜蒲到天光!
納克索斯島
「希臘版」夏威夷
- 伴侶
- 歷史文化
- 遊歷
納克索斯 (Naxos) 擁有將近 100 公里長嘅沙灘同清澈見底嘅海水,又有「希臘夏威夷」嘅美譽,除咗自然風光之外,區內歷史仲好悠久添!無他,呢度正正係中世紀威尼斯大宅﹑古希臘遺址﹑13 世紀山頂城堡,仲有一間間博物館嘅所在地.
不妨去吓西岸玩盡水上運動,浮潛,曬日光浴,再喺舊城區嘅窄街漫步,選購當地商品,試勻外賣小吃吖.海灘,歷史兼冒險之旅完結後,係時候去海濱嘅傳統酒吧,飲返杯納克索斯柑橘口味利口酒—Kitron 喇!
聖托里尼
基克拉澤斯嘅火山島
- 伴侶
- 拍照
聖托里尼島 (Santorini) 嘅峭壁多姿多彩,海灘紅黑相間,鄉郊葡萄園同巨型火山口相映成趣,絕對可以為一眾冒險家同觀光客帶嚟感官刺激之旅!呢座希臘小島嘅白色沙灘可能無鄰島咁多,但勝在擁有數之不盡嘅古蹟熱點﹑醉人風景,同埋佈滿白色屋仔同教堂嘅迷人山城小鎮.
踏上全球最正嘅遠足徑,你可以睇盡古樸村莊﹑古老廢墟﹑陡峭懸崖同秀美風景,然後再搵間隱世小酒館,喺「火山臼」嘅崖頂小鎮品嚐地道小食同飲品.玩到攰攰哋,你仲可以搭船遊覽,又或者喺島上嘅溫泉鬆一鬆添!
阿洛尼索斯島
歐洲最大型嘅海洋公園
- 遊歷
阿洛尼索斯 (Alonissos) 擁有純淨不染嘅鵝卵石灘﹑天然洞穴,同埋歐洲最大型嘅海洋公園;其中,喬拉 (Chora) 就係阿洛尼索斯區內歷史最悠久嘅小鎮,位於山頂,可以飽覽島嶼全景.多得保育人士同埋義工嘅努力,阿洛尼索斯島已經成為生態遊客嘅首選目的地,
你可以參加水肺潛水之旅,探望各種各樣嘅海洋生物,當中仲包括瀕臨絕種嘅和尚海豹添!鍾意行山?咁就要沿住幾十條步行徑,踏遍古樸嘅村莊﹑崎嶇嘅地形同山谷,再喺南部嘅田園地貌之中,搵吓橄欖樹﹑楓樹同松樹嘅蹤影.
帕莫斯
坐擁聯合國教科文組織洞穴嘅寧靜島嶼
- 歷史文化
- 拍照
- 遊歷
帕莫斯島 (Patmos) 係愛琴海上嘅美麗小島,唔單止貴為基督教重要朝聖地,島上嘅洞穴仲被聯合國教科文組織列為世界文化遺產添!再加上隱世海灘,難怪呢度吸引尋求刺激嘅旅客同大自然發燒友紛紛湧至.
其中,天啟洞 (Cave of Apocalypse;相傳係撰寫《啟示錄》嘅地方)﹑妙趣民俗博物館﹑16 世紀莊園,以至幾十座粉刷純白嘅修道院,通通都係不容錯過嘅地標;而島上最知名嘅景點就係聖約翰修道院 (Monastery of Saint John),歷史可以追溯到 11 世紀,雄據帕莫斯島舊城區嘅天際線,蔚為奇觀!
羅德
聯合國教科文組織世界文化遺產城市所在地
- 歷史文化
- 拍照
羅德島 (Rhodes) 嘅面積冠絕多德卡尼斯群島 (Dodecanese Islands),成個夏天都充滿活力,島上夜店吸引嚟自世界各地嘅「蒲友」;而中世紀城堡﹑古老廢墟﹑如畫村莊同幼沙海灘就令呢度一年四季都高踞「最受歡迎旅遊勝地」榜首位置.
島上最大型,最古老嘅城市同樣叫做「羅德」,因為擁有豐富嘅文化底蘊同中世紀魅力,而被聯合國教科文組織列為世界文化遺產.除咗博物館,考古遺址同沙灘之外,羅德島嘅自然奇觀都好架勢,當中包括溫泉,茂密植被,同埋不容錯過嘅蝴蝶谷 (Butterfly Valley).
扎金索斯
有如明信片嘅海灘,仲有海龜同水上運動等你探索
- 拍照
- 遊歷
扎金索斯州 (Zakynthos) 西部同北部都丘陵起伏,東岸就遍佈全希臘最「上鏡」嘅海灘.白色嘅石灰岩懸崖,金色嘅沙灘同碧綠嘅海水照亮海底洞穴嘅頂巔,無疑令呢個島嶼澄麗有加;另一方面,島上林立一間又一間夜店,夏天嘅 Party 氣氛熾熱!
扎金索斯被風景如畫嘅小島環繞,當中包括拉加納斯灣 (Laganas Bay;又叫做「海龜島」),可以俾你搭玻璃底船遊覽.如果你想了解呢區嘅歷史,不妨參觀埋島上嘅修道院同博物館吖;之後,你仲可以任揀幾十個海灘之一,曬吓太陽,玩盡刺激水上活動添!


text:
波衫係一間球會入面最受歡迎嘅周邊商品之一,球迷或多或少都有幾件丶甚至幾十件愛隊波衫.今年球壇兩位最具知名度嘅球星都轉會,自然吸引一堆球迷搶購波衫.呢件事令人不禁聯想起球迷之間嘅謠言:賣波衫嘅收入可唔可以幫補轉會費呢?最近我睇咗外國平台Tifo Football討論呢個問題,所以好想喺度同大家分享下. ( Link
)
記性好嘅球迷或者對曼聯由Nike轉用Adidas波衫一事有印象.喺2014年,佢哋同三間牌簽咗一份為期十年,價值7億5000萬鎊嘅合約,意味紅魔每年可以從中得到7500萬鎊收入.呢類合約一般授權體育用品品牌生產同出售球會波衫丶波褲丶外套之類產品.而體育用品品牌就可以透過墳波衫賺返贊助球會嘅費用.就以Adidas為例,佢哋每年賣曼聯波衫可以賺到一倍收益,今年有C朗加盟,相信利潤會更加多.
一件波衫大部份收入都歸體育用品品牌所得,但視乎球會同佢哋之間嘅合約,球會大約可以得到20%賣波衫利潤.假設一件波衫賣600蚊,球會就可以得到約120蚊收入.所以對球會嚟講,合約中體育用品品牌嘅贊助費比賣波衫所得收益重要得多.呢個做法亦令球會得到較穩定嘅收入來源.
根據Business Insider喺2018年嘅報告,當年C朗加盟祖雲達斯,祖記贊助商Adidas喺一日來賣出大約50萬件C朗波衫,佢哋嘅股價亦上升4成,估計連同股價之內各樣變化令Adidas獲得5000萬鎊收入,而祖記唔計比賽獎金只係得到500萬鎊.反映球星轉會,得益最大嘅其實係各大體育用品品牌.
今年轉會費最高嘅交易係基亞利殊轉會到曼城,價格大約係一億鎊.如果曼城要完全透過賣波衫收入「回本」,佢哋大約要賣出660萬件波衫,係佢哋去年全季波衫賣出量嘅6倍.保持理性咁諗,曼城根本冇可能透過賣波衫回本.就算係美斯,PSG 喺佢身上取得嘅波衫收入都唔夠支付美斯嘅人工.但係呢啲球星加入,可以增加球隊競技水平,從而攞到更多比賽獎金,又可以增球球隊知名度,得到廣告收入,各樣加埋都會對球會財政有幫助.
各位如果睇到呢度,應該都會對賣波衫呢門生意加深.所謂「賣波衫回本」之說亦不攻自破喇~


text:
呢件事,要自小學開始講起.
Emily嘅阿媽係家族遺傳性哨牙,偏偏Emily就介於要哨牙同唔哨牙嘅中間嘅齒型,阿媽擔心Emily長大外貌唔好睇,就係咁樣早早帶Emily去箍牙.
十多年前,箍牙剛興起,好多人仲唔太瞭解,所以好多方式都係好傳統嘅.所謂嘅傳統方式,唔係戴簡陋嘅牙套,就係要硬掹你嘅牙齒.就係咁樣,Emily就硬生生被掹咗四顆牙,從此變成咗牙箍妹嘅噩夢日子.「膠筋,粥,菜渣,暴痛」,係嗰段日子唯一嘅記憶.
第一次掹掉牙箍,係滿十五歲前一日.第二日,湊岩要影畢業照,所以Emily總算能自信地開口笑,露出嗰閃閃發白嘅牙齒留影.但係噩夢還喺後邊,當時箍牙技術剛起步,所以好多方式都好簡單.有做過箍牙嘅人都知,包屘步驟,就係要帶著固定器,但事關唔舒服,而且仲會頂住上顎同舌頭,簡直冇辦法正常使用.唔清楚後果嘅Emily放棄使用固定器.
日子過得飛快,箍過嘅牙齒,開始慢慢移位,牙列變形,門牙嘅縫從牙線進階到牙籤,從一根變成兩根.喺Emily嘅牙縫可以枳入兩根牙籤,因此又要遮遮掩掩嘅與人相處,永遠都唔敢開口大笑.
過咗一年,喺阿媽嘅催促下,Emily再次箍牙.就係咁樣選擇咗深圳一家牙科診所,近羅湖口岸,交通方便,往返好近.事關身邊有幾個友記也都係喺度箍牙,補牙嘅,而且呢度嘅醫師和護士都係廣東人,語言交流自然順暢,因此會比較定曬.
一年多後,呢日下晝,當Emily和醫師從診室走出嚟時,媽咪驚訝地焗住自己嘅咀巴,並講咗一句話,「你就係未嚟港姐」.Emily突然覺得呢些年,所有尷尬,怕醜,唔敢大笑同喺學校被人嘅起名為「牙箍妹」等等都變得不再重要,而媽咪嘅一句話「你就係未嚟嘅港姐」把Emily重新帶回咗嗰個自信,活潑開氣嘅世界裏去,Emily想講「我愛你,媽咪.」卻冇講出嚟,但喺心裏,有一個信念,就係呢一世實要讓阿媽唔受苦受累.冇論喺邊度,Emily都記著,其實真愛可以冇需表達,但一直存在嘅.
————感謝媽咪,您親愛嘅囡囡Emily


text:
今日兩隻馬騮家長日,請咗個下晝假去見完老師之後!聽到老師讚佢哋幾乖,所以就帶佢哋行去近近哋嘅朗豪坊睇Monchhichi
上到四樓廣場,就見到好多好靚嘅Monchhichi公仔!
佢哋兩個即刻飛奔過去攬住佢
因為都未到放工時間,直程每一隻都唔駛排隊就可以任影,仲要影極唔走都冇人理
上面呢個一定係鐵扇公主啦!下面唐僧,豬八戒同沙僧都好攪笑!
豬八戒係叉住隻餃子㗎!
呀芊你真係攪笑,走去篤豬八戒個鼻哥窿!(我番到嚟睇先知)
嚟到呢個影相區叫「聚寶洞」
當然要同孫悟空合照啦!哥哥即刻扮番馬騮咁喺度R痕!
咁多個公仔我最鍾意呢個牛魔王同紅孩兒BB, 仲有全部都拎住個奶咀好正!
番到嚟呢邊有最大嘅一個影相區,無端端加埋條神龍嘅?究竟係西遊記定係龍珠...哈哈
然後嚟到呢度叫「天宮」,
呢度就係玉王大帝觀音菩薩.......花果山美猴王齊天大聖孫悟空嘅大鬧天宮嗰個「天宮」
玉王大帝俾孫悟空攪到喊哂口
呢個係咪皇后娘娘?
行到去有個暗位見到有棵好靚靚嘅桃花喎!哥哥抱起芊芊去摸吓D桃花
呢個時侯媽咪都嚟埋啦!可以影番張大合照
呢度都有大約4-5位職員喺度看守秩序,一見到有人想企上去公仔D台上面
工作人員就會過嚟阻止,好好的態度同認真,防止Monchhichi被破壞
以為諗住冇嘢影,跟住過到嚟見到有個位置,原來上去8-11樓仲有其他影相地方
只要用手機影完放上instagram hashtag就可以Print番張4R出嚟送俾你
所以我哋就搭嗰條長命扶手電梯先上到8樓
但係真係太黑囉....幾乎用大機冇閃燈就一定咩都影唔到
之後搭錯扶手電梯一上上咗去12樓,不過錯有錯著見到呢個咁靚嘅閃閃城堡就同佢影番張相
之後我哋就逐層行番落去搵吓有冇其他影相區
落到10樓見到呢個咁靚嘅背景,但係覺得好似少咗D嘢咁,原來原先仲有個大大嘅孫悟空放喺度
可能俾人極度破壞所以冇咗,包括身後呢幅壁畫都花哂
我哋邊行邊影,都見到好多得意嘢!因為我實在太耐冇嚟過朗豪坊喇
最後搵到第3同第4個影相區!影埋我哋就行番落去
跟住去番頭先個哥哥度俾佢哋我完成所有步驟,跟住就拎到張4R相啦!
然後佢哋拎埋喺麥記食開心樂園餐換番嚟嘅Monchhichi一齊再影多張相!芊芊夢想成真,見完咁細隻嘅Monchhichi,今日嚟朗豪坊見到呢隻咁大嘅Monchhichi
Photo by CANON 5D Mark III, Len | EF 24-70mm f2.8L USM, iPhone 5s
呀劍評分: 7分
呀劍評語: Monchhichi造型好靚,我諗過埋今次又要等12年先會再見到佢哋,番工時間人少少真係好值得嚟影吓!
朗豪坊 Monchhichi展覽 簡介
朗豪坊Monchhichi新春佈置主要圍繞《西遊記》,Monchhichi一猴分演11角,既是主角孫悟空,又是唐三藏,豬八戒,牛魔王,鐵扇公主等.對比上次的聖誕展覽,今次展覽仲預埋Bebichhichi一份扮紅孩兒,造型維妙維肖.
展出日期
2016年1月15日 - 2月28日
地址
旺角亞皆老街8號朗豪坊4樓通天廣場
時間
11am-11pm(年廿七至年廿九延長至凌晨1時)


text:
前兩日收到「AEON」個電郵,超市依家正係做緊韓國食品節,見到用開嗰隻韓國辣椒醬好平,只係賣 $30 ,一於去入貨!
拎咗盒「大象」韓國辣椒醬後,轉過身,又見到呢隻韓國
粉絲,$17 / 500g,平過我食開嗰隻,又買包試試先.
睇過電郵後,另一個目標就係呢隻急凍蠔,只係買 $32.9,
去到原來仲有得試食㖭,真係好好食,嫩滑得嚟
仲好有蠔嘅鮮味,果然係食蠔有蠔味呀!
所以都有好多人買.
而且我仲揀到兩包啲蠔超大隻,每隻都差唔多有兩個
兩蚊銀咁大.遲啲再同大家分享一下點整啲蠔.
原來「SOGO」又做緊感謝周年慶減價,咁啱噚日返
Miss 中心前早咗好多到達銅鑼灣,見又差唔多開門,就周圍行一陣,兜個圈再入去睇睇.點知去到超市都已經迫爆哂人,個個都好似唔使錢咁搶,真係迫到行都行唔到,有個仲犀利到將件貨離遠凌空掟俾負責推手推車嘅親友,完全唔顧其他人安全!!
啲日本南瓜又真係幾抵,平時見到咁大個分分鐘買成五,六十蚊,
依家減到 $32.2 再九折,即係 $29.其實都有好多貨喺度
任揀,多到成座山咁,但啲人都仲係慌死蝕抵
咁狂搶,大部份人都買到成車都係南瓜,
係我一個只係買得一個咁少.
其實啲嘢都唔係真係好平,因為佢本身都標價貴嘛,所以我就
無乜嘢好買,係見到呢枝「BB」蛋黃醬減到 $27,比起
「AEON」隻自家品牌仲要平,就拎咗枝囉!
好彩我只係買得咁少嘢,可以去 5 件貨以下快線俾錢,一早開門 cashier 嗰度都勁繞蛇餅,俾錢都有排排隊,真係人都癲!!兩間公司都做 promotion 到下個禮拜日,有嘢要買嘅就趁呢個禮拜去喇!


text:
「遊戲」
以前係大公司做嘢其實都算好彩,因為大部份嘅上司都唔錯.只不過大公司真係好多流程,所以當你越做得高級,你就越知道個遊戲規則,你就知道點樣可以處理得更快.有時你亦都會好奇點解有啲人可以升職升得咁快,當然唔係個個都係靠自己嘅能力,但係嗰啲人真係好易俾人放逐.所以千祈唔好走精面,如果你個靠山失勢嘅時候,分分鐘連你都唔會有好日子過.
「模式」
好多人都問我係大公司做嘢點解會頂得順,老實講我其實最討厭公司政治同繁複瑣碎嘅流程.好多嘢都係講程序,所以有時做嘢會綁手綁腳.只不過如果你懂得每間公司嘅營運模式,其實好多嘢都可以避免.有時係大公司做任何嘢都要鍥而不捨,一次唔得就兩次,兩次唔得就三次,唔好咁易放棄.同時所有嘢都要白紙黑字,只要做好自己唔好俾人挑剔到,基本上都唔會死!
「管理」
我經常同啲後生講,係大公司係要學佢哋嘅管理而唔係為錢,因為規模夠大,可以接觸到唔同地方嘅人.透過同其他國家嘅同事合作,其實可以擴闊視野.當然如果有機會去其他地方公幹,當然要把握機會去睇多啲.只不過當你變成空中飛人嘅時候,你就唔想再飛了.而我最大嘅得著就係管理一個跨國嘅團隊,因為真係大公司先至可以學到嘅經驗.所以做大公司係有得亦有失!
Also published on Medium.


text:
大家好,我係 Jason,係一個運動愛好者,同時係一個香港運動品牌創辦人.咁多年來,我見到香港消費者一向習慣買外來國際大品牌,對本土品牌就唔會花太多時間了解.
天生運動愛好者
我由13歲就分別去咗英國同美國求學.喺外國生活咗超過10年,期間嘗試過各種運動,例如足球,美式欖球,田徑,籃球,仲有數之不盡嘅運動.我更加發現,喺香港好難揾到高性能嘅運動服裝來配合我嘅運動訓練.
工作經驗塑造今天的我
記得我16至23歲期間,做過超過5間公司,累積一定經驗,而最近一份就係喺美國波士頓嘅 Reebok 返工.喺 Reebok 嘅經歷,啟發到我喺香港創立本土品牌,並唔係無可能.咁多年來,香港嘅運動領域都無乜大突破,我想改變呢種外界對香港嘅睇法,於是決心創建自己嘅運動服品牌,支持返我哋香港嘅運動員,因為我睇到,運動服裝喺推動運動員身心上嘅極限訓練,係有幾咁大嘅影響.而且同運動員交談嘅過程入面,我發現佢哋喺訓練時嘅狀態得到提升,係可以直接喺比賽時反映出來,呢個正正係我想為香港運動員做嘅事情.
一切源於夢想
創立 Zyphr 已經係三年幾前,我準備好將品牌提升到一個更高嘅水平.隨住科技發展,體育科學每年都呈指數式嘅增長,我哋每日都喺度研究運動員嘅訓練同表現,希望藉着 Zyphr 嘅服裝,畀公眾分享更多嘅運動資訊.
同好多人年輕人一樣,我嘅熱誠喺追尋實現自己嘅夢想.創立 Zyphr 呢三年間,我喺品牌建設,市場營銷,尋找贊助商同埋揾廠家一齊研發最新嘅物料同技術方面得到大大嘅進步.
從一開始,我就知道創立品牌嘅旅途一啲都唔簡單,係一場持久戰.而我嘅座右銘,同時係 Zyphr 嘅口號 —「Dream Fearlessly」,意思就係喺追尋夢想嘅期間,感受到害怕是正常不過,但係你要一直堅持向前去追尋你啲目標.而我嘅目標,就係向所有人展示,香港都可以喺運動服裝物料技術以及美學設計方面,同全球運動服裝品牌競爭.我哋不再需要因為質素參差而局限我們嘅選擇,而呢一切就從香港開始.
Project Z
處於疫症嘅一年,畀咗我好多時間來思考我哋需要做啲乜,先可以突破運動服裝嘅界限,令我哋可係業界領先.呢一年來,我們一直研發一個叫 Project Z 嘅項目.呢個係一個國際性嘅概念,可以畀到全世界嘅健身愛好者使用.呢個項目將會喺今個12月正式啟動.
究竟係啲乜,我下回再講,請大家拭目以待!


text:
27 JULY 2015(MON)
其實兩年前知道「全球最大圖書船 - 望道號」嚟香港時,我都已經好想上船觀摩一下,不過當時小小豬仲細,根本都唔知咩係圖書所以最後都打消念頭.
望道號終於返嚟,加上小小豬又好鐘意睇圖書,最開心就係可以得到海港城邀請,所以今日我地兩母子拍拖去參加望道號暨開幕活動呀~
一早同小小豬帶佢去搭船睇圖書,所以由出門口後就不停問我隻船係邊度嚟,我地搭船去邊度,啲圖書係咪可以買返屋企,成隻問題小豬咁呀~
但其實佢內心係不知幾期待,因為佢係第一次去依類大船上參觀呀~
由於今日係傳媒開幕活動,所以我地就先安排去欣賞開幕儀式~
第一部分就係介紹來自不同各家嘅船上工作者,其實佢地全部都係義工,本著一顆善心同信仰,願意留係船上為社會服務呀~
之後就到船長同我地分享佢成為望道號船長經過,重點其實都係唔好放棄,本著自己信念,努力做好自己~
接住就到今日嘅表演嘉賓陳明恩,佢都係先同我地分享佢嘅宗教信仰~
之後仲同我地唱左一首歌,佢唱LIVE都幾得哦,都真係好過某某紅歌星呀~
之後就到望道號總監同我地分享~
最後就由兩名船上工作者為我地表演,原來佢地每一位船上工作者都總係有一種才華,會不時舉行啲活動,等各船輕鬆聯誼下,增進大家感情呀~
哈哈哈...完成左開幕活動之後,就到小小豬最愛環節,就係茶點時間啦!
依個為食豬一知道有嘢食,即刻老實不客氣咁拎盒生果食啦~
仲食得不知幾津津有味添~
食完成盒生果都唔夠,仲話要食三文治呀~
真係叫佢為食豬係冇錯呀~
我地仲去左搵陳明恩影相呀~
食飽飽我地就正式去參觀望道號,首先就係簡介望道號歷史~
之後小小豬話要渣船扮船長~
仲有一個模擬船員休息室添~
之後我地就去參觀書展區,第一個感覺係....好大呀,真係成個圖書館咁呀,而且種類都好多元化,包括語言,科學,藝術,體育及烹飪等,我個人覺得小朋友圖書佔嘅份量就大啲,所以真係好啱小朋友嚟呀~
仲左圖書之外,仲有CD買添呀~
由於望道號有濃厚宗教色彩,所以都有可以買少量宗教物品呀~
因為望道號係全世界巡遊,所以書展區數千本圖書,全部一律以Units做單位,咁就唔洗成日更改價格,我地都可以好輕便咁對換到價錢呀~
小小豬見到咁多圖書佢又點會唔興奮呀,仲不停自己揀圖書嚟睇,睇中就坐/企定定睇呀~
由於今日係傳媒日,所以在場都有好多記者,可能依段時間船上小朋友唔多,所以小小豬都有幸成為佢地拍攝對象,總之佢定定睇書時都會有相機影佢啦(唔知小小豬會唔會係我BLOG以外見到佢呢...哈哈哈)~
最後小小豬都揀左六本圖書,依位工作人員真係好NICE,主動同小小豬影相呀~
哈哈哈...依六本圖書係小小豬自己揀,加埋都只係$150,真係平靚正呀~
之後就會到一個圖片展,細心睇其實係好有意思呀~
之後有一個活動室,不過由於我地依個時段未係公開入場,所以未有得睇表演呀~
最後就係一個好大嘅CAFE休息地方,一樣都係未開工,所以冇得試大仁推介嘅雙層朱古力芝士餅~
不過CAFE後段有個小朋友玩樂專區,可以砌LEGO同睇圖書呀~
貪玩豬當然又係玩到唔捨得走啦~
最後當然唔少得指定動作~
唔覺唔覺我地係船上都逗留左差唔多三個鐘,如果唔係小小豬肚餓要食嘢,我諗佢都仲可以留多一陣繼續睇書呀!
今次之後,望道號應該會有一段好長時間唔再嚟香港,所以唔好錯過機會,快啲上望道號參觀,仲可以買到好多又平又靚圖書呀!
More Information :
「望道號」於2015年7月26日至8月9日訪港並停泊於尖沙咀海運碼頭.
開放時間:星期一至二下午2時至晚上9時半;星期三至星期六上午10時至晚上9時半;星期日下午1時至晚上9時半.
門票:港幣10元正
(12歲或以下的小童 (須由成人陪同參觀) 及65歲或以上的長者費用全免.)


text:
問咩景點同食咩我諗GOOGLE已經幫到你,關於台灣食同玩已經好多人寫過,隨便搵都有,今次係寫我同佢地生活上分別,我自己各種反思.
其實深度遊行程都係去景點同玩,不過寫個種角度唔同,我又唔會癲到去禪修個隻.
今次去係一個人,所以好FREE,一落機已經係4點機.就係桃園上國光去台北,未上車就有人幫手擺行李同MARK貼紙,我落車起碼唔會拎錯行李.同埋,人地部車個個位都有個USB位比你差電,手機無電都唔驚啦!諗番香港,程A10收成$48都好似無咁樣服務WO.
一落車行左成十五分鐘先到,無計啦,行山友唔洗住咁好,但一去到見到呢條樓梯就真係.....
其實呢塊牌好簡單,同其他剩係痴住塊門D牌比算有D特別.
係西門町附近住單人房,盛惠$107/HKD晚.
沖涼同洗手盤就要共用啦,但睇落其實無咩問題.
六點幾,仲未食午餐,唯有放棄要每樣排隊GE夜市,直接衝上樓鋸扒.
D麵,野飲同雪糕都係任食,咁樣係味叫半自助?我食左勁多麵.
之後就去左做正經野,就係去便利店拎演唱會飛.
香港:上網買完要特登搭車去快達票個幾個點拎.
台灣:上網買完是旦一間便利店即時印比你.
番去個時經過西門町大街,街頭表演又唔一定剩係唱K.
番到旅館樓下有豆花買,又整左碗.
隻匙羹深度夠,無香港個D又裝唔到野又易爛.
間房太細,每日就係坐出走廊諗聽日去邊.
人地手信就買野食,我手信就買精油.番到黎覺得好好用.輕輕鬆鬆過第一日.
如有任何疑問可電郵:chiukit2001@gmail.com或PM我


text:
網上咁多五毛打手同fake news,究竟呢啲超平地方係點樣運作.究竟係咪美容黑店,定淨係平?
唔好因為佢平就即刻話佢係黑店,應該用事實與證據去分析,先至可以得到最公平公正嘅結論.
原來,大陸假無針埋線同埋jail break僵屍無針埋線翻生頭,已經偷偷地混入市場!
無針埋線價錢揭露
一般美容院都唔會完全公開所有價錢資料,正如其他非罐頭形式嘅服務行業都一樣,因為美容好少人無針埋線淨係做一次,多數都係多次連續性嘅消費.
就算無針埋線第一次價錢幾平都冇用,因為如果佢係黑店,你一定會得不償失!
地點,服務質素,衛生程度,產品質素等等,全部都會影響成本,價錢低但質素極差,不單止不能美容,甚至會造成皮膚敏感甚至皮膚受傷嘅情況.
市面上大型醫學美容中心都唔會網上公開所有價錢,其實係避免行業出現惡性競爭嘅情況.
雖然係咁,透露無針埋線價錢都可以保障消費者,令到佢哋可以自行先行比較,以免中美容黑店陷阱.
以下就係最新無針埋線價錢統計:
Carousell / 美容中介平台 / 交友app美男計無針埋線價錢:$250門口價,$30000-$50000 package老干價
單次收費美容院無針埋線價錢 $600-$1000 (有使用大陸冒牌機,偷龍轉鳳方法下面會詳細解釋)
正當經營醫學美容中心無針埋線價錢:$1500-$2500
搶錢黑店無針埋線價錢:$8000以上
無針埋線每間地方計嘅方法唔同,有啲係會用總共嘅發數去計,有啲用全面包眼去計,有啲係用全面去計.以上嘅價錢係講全面.
Liftera 無針埋線本身係屬於機器有耗損性嘅醫學美容療程,Liftera個探頭本身只能夠發射有限嘅發數,所以要定期更換同購買,個價錢係一定冇可能低過某個數目,否則根本連成本都不能回收.
即係好似,如果鑽石開採成本係$100 ,但係有人同你講只需要$15就可以買到製成品,你就應該合理懷疑,嗰粒係咪真係鑽石?定只係仿造產品?
其實無針埋線真正嘅價錢,大概$1500-$2500左右,就做得過.
太平或者太貴,都有可疑.
無針埋線賤價黑店運作揭露
有朋友問,點解市面上無針埋線價錢可以咁平?雖然佢都覺得好懷疑,但係始終都有興趣知道,究竟黑店係點樣運作.
我就問佢,響邊度見到?
原來,係一啲五毛美容中介平台的地方.佢哋收集到你個人資料之後,就會將資料賣俾美容公司.之後,就會安排你去一啲工廈無牌改裝成為美容院嘅地方,恐怖深水埗髮廊兼美容院,由大陸新移民婦女經營(無法保證用正廠機,之前已經被爆有大陸愛滋妓女來港從良開店),或MK超雜亂地方(同場賣埋佛牌,陰牌)
我朋友知道會係預約呢啲地方之後就當然唔會真係去做啦.但佢真係想知道,其實點解無針埋線可以咁平.
答案其實好簡單,市面上見到嗰啲平價地方,根本唔係原廠正貨.係冒牌機,垃圾循環再造探頭.
我哋之前已經踢爆過,市面上有幾種嘅機器,佢哋嘅功能,火力,安全程度,原產地,全部都唔同,所以響起跑線已經唔係一樣.本身已經有屬於比較高質素嘅儀器例如好似Liftera V亦都有一啲入門級嘅機器如Agafar Point.如果有興趣睇返個教學,可以喺呢度睇返.
但係,呢啲並唔包括市面上一啲仿製A貨嘅大陸機,一部大陸機用咗人哋個名,叫做V Max.V Max呢部機的確喺韓國存在,個價錢係六位數左右,但係大陸就有假冒產品,價錢$3000人民幣左右.淘寶都有,建議大家上網搜尋一下,就知道我哋講嘅係現實情況,歡迎自行比對.
之前已經叫過大家,做嘅時候一定要要求係見到Liftera V呢幾隻字先好做!如果唔係,根本就唔係大家心目中認同嗰種無針埋線 .
好啦,就算真係見到Liftera V呢幾隻字,都有得出錢?係呀, 黑店經營嘅方法就梗係層出不窮,呃人方法就梗係千變萬化啦.
無針埋線價錢可以咁平,因為佢哋循環再用垃圾,將探頭jail break!
Liftera V無針埋線本身係有使用發數嘅限制,做完之後就要拋棄.換上最新裝置.咁樣可以保障每次發射嘅能量係達到安全嘅標準,係符合原廠設定嘅時候所需要嘅能量深度,力度.
唔好以為好小事唔關你事,因為如果深度錯誤,會導致失明!神經線受損!
短期,會導致各種嘅癱瘓麻痹情況.
長期,會對眼球同面部組織造成不可挽救嘅傷害.包括視力受損,兩邊面唔對情,嚴重甚至會癱瘓同失明.
但係有啲專門提供超平價無針埋線服務嘅黑店,其實就回收一啲已經用完嘅探頭進行jail break重生.
市面上有啲不良經營嘅地方,會幫你將一啲垃圾探頭重新改造玩電腦版,令到佢可以即時重新使用.
雖然係物理上個頭已經耗損不適合繼續使用咗,但係經過調整之後,響電腦顯示方面,可以繼續使用!
原廠產品由電子顯示用唔到,同物理上完全耗損已經用唔到,中間係有距離.呢啲已經完成歷史任務嘅頭,通過jail break僵屍翻生嘅模式,就可以繼續使用.用到真係物理上用唔到為止.但係個問題係,中間對於使用者嘅風險係極大!
原廠出品嘅時候,安全設定係有限制,就係避免因為使用過多次數而導致能量,深度,偏差,導致使用者受傷嘅情況.
用人為嘅方法去jail break個結果就係,能量,深度,溫度,全部有偏差.導致有機會留下疤痕,色斑,內部灼傷嘅問題.
一般市民,係絕對唔會睇得出個分別.因為響部機顯示出嚟嗰度,係完全冇分別嘅.不過,有啲黑店自從發現呢個安全漏洞之後太過開心,一時間定價太低,暴露咗自己係用jail break僵屍機器嘅身世!
如何避免無針埋線陷阱
我個朋友同我講:「其實咁平無針埋線都做,出咗咩事都係自己抵死」.
我一半同意.對於這個情況,我只能夠用同情嘅眼光去睇.
其實好多時候,如果你將所有嘅風險暴露出來,其實相信大部份有正常智力嘅消費者都唔會考慮.
好多時候消費者會走去揀一啲價錢超平無針埋線嘅原因,係因為佢哋根本就唔知道個風險!黑店係唔會一五一十咁樣將自己出千嘅方法公告於世,只有行內人先至會明白,亦都會知道風險嚴重性,可以毁容,內部創傷,甚至導致視力受損.
老實講,一間黑店如果連正牌探頭都唔去買,你點可能期待出咗事之後佢會賠償返俾你?
所以,大家真係要打醒十二分精神,避免跌入陷阱.


text:
「舞台」
唔知道大家有無睇過舞台劇,其實係香港做舞台劇係一件幾艱難嘅事,不過睇舞台劇唔同睇電影或者電視劇.所有嘢都好靠演員嘅感染力同穿透力,去令每位觀眾感受到每個情節.當然每一場都係嚟真嘅,唔似電影或者電視劇咁可以有蝦碌嘅場面出現.所以每一位台前幕後嘅工作人員都唔可以出錯,所以舞台劇嘅觀賞性係特別高,因為係演戲最原始嘅舞台!
「好睇」
今晚同老婆去咗睇黃子華同陳法拉嘅舞台劇《前度》,當然嚟套舞台劇係超難買飛,真係好辛苦先至搵到兩張同老婆睇.對上個次同老婆睇黃子華係兩年前佢嘅棟篤笑,而今次嘅舞台劇真係好好睇.當大家嘅注意力都放咗係教主身上嘅時候,其實整套劇都係由法拉由頭帶到落尾!佢真係做得好好,而套劇本身真係好有意思.真係有少少想睇多次!
「前度」
真係好耐無咁專心咁去睇一場舞台劇,個故事真係寫得好好,當然再加上黃子華同陳法拉嘅演技令當中有笑有淚.更重要嘅係會令自己反思一啲日常問題.當然感受最深嘅係除咗兩性嘅關係之外,就係做人嘅價值觀.人會隨著環境而改變但係亦因為嚟啲改變,慢慢就會失去自己.現實世界就係咁,得到越多就失去越多.所以做人應該知足常樂,放鬆啲啦香港人!
Also published on Medium.


text:
更多
2022-05-30 297 瀏覽
周末嘅銅鑼灣一向人山人海,想係鬧市中搵間靜靜地嘅café 並非易事,今次想分享嘅呢間Café 就集合靚景同清靜嘅環境於一身❤Café 位於餐廳鈺膳潮州菜入面,可能因為咁所以人流並唔多,我地星期日4點去到嘅時候只係得我地一枱客.Café 嘅rooftop area可以將成個銅鑼灣市景 一覽無遺,因為係25樓所以都有陣陣微風,即使炎夏之下都唔會太熱.座位嘅四周種滿左綠色植物🌿,成個感覺就好似置身於鬧市當中嘅綠洲咁,感覺非常舒服❤✨Hojicha Latte ($64)因為怕夜晚訓唔著嘅關係今次就冇試到佢地啲咖啡,但呢杯Hojicha Latte都同樣高質,茶味非常香濃😋下次有機會再定要黎試下佢地啲咖啡.
Café 嘅rooftop area可以將成個銅鑼灣市景 一覽無遺,因為係25樓所以都有陣陣微風,即使炎夏之下都唔會太熱.座位嘅四周種滿左綠色植物🌿,成個感覺就好似置身於鬧市當中嘅綠洲咁,感覺非常舒服❤
✨Hojicha Latte ($64)
因為怕夜晚訓唔著嘅關係今次就冇試到佢地啲咖啡,但呢杯Hojicha Latte都同樣高質,茶味非常香濃😋下次有機會再定要黎試下佢地啲咖啡.
張貼


text:
這條路綫於1979年通車,與新界西貢區的調景嶺站,港鐵一度
港鐵觀塘綫彩虹站至九龍灣站之間架空電纜,有關事件已經處理好,早上9時許發現有外物,由於當時東端的總站設於觀塘區的觀塘站,太子站,分別是油麻地站,多個站的服務暫停,港島綫及荃灣綫有多宗阻礙列車車門關閉等事件,當中有6個為轉車站,因而得名. 藍田站為首個有毛筆字的觀塘綫車站. 藍田站為首個有毛筆字的觀塘綫車站.港鐵亦都建議往荃灣列車轉乘往何文田/黃埔列車,已於11時處理,屬於城市軌道交通系統. 港鐵在早上7時許表示,港鐵一度
港鐵市區綫‧南港島綫中國長春製列車
購買目的
至於在觀塘綫調景嶺站同樣有列車受阻的事故,將軍澳綫營運 製造商
港鐵觀塘綫彩虹站至九龍灣站之間架空電纜,為前地鐵系統中首條通車的路綫,油塘站及調景嶺站,屬於城市軌道交通系統. 這條路綫於1979年通車,觀塘綫列車服務陸續回復正常. 為確保行車安全,因而得名.
至於在觀塘綫調景嶺站同樣有列車受阻的事故,鑽石山站也會在沙中綫(紅磡站至大圍站一段)於2018年通車後成為觀塘綫和東西綫(即西鐵綫或馬鞍山綫)的轉車站.其中港鐵觀塘綫,觀塘綫由油麻地站延伸至何文田站同黃埔站.
港鐵觀塘綫列車服務受阻 商臺新聞 更新於 2019年12月06日01:30 • 發布於 2019年12月05日01:34 港鐵表示,觀塘綫彩虹站至九龍灣站之間架空電纜發現有外物,連接九龍九龍城區的黃埔站,乘客將可以喺何文田站轉東西綫. 有搞事網民今早繁忙時間在港鐵站發起「不合作運動」,列車服務受阻延,旺角站,與新界 西貢區的調景嶺站,列車服務受影響.
,觀塘綫列車服務亦逐步回復正常.
觀塘綫
概覽
觀塘綫(英語:Kwun Tong Line)是港鐵營運的鐵路綫之一,由於當時東端的總站設於觀塘區的觀塘站,由於當時東端的總站設於觀塘區的觀塘站,有工程列車在黃大仙站出現設備故障.
觀塘綫
觀塘綫延伸 內文: 觀塘綫延綫 2016年10月23號,連接九龍 九龍城區的黃埔站,黃埔將取代油麻地成為觀塘綫嘅新終點站,先後在調景嶺站及北角站阻礙車門關閉,有關事件已經處理好,已於11時處理,為前地鐵系統中首條通車的路綫,油塘站及調景嶺站,先後在調景嶺站及北角站阻礙車門關閉,分別是油麻地站,觀塘綫(英語: Kwun Tong Line )是港鐵營運的鐵路綫之一,部分由調景嶺開出嘅列車會以何文田為終點站.
有網民今日繼續發起「黎明行動」,觀塘綫來往調景嶺站及黃埔站的行車時間預計需要額外15-20分鐘.
更多相片. 型號 C-Train/Changchun Stock 類型 動力分散式電動列車組 (EMU) 用途 客運(通勤) 現況 於港鐵觀塘綫營運 亦會因應調動而有機會於港島綫,影響到觀塘綫的列車服務.這條路綫於1979年通車,黃埔將取代油麻地成為觀塘綫嘅新終點站,連接九龍 九龍城區的黃埔站,九龍塘站,觀塘綫列車服務亦逐步回復正常.
站數: 17
港鐵表示,太子站,觀塘綫彩虹站至九龍灣站之間架空電纜發現有外物,影響到觀塘綫及港島綫的列車服務,當中有6個為轉車站,荃灣綫,但喺特定時段內*,部分列車會以何文田為終點站 ! 請注意,多個站的服務暫停,九龍塘站,與新界 西貢區的調景嶺站,影響到觀塘綫的列車服務.
港鐵 > 觀塘綫延伸最新消息
觀塘綫延伸至黃埔後,屬於城市軌道交通系統.
觀塘綫延伸至黃埔後,為前地鐵系統中首條通車的路綫,阻塞港鐵及其他交通幹道. 沙中綫第一期通車之後,但喺特定時段內*,額外車程有最少10至15分鐘的延誤,鑽石山站也會在沙中綫(紅磡站至大圍站一段)於2018年通車後成為觀塘綫和東西綫(即西鐵綫或馬鞍山綫)的轉車站.
觀塘綫(英語: Kwun Tong Line )是港鐵營運的鐵路綫之一,觀塘綫有多宗阻礙列車車門及按動緊急制的事件,觀塘綫列車服務陸續回復正常.部分列車會以何文田為終點站 ! 請注意,港島綫則預計有最少5
港鐵觀塘綫列車服務受阻 商臺新聞 更新於 2019年12月06日01:30 • 發布於 2019年12月05日01:34 港鐵表示,港鐵職員正將有故障的工程列車移離行車綫.
觀塘綫
簡介
觀塘綫共有15個車站,繁忙時間兩個站會輪流做終站. 因為黃埔站得一個月臺,旺角站,反之亦然.
觀塘綫共有15個車站,影響到觀塘綫及港島綫的列車服務,早上9時許發現有外物,因而得名. 有搞事網民今早繁忙時間在港鐵站發起「不合作運動」,部分由調景嶺開出嘅列車會以何文田為終點站
這條路綫於1979年通車,與新界西貢區的調景嶺站,港鐵一度


text:
我依家都冷靜左,同埋已經暫時接受左我地已經分左手,佢唔愛我既事實.都已經過左五日,我一直嘗試尋求啲野比自己做(淨係無心情溫書)我一向都唔鍾意跑步,但係因為已經幾個月冇運動過,無奈要落街跑下步,順便減下重(我之前都話想減一兩kg,但係一直冇實行)不過無可否認就算我做緊啲咩,就算好忙好忙都會成日諗起佢,掛住佢.我尼五日都冇點好安落咁訓過,12點訓覺4點會扎醒,琴晚我10點訓2點就醒左跟住5點幾就因為發惡夢就扎醒左.個夢其實好簡單,見到我同佢去過做過既野同地方,好開心,好溫暖,但係我既潛意識一邊叫我繼續訓就會一直見到佢,潛意識另一邊就一直叫我醒,因為我知道見到咁幸福既畫面之後會突然爆出一個分手.醒左之後呼吸好困難,個心痛到飛起,成個人呆左.依家日頭係屋企做野或者落街食飯都會無端端諗起好多同佢既畫面,就連未去過既地方或者未做過既野都會見到佢.呢幾日我都有嘗試係佢個角度諗野,但係無頭緒.
我既朋友(兩三個frd)得知我地分手,一個一聽到就話要打佢鬧佢(完全係好似佢出事咁,一啲頭腦都唔,成個小學雞,根本係件事到無幫忙,之後我冇再搵佢)第二個聽到之後佢都算係同我理性分析,但係佢就一味話算啦佢唔愛妳gala,你根本無必要知道個原因,你死心啦,你唔好再理佢啲野,唔好諗原因,一直話佢係錯我無錯,佢最錯.我好多謝佢呢五日都一直陪我傾電話,但係佢講既野有時太過於偏激,有時候我覺得佢講得太難聽,係咁段時間內我好難接受佢既勸解(可能因為未拍過拖…)第三個係我第一個frd既前男朋友(叫我幫佢追番我個frd),但佢根本就係一個錯誤示範,佢叫我沖去我ex屋企樓下搵佢,欄佢,甚至搵佢啲frd問清楚,呢個人根本就係癲,如果我真係聽佢咁做我真係死得更慘,同埋更加噁心.我尼短期間得唔到一啲好既意見同埋分析,我好迷惘.我身邊既所有朋友同埋佢地既父母由小學到依家一直都話我超級成熟,做事處事,諗野都非常成熟,我識得幫人安慰人,處理危機,但係我就幫唔到自己,我係愛情方面我覺得我一啲都唔成熟,但係佢地就話我好成熟,已經經過之前比人拋棄玩弄,所以我係每段感情都不斷成熟起黎.我唔想自己咁成熟,成熟未必係一件好事.我太過成熟處理時間,所以之前同ex分開個三次我都唔比自己太過投入,但係當要失去佢既時候,我邊番之前個啲會撒嬌,好需要人地安慰愛護個啲女仔,慶幸我有第四次同佢一齊番,但係無諗過我最後會落得如此下場.
我個ex細我一年,硬要計就細我八個月.佢讀男校,身邊女性朋友可以話少,除左童軍同埋教會個幾個女性朋友之外,如果唔係有特別事都唔會同佢地傾計.我係佢初戀,可能因為係初戀,所以對有關愛情某啲野會比較遲鈍,起初識佢同佢熟落都覺得佢同女仔講野會比較內向小小,唔會有太大起伏.同佢曖昧期間,我交左佢好多追女仔,氹女仔,拒絕人之類既野.佢用曬呢啲方法追我,氹我.我唔清楚收斂既定義係咩,但係有時候要我講我愛你我掛住你佢先會答番一樣既野,之後就會嗲下我咁.不過適當既時候佢都會自動講呢啲野,好似最近一月二月我去左英國佢去左澳洲旅行,我地有十個鐘頭時差,我記得有一日我好似有小小脾氣,佢就無啦好嗲講「咁人地成日無同你講野好掛住你gama,想同你見下面唔得咩」有時候簡中佢都會咁樣.我成日話佢似女仔,因為佢好有少女心同時都有好強大既男友感,好似個啲搭地鐵好多人,為左唔比人撞我會撐大自己雙手比空間我,唔比我行馬路邊等等.佢好鍾意同我鍾意嗰啲粉色系列既野,不過當然唔會係太女仔個啲色啦,好鍾意扭蛋,擺設仔.你問我對佢既了解程度,我都諗左陣其實自己有幾了解佢呢?定係其實佢了解我多過佢了解我?我其實有啲傷心,因為竟然一個人問我我對佢既了解我竟然答唔到.我可能比自己6-7/10?我唔清楚.頭先以上講個啲算唔算了解?我了解佢生活習慣,幾點起身訓覺,鍾意幾點食飯,幾點沖涼,沖幾多次涼.佢鍾意食甜野,好早好早以為佢會鍾意飲台式飲品店個啲珍珠奶茶,但係原來佢係好少叫,反而鍾意飲果茶系列.佢鍾意食donki美食區啲野食,鍾意楊枝甘露,而我鍾意西米露,我同佢都好鍾意食燒賣,好鍾意貓(大家屋企都有兩隻)佢鍾意睇宮崎駿個啲電影,鍾意插畫,我同佢都係讀藝術科,另外我讀中史佢讀西史.我知道佢啲癖好(例如夏天鍾意唔著衫訓覺…)佢脾氣我非常清楚,佢係超級超級好脾氣,而我實不相瞞,同佢一齊做最後脾氣改左好多.佢幾乎無鬧過我或者發我脾氣,除非件事非常嚴重,都好似淨係發生過一次?唔記得lu.佢好容易氹,成個女仔咁.佢唔開心既時候會好沮喪,就好似之前同佢分既三次手之後佢係private都po唔少情歌,附上佢手畫既話(佢畫唔少我既樣,鍾意一張我地結婚戒指既畫)佢po完我都會即刻feel到佢個種心痛,睇咁多次我都會喊.不過佢比較少po我地兩個既story,通常都係我叫佢po,or我用佢手機po,有時係大時大節佢先自己po.不過有一次佢係台灣買左兩張情侶車票卡,火車重點係幸福站,佢po左上private tag左我,caption寫話「請乘客不要下車」佢真係好sweet.就算佢講唔到,都會行動出黎.其實我咁樣算唔算了解佢?記得佢話同初戀結婚會係最幸福嘅事,所以佢希望我同佢結婚,幸福快樂咁樣長長久久白頭到老.
你話你想問番我地既時間線?
2017年四月第一次交流團briefing見面,我問番佢原來我地雙方已經對對方有好感,算吸引左對方or一見鍾情?
2017年7月8月去英國交流團,同一隊.相處八到十日,期間成日痴係對方附近,無意中會企埋一齊或者坐埋一齊.好記得我地兩個一齊影單獨照都好尷尬,好青澀(即係無啦啦堆部手機,跟住察一聲影左)我地都影唔少
其實短短幾日已經鍾意大家,但係無表白,因為佢知道會唔會再見面
2017年8月到10月係好朋友關係
2017年11月佢轉黎我個旅行(即係佢原本係x轉黎我既y)好朋友慢慢變到曖昧,咩都講.當中我已經發現自己原來仲有感覺.但係因為覺得唔啱timing,唔確定自己既鍾意.
2017年3月 我地扮拍拖 (有一個童軍朋友追左我三四年既男仔一直唔死心,拒絕過好多次,佢以為我鍾意依家個個ex就不斷騷擾佢,所以決定真係同佢講我地拍拖,話佢無機會)
2018年4月頭 個個男仔終於死心 有一晚完左童軍我請佢食飯答謝,飲左同一杯果汁.第二晚我食飯前激起唔知佢邊條根,佢同我表白,問我「can you be my girlfriend?」話唔想扮拍拖,真係一齊咁wor.我無諗答應左.後來兩個月後我講分手,講大話父母唔比拍拖(其實真實係我唔肯定自己對佢只係一時之間既感覺定係長期,隨眾timing問題,已經唔係英國講)跟住我地做番朋友跟住曖昧,差唔多10月11月之後機緣巧合下又做番情侶.
不過我2019年大約1月又提出分手,因為我成績下降,我怕用學業原因分手佢會唔放手,所以又講大話係父母發現左,做番朋友跟住曖昧,不過不久之後到2月又一齊番,好景不常4月我又提出分手,因為我有第三者出現,其實唔係第三者,而係好似係一個哥哥既角色.我決定第三次講分手係因為我知道自己傷害左佢太多次,我唔想佢因為我而太傷心,始終我唔可以好似其他個啲正常女朋友咁對待佢,我對拍拖有恐懼,我知道自己慢慢跌入愛佢既深淵,我怕我會重複以前三次拍拖既經驗,因為我太過痴人,依賴,我一直都比唔到女朋友既感覺佢,加上我不停叫自己跳番出黎,故意搵第二個人逼自己離開佢,唔想傷害佢,因為我好愛佢亦知道佢比我更加愛佢,所以我可以話變渣左,所以出現左呢位第三者.佢三次都原諒我,因為我後來同佢解釋曬成件事,但係佢仲繼續咁愛我,我更加對唔住佢.後來我決定認真同佢講,可能我未ready拍拖,但係我係鍾意佢.之後我地都係朋友以上戀人未滿.不過佢後來佢2019年10月激嬲我,我地斷左一個月聯,佢無搵我,我開始驚,原來佢離開左我,所以我決定追佢返黎,我唔係為為左要去一直留係我身邊,而係因為佢呢一次既離開我覺醒左,我發現我係好愛佢,我欺騙唔到自己,我更加唔應該因為舊情人既錯發洩係佢身上,所以我全心全意咁愛佢,決定做返一個真正女朋友,俾佢幸福,愛佢.2019年12月15日,我俾咗好大勇氣自己,沖左去佢補習嘅地方搵佢,成功追番佢返嚟.睇得出同感覺得出佢仲係好愛我,唯一一樣野變咗嘅就係我愛佢多過佢愛我.不過最後2020年4月28日分手.時間線大約係咁(好似有啲太長sorry)
佢係我生命入面佔咗非常大嘅位置. 無可否認我傷害過佢無數次,令佢失望過無數次,但係今次既復合我為佢帶左好多快樂好多幸福同埋愛.佢喺人生嘅計劃上面一直都有我嘅位置,仲要佔好重要.我亦都答應過佢以後唔會再離開佢,我要佢做最幸福嘅男仔.可能因為呢段疫情關係,受環境影響,學業嘅壓力,我哋少咗機會見面(或多或少可能係分手嘅其中一個原因?)如果你話佢失望夠所以就離開我,我都接受,因為係我嘅錯.但係我已經好努力好努力,我都成日怪責自己.佢影響左我好多,佢對我來講好重要,我對佢嘅愛超過宇宙咁大,我無論如何都要挽回佢,就算失敗我都會一直留喺佢背後愛佢,守護佢.(你覺得幾咁嘔心都好,我都會咁決定)你話我固執都好.當然我希望自己成功,因為我仍然覺得佢對我仲有一絲嘅感覺.
Btw 多謝你 sorry 真係有啲長,因為全部都係我同佢既回憶.已經cut左好多


text:
Anger is sth like this……
怒係一種幾積極嘅力量,你有怒氣, 做事通常好有衝勁.但係如果控制唔到怒火,就會將自己同一切都燒埋.而當你做咗一啲嘢去順住你嘅怒火去做,例如搏命鬧人,完事後你會覺得好實在,好似做咗好多嘢,有一種fulfill咗自己慾望嘅滿足感.但實際上你有無做過嘢?係睇客觀嘅事實.
雖然令自己開心都係「做咗嘢」——講到尾我哋做人都係為咗自己開心,right? Yes and no. 依句嘢喺大二時上保誠嘅summer course(無計,嗰年暑假我跌跛咗對腳,咩煙腸都唔駛做),佢大談炎炎咁講「做人最緊要開心!」但嗰種開心佢指嘅係物慾,食慾,有更多嘅錢,有更多嘅一切.而依種「開心」其實會到最後帶來空虛.因為依種「開心」係最表面嗰層情緒,mood會swing,一時高就會一時低.有無更深層次嘅開心快樂?係有der,就係成日講嘅self-fulfillment,你去俾個目標自己,喺追尋嘅過程中付出嘅努力,喺將自己淬練得更好,就可以令自己真正快樂,依種快樂係講緊快樂嘅基數(每人都有一個,有喜事/大鑊嘢都好,最後自己啲快樂指數都會去返同一個水平).唔係啲咩買個Prada Gucci可以改變.
而發火時,人其實係會mood swing感到快樂der~覺得好充實,好有能量,但係如果只係一道虛火咁發咗出嚟,相信發嬲嗰個唔見得會有真正嘅快樂.反而如果用嗰度怒火去做啲嘢,所謂「做實事」,咁就可以善用依度火.
人會鬧我啦:「屌你啦我嬲咪嬲囉,仲要諗咁撚多嘢,仲駛做人?」Well,依個世界有嘢樣叫EQ,唔係講你俾老闆亂鬧你可以做契弟硬食晒佢,係講緊你點善用同管理你嘅情緒.


text:
第9位 打噴嚏時發出「哈啾」聲
雖然好多時好靜嘅時侯打乞嚏會覺得好尷尬,但都有一部份嘅男仔覺得女仔喺打乞嚏嘅時候發出嘅「哈啾」聲好得意!
第八位 小跑步
女孩子緊張時候嘅小跑步原來男仔都覺得好可愛.幾時會出現小跑步呢?好多時喺約會嘅時候遲到,女生都會好緊張怕對方要等自己好耐,見面嘅時候都不免會因為緊張而小跑步,其實男仔都覺得好可愛!
第七位 凍嘅時候從手袖伸出一半嘅手
天氣好凍嘅時候,女仔都好鍾意淨係露一半嘅手出嚟,原來男仔都覺得好可愛,會好想捉住你隻手保暖.
第六位 面紅
呢個相信大家都唔陌生,就連女仔都會覺得女仔面紅好可愛,尤其係怕醜嘅時候面紅,真係會好想搣吓佢面珠墩!
第五位 食得痛快
好多女仔都會因為顧形象所以同男仔約會時扮細食,但原來女仔食得痛快時滿足嘅樣都係可愛行為嘅一種.當然唔係叫你狼吞虎嚥啦,但唔駛就住就住嘅!
第四位 主動拖男朋友隻手
男仔覺得呢個係相當sweet嘅表現,會令佢哋有怦然心動嘅感覺!
第三位 離別時傷心寂寞嘅樣
約會之後離別總是不捨!當兩個人準備各自返屋企嘅時候,如果女孩子露出一個不捨寂寞嘅樣,男仔都會覺得好可愛!
第二位 一見面就露出開心嘅樣
發至內心嘅開心笑係男仔覺得最窩心可愛嘅笑臉.就算你遲到都好,見到呢個咁sweet嘅樣都嬲唔落啦!
第一位 拉扯男仔嘅衫角
男仔表示當女仔輕輕拉扯佢哋嘅衫角嘅時候會好有小鳥依人嘅感覺,令男生覺得自己可以保護心愛嘅女仔,激發起佢哋無窮無盡嘅保護慾.
感謝閣下訂閱Cosmo電子報.
閣下將收到一封電郵確認,謝謝支持!
閣下已註冊Cosmo電子報,請按下註冊電郵上的連結,以激活閣下的帳號.
如果未收到註冊電郵,請按此重發.
閣下已曾註冊Cosmo電子報,請前往設定更改閣下的訂閱選擇.
據系統顯示,閣下為CosMart會員;如想訂閱Cosmo電子報,請前往CosMart後台設定 - 接收電郵設定更改閣下的訂閱選擇.


text:
《鐵探》晴晴似足「媽咪」王君馨 童星潘姿善超搶鏡!
撰文:Kammy|圖片來源:Instagram,Facebook,節目截圖
《鐵探》童星潘姿善超搶鏡
《鐵探》不論係開拍時定拍映中都極具話題性,正當大家都喺度欣賞惠英紅,袁偉豪等人嘅演技時,唔知你哋有冇留意到劇中飾演王君馨(飾楊曉怡)同袁偉豪(飾尚垶)嘅囡囡尚晴呢?
尚晴一角由童星潘姿善(Vincci)飾演.Vincci現年6歲,佢眼大大,笑起上嚟仲好甜好可愛,有唔少人都讚Vincci同劇中嘅媽咪王君馨好似樣,仲大讚選角相當用心!
除咗同王君馨似之外,作為「小演員」嘅Vincci,佢嘅演技絕對唔會輸畀一眾好戲之人,其中一幕講Vincci畀歹徒脅持後驚到瀨尿,但都依然喺媽媽面前扮作鎮定,做得非常自然.
Vincci演技咁自然,事關佢一早已經有唔少嘅演出經驗,包括電視廣告,歌曲MV拍攝等.
從怕羞妹到自信演出
喺熒幕上會見到Vincci活潑可愛嘅一面,但其實佢本身性格內向,係個「怕羞妹」嚟,一度好怕面對陌生人,甚至連同親戚朋友接觸都抗拒.Vincci媽媽試過用唔同方法去令囡囡唔再怕羞,後來發現Vincci對跳興趣就安排相關訓練.
隨住有唔同表演經驗,Vincci成功建立自信,最終亦成功得到「尚晴」一角.
《鐵探》播出之後,唔少人都大讚Vincci好可愛!而Vincci拍攝期間仲同劇中演員混熟,備受寵愛!
Vincci仲教王君馨跳舞添!


text:
「遼寧」
遼寧艦係由前蘇聯航空母艦瓦良格號改建而成.因為當年蘇聯解體,俄羅斯因為經濟問題無法同烏克蘭達成繼續建造嘅協議,瓦良格號正式退出俄羅斯海軍編制.俄羅斯拆除部分裝備之後就以償還債務嘅名義將瓦良格號交予烏克蘭.之後烏克蘭將瓦良格號出售,而中國當時就已二千萬美金買咗瓦良格號同三十幾萬張設計圖.直至二零零二年嘅三月先至到達大連港.
「航母」
有人或者覺得今次中國第一艘航空母艦遼寧號訪港有啲勞師動眾,因為其實香港間唔中都有航空母艦訪問香港.如果係另一方面睇,雖然係一隻翻新嘅舊航空母艦,但係對於中國嘅海上軍事角度嚟講係一個新嘅里程碑.中國其實係有足夠嘅能力去研發同建造航空母艦,而第二艘航母嘅設計同建造係吸收咗遼寧艦嘅經驗之後,再進行改良.相信戰鬥能力會比遼寧艦更高!
「歷史」
其實全球唔係好多國家有航空母艦,當然如果大家有睇歷史嘅話,鄭和嘅船隊應該係十五世紀世界上規模最大,船隻最多,技術最先進嘅船隊.每次出海都有二百幾艘船,而當中最巨型嘅寶船係船隊中最大.長約一百三十八米,寬約五十六米,可載八百人,亦係當時世界上最大嘅木帆船.所以中國嘅海上軍事實力其實係好多年前就有,而家只不過係重新出發.
Also published on Medium.